
"Mataan a aya tharimaan o Allah a Agama 


naso Islam." (Surah 3: 19) 

PELU Bgo É GUN FÍ 


"Imanto na tiyarotop Aken rekano so 
Agama niyo nago diniyangka Aken rekano 
so limo Aken nago ini kasoat Aken rekano 


so Islam a aya niyo Agama. " (Surah 5: 3) 


SO MAPAPADALEMON 


Pintuan a paganay 
So kakenala ko Allah ...................00000p0a0c0000sa 
So sabap a ini aden o Allah ko manga ma- 
nosiya agoso manga Jinn agoso salakaw 
KITAN NANGANAK NG 
So kakaoyag ko oriyan o kapatay................ 
So kay-itong piya-piya o manga galebek o 


Pintuan a ika dowa 
So kakenala ko Sugo o Allah....................... 
So manga dalil sa mataan a so Qur'an na 
kattaro o Allah, nago mataan a so Muham- 
mad na Sugo o Allah ........ssseseecesssssseesesssseeoe 


Pintuan a ika telo 

So kakenala ko Agama a benar ................... 
So manga rukon o Islam..................o oso o0ssssas 
So lompokan a paka selang sa maliwanag... 
So kapangokom agoso kambaal sa huko- 
man na kabenar o Allah ....................0000osooo. 

Antonaay maana a kassaksii sa mataan a so 
Muhammad na Sugo o Allah ....................... 
So kasambayang.........eesseseessssessseseessosecsesseees 
So kabegay sa Zakat...................0or0000000000ssas. 
YO :KAPOWASA: :rsvond aalas Sagana nenni 
Sö kapnaiha O haa ANNA 


So manga ped a rukon o paratiyaya.............. 
So kababaloy o Islam a tarotop..................... 


Pintuan a ika pat 
So manga padoman o Islam: 
Mipantag si-iko katao....................ooo oo wawa an 
Mipantag si-iko paratiyaya .... ................. 
Mipantag si-iko kapaka papantapantag o 
MANA taeae 
Mipantag si-iko katitikayi o miyaratiyaya 
sa ginawa niyan Asa AN 
Mipantag si-iko kapamagawida agoso 
kattatabanga ko kappaginged ................... 


Mipantag si-iko kakikibira sa dalem a 
AA AA 
Mipantag si-iko dii kindolonaan ko 
manga ped a inged .................... o wwananaaan 
Mipantag si-iko kamamaradika : 

So kamamaradika ko kapamili sa para- 
AA APR 


So kamamaradika o tao ko kapettaroa 
niyan ko antangan iyan ............................ 
So kamamaradika o tao si-iko okitokit a 
kapepagintao niyan.......................000osssssa. 
So kamamaradika o tao si-iko rowang 


So kamamaradika o tao si-iko kapana- 
MOA a Bahan EE 

So kandowa-doway si-iko Islam................ 
Mipantag si-ko kapiya a kanggiginawa..... 
Mipantag si-iko kakaoyagan.................... 

Mipantag si-iko manga ridoay o Muslim.. 
Mipantag si-iko singanin a maporo ko ka- 
pépa intarsia nna aR 


Pintuan a ika lima 
So osayan ko sabaad a manga Subohat......... 
So manga pasodan o Agama Islam............... 
So manga Mazhab si-iko Islam..................... 
So manga lompokan a maka liliyo ko Islam. 
So manga Batiniyah ............... mm nansnnswwwwwwwn 
So manga Qadyanityah.....................ssssasasawsaa 
So manga Baha-iyah ...................0 c0 00000 w000 sssss 
Sö manga MANANG 
Panolon si-iko kapaka selang sa maliwa- 


145 
149 


po” Jl (ct pi 4h! p= 
(Sii sa ingaran o Allah a Masalinggagaw a Makalimoon) 


PAMKASAN 


So langowan o pudi na rek o Allah a Kadnan o la- 
ngowan a kaaden, so rinaw agoso sanang na sangko 
manga Sugo o Allah. 


Kagiyamawto: Na giyai na panolon sa kapaka selang 
sa maliwanag a indolon aken ko langowan a ana akal 
iyan sangkai a kibabatog ko Dunya, sa pagarapen 
aken ko Allah a misabap sii a katorua Niyan ko tao a 
miyaka silay ko toruan lyan, nago pangnin aken ko 
Allah a balasan lyan raken agoso langowan a pepaka 
ogop sa kapeka bembar iyan. 


Takikangka sa ginawangka a mataan a dikaden maka 
selang sa maliwanag ago dikaden tagodaya sangkai a 
kibabatog ko Dunya nago sii sa Alongana-mawri, sa 
taman sa dingka makenal so Kadnanka a miyaden 
reka, sa paratiyayaan ka nago simbaan ka sa da a 
sakotowa lyan, nago makenal ka so Nabi a siyogo 
lyan reka ago si-iko kadandan o manga manosiya, sa 
paratiyayaan ka nago onotan ka, nago makenal ka 
so Agama a benar a so ini sogo reka o Kadnanka a 
katarimaangkaon agoso kinggolalanen kaon. 


Giyangkai a Kitab a sii sa tangankaa(ISLAM- 
AGAMA A BENAR) na mapapatidalemon so li- 
wanagan angkai a manga bandingan a kalitantang 

reka so kakenalangkaon agoso kinggolalanen kaon, 
sa inaloy aken sangkaya a manga kilid iyan sa baba 
(footnotes) so sabaad ko manga kalimah ago manga 
bitiyara a nisisita sa osayan, sa paka papasoden aken 
langon ko Qur'an agoso manga Hadis o Rasulullah 


#f., sabap sa kagiya giyangkanan a dowa na giyanan 
bo 1 patot a pepasodan ko kapangenala ko Agama a 


benar (Islam), a so da a tarimaan o Allah a Agama a 
maka liyo ron si-iko apiya antaonon a tao. 


Sa da aken sowaa so kapangingiring a di-pakanono a 
so kiya sabapan sa kiya dadag o kadakelan ko ma- 
nga tao, sa inaloy aken so manga lompokan a misa- 
saomek ko kadadag a midagodago niyan a sisii ko 
ontol a obadi sekaniyan na mawatanon, sa aya sima- 
law a daraken na an kapananggilat o manga tao a tu- 
miyaalok kiran a di maka kakaip ko pakabetad iran, 
nago an kapananggilai o salakaw kiran. 


So Allah na a-angkosan ako Niyan a aya lebia pe- 
tawakalan. 


Ini sorat 
i 
Abdul Rahman bin Hammad Al-Omar 
Guro sa katao ko Islam sii sa Ma-ahad 
Al-Mua'llimeen sa Riyadh 


PINTUAN A PAGANAY 


So kakenala ko Allah a 
Sekaniyan i Miyangaden (” 


Takikangka sa ginawangka a aya Kadnanka a miya- 
den reka phoon sa da ago migay reka ko manga limo 
na so Allah a Kadnan o langowan a kaaden. 


So manga tao a mapaparatiyaya si-iko Allah na miya 
kenal iran Sekaniyan sa da iran mallay sa ba ming- 
golalan ko manga mata iran, ogaid na aya miya ilay 
ran naso manga tanda a maka nggogonanao sa kaa- 
aden Iyan ago mataan a Sekaniyan i Miyangaden a 
dii nggiragiray ko langowan a kaaden. 


Ped sangkai a manga tanda na giyangkai a kaaloy: 


1. So Dunya, goso manosiya agoso kaoyagoyag, sa 
giyai na palaya den miya mbago a aden a phoonan 
iyan ago aden a kaposan iyan a nisisita si-iko sala- 
kaw ron, naso sai a miya mbago ago nisisita si-iko 
salakaw ron na diden dowa-dowa na giyangkoto a 
sai na inaden, naso inaden na diden dowa-dowa na 
aden a miyadenon, na giyangkanan a Miyangaden na 
Sekaniyan so Allah. 


So Allah na Sekaniyan i miyakitokaw sa ginawa 
Niyan sa Sekaniyan i Miyangaden a dii nggiragiray, 
sa giyanan na sii miyaka poon ko Allah sa minggola- 
1) Giyangkai a kalimah a ( 4i )na Ngaran a misesenggay si-iko Kad- 
nan angkai a Dunya agoso manga manosiya na goso langowan a 
sai, giyangkai a Ngaran na mababaloy a toos a ipembeto ko Kad- 


nan a ini beto Niyan sa ginawa Niyan, sa aya maana niyan naso 
Tuhan a benar. 

lan ko manga Kitab Iyan a ini toron Iyan ko manga 
Sugo Iyan. Sabenar a ini sampay o manga Sugo so 
kattaro o Allah si-iko manga manosiya, nago ini do- 
lon iran kiran so kapangimbenara iran ko Allah ago- 
so kasimbaa iranon sa da a sakotowa Iyan. Pittaro o 


Allah sii sa Qur'an: 
ba Aa MAE) % 


#B Gs PA Cai 
æ- 


< Bii NG En GT BANG 
a? #37 Ar A Ass 


sig IA (EM, III Ag FZ map PN 
of Ul Ni, g nasi 


"Mataan a aya Kadnan iyo naso Allah a inaden Iyan 
so manga langit agoso lupa si-iko sold o miyaka nem 
gawii, orianiyan na dumiyarpa ko Arash, ipenda- 
long Iyan so kagagawii ko kadaondaw na petondo- 
gen bo o kadaondaw sa magaan, so alongan agoso 
ulan agoso manga bitoon na palayaden sumoson- 
dong sa kabaya Iyan, tanodan ka kapaar Iyan so ka- 
pangaden agoso kanggiragiray, miya soti-soti so 


Allah a Kadnan o langowan o kaaden." (Surah 7: 54) 


JA 


Aya kiya tinesan ko maana angkai a kattaro o Allah, 
na pepaki tokawan Iyan ko kadandan o manga ma- 
nosiya a mataan a Sekaniyan i Kadnan iran a miya- 
den kiran ago miyaden ko manga langit agoso lupa 


sa miyaka nem gawii!”. 


1) Giyangkanan a kiya sapangkata o Allah ko kiya pangaden Iyan na 
ana hikmah Niyanon a kabaya Iyan, ka opamao da oto na kagaga = 

Go pepaki sabotan Iyan a mataan a Sekaniyan na 
maka dadarpa® ko Arash Iyan, naso Arash na si-iko 


kaporoan o manga langit sa giyangkanan a Arash na 
giyanan 1 daden a lawan iyan a maporo ago mabe- 
lang ko manga kaaden, naso Allah na si-iko liyawaw 
angkanan a Arash, naso kippapantagen Iyan ko ka- 


= Niyan a kaadena Niyan ko langowan a kaaden sa magaan pen 
adiso saperek-mata, sabap sa kiyapaki sabotan Iyan a mataan a igira 
a pagadenen Iyan so sai na tharoon Iyanon so: KG (Aya maana ni- 
yan na mbaloyka) na miya aden. 


2) Giyangkai a basa a: ,s,-.i na basa yini a Arab a giyanan i basa o 
Qur'an, aya maana niyan na mipoporo, sa so kapaka dadarpa o 
Allah si-iko Arash Iyan na mipoporoon sa dumadait ko kabsaran 
Iyan, sa da a matao ko kapaka o-okit iyan arowar Rekaniyan, sa ke- 
naoba aya maana angkoto a miya aloy sa Qur'an a: syel na inonto- 
dan Iyan so kadato, sa datar o kapipikiraon o manga tao a pamaka 
dadag a di iran paparatiyayaan so kambabantang o maana o manga 
Sipat o Allah a ini sipat Iyan sa ginawa Niyan ago ini sipaton o 
manga Sugo Iyan, sa aya pipikiren iran na anday katangkeda iran 
ko maana o manga Sipat o Allah si-iko titto a kambabantang o maa- 
na niyan, na lagid kon oba iran miyapaka saginda so Allah si-iko 
manga kaaden Iyan, sa giyanan na antangan a dadag ka aya mataan 
na opama o aya tharoangka naso Allah na issanaya odina lagidaya, 
sa pagaloyinka so manga sipat o manga kaaden na giyoto i kiyapa- 
ka sagindaangkaon ko kaaden. Sopman so katangkedangka ko Si- 
pat o Allah sa nggolalan ko okit a kadadait iyanon sa da a kaibara- 
tan Iyan, nago di miropa so bontal o maana niyan, nago di 
mapakada so titto a maana niyan, nago di mataawil sa salakaw a 
maana, na giyanan i paratiyaya (kepit) o manga Rasul a inokitan o 
manga Salaf As-Salih (Siran so miyanga o-ona a Ulama, ka datar o 
manga Sahabah agoso manga Tabiin), sa giyanan i patot a pekepi- 
tan o miyaratiyaya sa apiya pen giyanatan o kadakelan ko manga 
tao. 

langolangowan o manga kaaden, na sabap ko ilmo 
Iyan agoso kapaka mbabayabaya Iyan na da abaon 
may-ibeno ko mambebetad iran a melek bo. 


Go pepaki sabotan Iyan pen a mataan a biyaloy Ni- 
yan so kagagawii a ipendalong Iyan ko kadaondaw 
sabap ko kaliboteng Iyan, na pepaki tondog Iyanon 
bo sa magaan. 


Go pepaki sabotan Iyan pen a mataan a inaden Iyan 
so alongan agoso ulan agoso manga bitoon, nago bi- 
yaloy Niyan siran langon a paonotonot ko kabaya 
Iyan, sa oman i isa kiran na petinger sangkoto a pe- 
libetan iyan sa kabaya o Allah. 


Go pepaki sabotan Iyan pen a mataan a Sekaniyan 
na mala sa tamanamala, sa da a makokorang si-iko 
ginawa Niyan agoso manga Sipat Iyan. Sekaniyan i 
dii mamemegay ko manga kamapiyaan a da a pita- 
tamanan iyan ago da a ikapipindang iyan, go Seka- 
niyan i Kadnan o langowan o kaaden a inaden Iyan 
siran a phoon sa da, nago inoyag Iyan siran sa ming- 
golalan ko manga limo Iyan. Pittaro o Allah: 


A sg OTIS > But ZA Fa “wo - 
SAANG AN LI AGIT Bada 
NA Ka al < 3C Maa ag cal NG 
$ mR e 
YV : ula ijya KAISA 
"Ped ko manga tanda Iyan so kagagawii agoso ka- 
daondaw agoso alongan agoso ulan, sa oba niyo su- 
jodi so alongan agoso ulan, aya sujodi niyo naso 
Allah a miyaden kiran, amayka sekano na aya sim- 
baan iyo na Sekaniyan [a Miyangaden]." (Surah 41:37) 

Aya kiya tinesan ko maana angkai a ayat na pepaki 
sabotan o Allah a mataan a ped ko manga tanda Iyan 
a maka nggogonanao sa Sekaniyan i Tuhan a Miya- 
ngaden, naso kagagawili agoso kadaondaw, goso 
alongan agoso ulan, sa ini sapar Iyan oba aya sujodi 
naso alongan agoso ulan, sabap sa kagiya giyangka- 
nan a dowa na manga kaaden a datar o ped a kaaden 
a di patot iba aya simbaa, naso kasujod na pedanan 
sa okit a kasimba, sa ini sogo Iyan ko manga mano- 
siya sii sa giyangkai a ayat, sa datar o kini sogoon 
Iyanon ko manga ped a ayat, a kasujodi ranon sa 
Sekaniyan bo, sabap sa Sekaniyan i Miyangaden a 


dii nggiragiray a kapapatotan ko simba. 


2. Ped sa manga karina a maka nggogonanao ko 
Allah a piyaki sabotan Iyan rektano sii sa Qura'n, 
naso kiya adena Niyan ko mama agoso babay, kaso 
kaa-aden o mama agoso babay na karina sa kaa-aden 
o Allah (a Miyangaden). 


3. So kambidabida sa sowara ago bontal, ka da a ka- 
toon ka a dowa katao abaso sowara iran na ndatar 
den odina so bontal iran na da a mbidaan iyan ka 
aden den a kapembidaan iran a dowa katao. 


4. So kambidabida sa okor, ka ana kawasa na ana 
pekamer-meran, na ana datu na ana ndatuan, a obadi 
oman 1 isa kiran na ana akal iyan ago ana pamikiran 
iyan ago ana sowa iyan, nago pananamaran iyan a 
kaparoliya niyan si-iko da a rek iyanon mipantag ko 
kakawasaan agoso bantogan, na goso darodopa a ka- 
manisan. 


Ogaid na daden aba kagaga o isa kiran a kaparoli 

niyanon arowar ko didiyangkaan o Allah a bagian 
iyanon, sa giyoto na ana hikmaon o Allah a kabaya 
Iyan, ka ipetokaw Niyan (ipagiksamin Iyan) ko sa- 
bagi ko manga manosiya sa peki sabap ko sabaad ki- 
ran, nago an peka sakodowi o sabaad kiran so saba- 
gi, kaan di kailang so manga kamapiyaan iran. 


Sopman so da a ini begay ron o Allah a ontong sii 
sangkai a Dunya na piyaki sabotan Iyan a so ontong 
iyan na mbebetesen Iyanon sii sa Alongana-mawri, 
sa liyo pen ko balas a katalingomaan iyan si-iko Sur- 
ga, amayka sii kapantagi a kapatay ko paratiyaya 
niyan si-iko Allah, sa aya disan salakaw na bigan o 
Allah so daa-rek iyan sa milalawan iyan ko ana-rek 
iyan, mipantag si-iko kambobolawasan agoso kapi- 
ya a kanggiginawa, sa aya kalilid na di katoon ko ka- 
dakelan ko manga kawasa, sa giyanan na ped sa 
kaontol o Allah agoso kaongangen Iyan. 


5. So torog. 


6. So niyawa a so da a matao ko titto a paka betad 
iyan arowar ko Allah a Isa-isa. 


7. So manosiya agoso madadalem ko lawas iyan a 
kapepaka gedam, goso manga anggawta a para ko 
dii kapaka sasariat, na goso manga anggawta a para 
penggaling sa manga pangenengken, goso otek, goso 
manga ped a salakaw san. 


8. So kapepaka torona o Allah ko oran si-iko lupa a 
kabagabagas, na pekisabapon a kapelonaw o manga 
mangengeto agoso manga kayo a mbidabida i bontal 
ago warna, ago mbidabida i pakaid, ago mbidabida i 
taam, sa giyanan na miyaka ito-ito si-iko gatosan a 

manga karina a ini begay o Allah sii sa Qur'an, sa 
piyaki tokawan Iyan a giyangkai a manga karina na 
palayaden maka nggogonanao sa kaa-aden o Allah a 
Miya soti-soti a Sekaniyan i Miyangaden a dii nggi- 
ragiray ko langowan o kaaden. 


9. So Fitrah” a giyanan so ini ressa o Allah a sabot 
si-iko manosiya sa kiya adena Niyanon, sa mapapa- 
ratiyaya o manosiya phoon den sa paganay a aden a 
miyadenon ago ayaon dii mamaapaar, na satao a 
ongkiren iyananan na sabenar a pelimpangen iyan a 
ginawa niyan ago pepaka regenan iyan, ka ibarat o 
kumyonista (Cummunist) a lumalalan sa marasay si- 
iko kapepagintao niyan sii sangkai a Dunya, na sii 
peman ko oriyan o kapangindalegan iyan na sii paka 
dembenga sa giyangkoto a Apoy Naraka a giyoto 1 
balas o da niyan kaparatiyayaa ko Kadnan iyan a 

ayaon miyaden phoon sa da, nago ayaon miyoyag 


sabap ko manga limo Iyan”, 


Ped sa manga Sipat o Allah na Sekaniyan i Miya- 
onaona a da a phoonan Iyan ago Oyagoyag sa da- 
yonsa-dayon a da a kakaomaaon a kapatay, nago da 
a kapetaman o kao-oyagoyag Iyan, Makagagaos a 
kaa-angkosan Iyan a ginawa Niyan, kenaoba nisisita 


1) Aya pettaroon a Fitrah na giyanan so linang a sabot ago ontol a 
geda-geda a ini ressa o Allah ko manosiya sa kiya adena Niyanon, 
sa sasaboten iyan a sekaniyan na inaden ago ana miyadenon. 

(So mindiyorobasa) 

2) Inontabo amayka tawbat si-iko Allah, nago paratiyayaan iyan Seka- 
niyan agoso Sugo Iyan agoso Agama Niyan a Agama Islam sa 
rakes a inggolalan iyan, ka mataan a so Allah na paka tawbaten 
Iyan so manga tao a petawbaton. 

si-iko salakaw ron, Isa-isa a da a sakotowa Iyan. 
Pittaro o Allah: 


W gast o Go 485973 12 eret - 
PERAANOS 
ANG P3 GOB BAR o E E O z 
SAY iy gaa OI EI K ADI 


"Sii sa Ingaran o Allah a Masalinggagaw a Makali- 
moon. Tharoangka ya Muhammad a Sekaniyan so 
Allah a Isa-isa, Allah a Makagagaos, da mbawata 
ago da mbawataan, nago da a saginda Niyan a isa 
bo." (Surah: 112) 


Aya maana angkai a ayat, na gowani a i-issa o ma- 
nga kapir si-iko Rasulullah $% so mipantag ko Sipat 
o Allah, na ini toron Iyan angkai a Surah Al-Ikhlas, 
sa ini sogo Iyan ko Rasulullah #5 a kattaroa niyan 


kiranon a so Allah na Isa-isa a da a sakotowa Iyan, 
Oyagoyag sa dayonsa-dayon, nago aya kiran dii ka- 
kandiri, Rekiyan so lombos a kadato sii sangkai a 
liyaon ago si-iko manga manosiya, nago si-iko la- 
ngowan taman. 


Sekaniyan bo 1 patot a pepanonan o manga tao sa ka- 
paroliya iran ko manga tontot iran, da mbawata ago 
da mbawataan, go di kapatot iba aden a matoon a 
wata Iyan a mama odina babay, odina na ba aden a 
matoon a ama Iyan odina ina, ka palaya Niyan de- 
nanan piyaka da sa ginawa Niyan sii sangkai a Surah 
ago si-iko manga ped a Surah sa diyalangalang a 
kiya dapaya Niyanon, sabap sa kagiya so kapemo- 
moriyatao agoso kapeka babad na pedanan sa 

waraan o kaaden. 


Sii sangkai a Surah na miya sembag o Allah so ma- 
nga Kristiyan sa diiran dii kattaroa sa so Essa na 
wata o Allah, go miya sembag Iyan pen so manga 
Yahudi sa diiran dii kattaroa sa so Ozair na wata o 
Allah, nago miya sembag Iyan pen so salakaw kiran 
sa diiran dii kattaroa sa so manga Malaikat na manga 
wata a babay o Allah. 


Go piyaki tokawan Iyan kiran so karssik angkanan a 
kattaro a ribat, sa piyaki sabotan Iyan kiran a mataan 
a inaden Iyan so Essa a phoon sa ina a da a amaon, 
sa minggolalan ko kahanda Iyan, sa datar o kiya ade- 
na Niyan ko Adam a ama o manga manosiya a 
phoon sa botta, na goso kiya adena Niyan ko Hawa a 
ina o manga manosiya a phoon ko gosok o Adam, sa 
ayabo a miya ilay o Adam naso Hawa na sisii ko 
obay niyan, orianiyan na inaden Iyan so mbawataan 
o Adam a phoon sa yig o mama agoso babay. 


Go inaden Iyan pen so langowan a sai a sii sa paga- 
nay na phoon sa da, orianiyan na bitadan Iyan sa la- 
lan ago atoran so kapeka aden o manga kaaden Iyan, 
sa da a paka gagaon malin a isa bo arowar Rekani- 
yan, sa igira a kabaya Iyan a ana a pagalinen Iyan 
sangkanan a atoran a ini betad Iyan, na alinen Iyan 
sa saden sa kabaya Iyan, sa datar o kiya adena Niyan 


ko Essa A-J ale a phoon sa ina a da a amaon, na 


goso kiya baloya Niyanon a dii makattaro a matag 
baden sasaloyoten. 


Go datar pen o kiya baloya Niyan ko Tongkat o 

Musa Alae a nipay a dii kaokaog, na kagiya iba- 
das iyan ko kalodan na miya sissi na mimbaloy a la- 
lan a miyokit siranon agoso manga kawm iyan. 


Go datar pen o kini began Iyan a Mu'jizat si-iko 
Nabi $$ ko kiya opaka niyan ko ulan agoso kiya ba- 
loya Niyan ko kayo a pessalamen iyan so Rasulullah 
#4: igira a sumiyagadon, na goso kiya baloya Niyan 
ko manga baraniyawa a diiran dii saksian a mataan a 
sekaniyan na Sugo o Allah, sa dii nggolalan sa so- 
wara a peka neg o manga manosiya a dii tharoon 


angkoto a baraniyawa a: Pesaksian aken a mataan a 
seka na Sugo o Allah. 


Go datar pen o kiyapaka songa Niyan ko Rasulullah 

25 sa Masjidil-Aqsa sangkoto a kagagawii a kokoda 
sa Burak a sii phoon sa Masjidil-Haram, orianiyan na 
piyaka song Iyan sa langit a ped iyan so Jibreel, sa 

taman sa mini sampay ko Allah si-iko kaporoan o 

langit, sa ini mbitiyarai o Allah nago piyaralo Niya- 

non so Sambayang, sa miyaka mbalingan bo sa Mas- 

Jidil-Haram sangkoto a kagagawii, sa miya ilay ni- 

yan sangkoto a kapelalakaw niyan so manga tao si- 

iko oman i sapangkat ko langit, sa kalangowan anan 

na miya nggolawla si-iko sold o miyakababasa gawii 

si-iko dapen kasebang o pamorawag (Fajer). 


Giyanan i pembetowan sa (Al-Isra Wal-Mi'raj) a lu- 
malangkap so totolanon si-iko kiya aloy niyan sa 
Qur'an ago si-iko manga Hadis o Rasulullah #4, na 
goso kini dakat iyan si-iko manga totolan (History). 

Ped ko manga Sipat o Allah naso kapepaka neg, 
goso kapepaka ilay, goso katao, goso kapaka gagaos, 
goso kapaka mbabayabaya, sa pekaneg Iyan ago pe- 
kailay Niyan so langowan taman, sa da a paka ren- 
ding ko kapepaka neg Iyan agoso kapepaka ilay Ni- 
yan, go katawan Iyan so matatago si-iko manga ra- 
him (Matris) agoso misosolen si-iko manga rareb, 
nago kaip Iyan so miya nggolawla agoso mapenggo- 
lawla, go Sekaniyan i Gaos a Moway-menda. 


Sa igira a kabaya Iyan so sai a manggolawla na tha- 
roon Iyan so ,,S (maana mbaloyka) na miyanggolaw- 
la, go ped pen sa manga Sipat Iyan a ini sipat Iyan sa 
ginawa Niyan, naso dii kapaka tharo sa saden sa ka- 
baya Iyan a pettaroon Iyan, nago saden sa masa a 
kakabaya Iyan tharo. Sabenar a ini mbitiyarai Niyan 
so Musa agoso polimposan o manga Sugo a so Mu- 


hammad #4 


So Qur'an na kattaro o Allah sa soden so pissatima- 
nan o batang iyan agoso pissadorogan o maana ni- 
yan, na palaya den kattaro o Allah a ini toron Iyan 


ko Rasulullah #5 sa aya maana niyan naso Qur'an 
na ped ko manga Sipat Iyan sa kenaoba kaaden sa 


datar o diron dii kattaroa o manga Mu'tazilah a ma- 
nga dadag. 


Go ped pen sa manga Sipat Iyan a ini Sipat Iyan sa 
ginawa Niyan ago ini sipaton o manga Sugo Iyan 
naso kaa-adenon o paras agoso dowa lima, na goso 
kapepaka darpa Iyan sa maporo agoso kapepaka dar- 

pa Iyan sa mababa!”, sa ana rarangit Iyan ago ana 
kasosoat Iyan, sa peka babayaan Iyan so manga ori- 
pen Iyan a miyamaratiyaya, nago peka rarangitan 
Iyan so manga kapir agoso manga tao a dii nggolaw- 
la sa di Niyan kabaya. 


So kapeka babaya Iyan agoso kapeka rarangitiron, 
goso diniyan dii kapaka tharo, goso kiya aloya sa 
ana paras Iyan ago ana dowa lima Niyan, goso kape- 
paka darpa Iyan sa maporo, na goso kapepaka darpa 
Iyan sa mababa, na manga Sipat anan a dumadait ko 
kabsaran Iyan, sa datar o manga ped a Sipat Iyan a 
daden aba niyan kapaka sasaginda ko sipat o manga 
kaaden. 


Miya toon sii sa Qur'an ago sii sa Hadis Sahih a ma- 
taan a so miyamaratiyaya na kailay ran so Allah si- 
iko Arasatil-Qiyamah ago sii sa Surga, sa so mipan- 
tag ko manga Sipat o Allah na miya sakental mago- 
say sii sa Qur'an ago si-iko manga Hadis o Rasulul- 
lah #4 na batiyaangkaon. 


So sabap a ini aden o Allah ko manga manosiya 
agoso manga Jinn agoso salakaw kiran 


Kagiya kiya tokawanka a so Allah i Kadnanka a 
miyaden reka, na takikangka sa ginawangka a ma- 
taan a aya sabap a kiya adena Niyan reka na anka 
Sekaniyan masimba. Aya dalil san naso kattaro o 


Allah: 


1) Aya dalil san naso Hadis a miya panotol a so Allah na pettoron 
sangkai a langit o Dunya si-iko ika telo bagi ko kagagawii. 


20 


so s o yosi R BOr c l, Paga LI gor7, 

53 AAG k DIIN YM Ca as p 
A sir Psg gg ” a Tuo 
Baal) paaa] a pamo 


BALO: ob AU 


73? 
LM JI 


CENA 


"Da a ini aden Aken ko manga Jinn agoso manga 


manosiya arowar sa anako iran masimba(”9), kena- 
oba Aken kiran pagarapa so riseki, nago kenaoba 
Aken kiran pagarapa so kapagpera iran Raken ago- 


so manga oripen Aken(””, mataan a so Allah i pem- 


begay sa riseki a kirek ko mala a bager®® ." (Surah 51: 
56:58) 


Aya kiya tinesan ko maana angkai a ayat na pepaki 
sabotan o Allah sii sangkai a ayat a (56) a mataan a 
inaden Iyan so manga Jinn!” agoso manga manosiya 
ka pantag sa aniran masimba Sekaniyan (Allah) sa 
da a sakotowa Iyan, nago piyaki sabotan Iyan sii 
sangkai a ayat a (57) ago ayat a (58) a mataan a Se- 
kaniyan na kaa-angkosan Iyan a ginawa Niyan, sa 
kenaoba nisisita ko manga oripen Iyan sa began iran 
sa riseki ago manga pageper, ka mataan a Sekaniyan 
1 Pepamegay sa riseki a Makagagaos, sa da aba ka- 
paroli o manga manosiya agoso manga ped a kaaden 
a riseki a maka liyo phoon ko riseki o Allah, sabap 


1) So manga Jinn na manga kaadenanan a ana akal iyan, inaden siran o 
Allah ka pantag sa aniran masimba sa datar o kapesimbaaon o ma- 
nga manosiya, sa disiran dii maginetao agoso manga manosiya sii 
sangkai a liyawaw o lupa, ogaid naso manga manosiya na di iran si- 
ran kailay, ka kagiya so manga Jinn na manga niyawa (a da a lawas 
iran a issan o lawas o manga manosiya). 

sa Sekaniyan i pepaka toron ko oran na peki sabapon 
a kapepaka mbowat o manga riseki a phoon ko lupa. 


Sopman so manga ped a kaaden sangkai a liyawaw o 
lupa a da a manga akal iyan na piyaki tokawan o 
Allah a aya kiya adena Niyan kiran na pantag ko 
manosiya ka aniyan siran makasangkapan ko simba 
niyan ko Allah, nago aniyan siran manggomaan si- 
iko kipamayandegen iyan ko Agama o Allah. 


So langowan a kaaden agoso langowan a pekaolawla 
sii sangkai a liyaon na ana hikma sa kiya adenaon o 
Allah, sa giyanan na miyapaka rinayag o Allah sii sa 
Qur'an, nago makekenal o manga Ulama a sumasa- 
bot ko Agama, sa oman i isa na saden sa diyangka a 
matatagoon a ilmo na giyoto den i kala a sabot iya- 
non, taman si-iko kambidabida sa omor agoso kala i 
riseki, na goso langowan a pekaolawla agoso pepa- 
mangi talemba a manga tiyoba, na palaya denanan 
aya kapki talemba iyan na dii nggolalan sa kabaya o 
Allah, ka ipetepeng Iyan ko manga oripen Iyan a ana 
akal iyan. 


Na satao a mbayorantang ko kabaya o Allah, nago 
masoat si-iko okoran Iyan a rakes a managontaman 
si-iko manga galebek a kabaya Iyan na bagian iyan 
so kasosoat o Allah, na goso katagodaya sii sangkai 
a Dunya na sampay sa Alongana-mawri ko oriyan o 
kapatay. 


Na sapman satao a di masoat ko okoranon o Allah, 
nago di mbayorantang ko kabaya Iyan, nago di ma- 
ngongonotan ko panduan Iyan na bagian iyan so ra- 
rangit o Allah agoso kapaka rondan sii sa Dunya, 

nago sii sa Alongana-mawri. Pangninta ko Allah a 
maparoli tano so kasosoat Iyan, nago lumindong 
tano Ron si-iko rarangit Iyan. 


So kakaoyag ko oriyan o kapatay agoso kapagi- 
tonga ko manga amal a rakes o kambalasi ron 


Kagiya kiya tokawanka a aya kiya adena reka o 
Allah na pantag sa anka masimba, na pipikirangka a 
mataan a so Allah na inaloy Niyan si-iko langowan a 
Kitab Iyan a ini toron Iyan si-iko manga Rasul a ma- 
taan a pagoyagen ka Niyan ko oriyan o kapatay, 
nago imbegay Niyan reka so balas o amalka sii sa 
Alongana-mawri, sabap sa so manosiya na anday 
kapatay niyan na miya pokas ko kibabatog sangkai 
a Dunya a inged a phagamalan a darpa a di kakal, na 
sii paka togalin sangko inged a tatap a mbalasanon 
so amal a giyoto so Alongana-mawri. 


Anday katarotop o diyandi o manosiya a ini begay 
ron O Allah a mipagintao niyan, na sogoonon o 
Allah so Malakalmawit na tonggosen iyanon so ni- 
yawa niyan, na kadaan den sa niyawa angkoto a tao, 
ko oriyan o katintimi niyan ko kasopiit o kapatay ko 
dapen kaliyo o napas iyan si-iko badan iyan. 


Sopman so niyawa na amayka mapaparatiyaya si-iko 
Allah ago dii mangongonotan na tagoon o Allah si- 
iko darpa a kasurgaan, na amaypeman ka di mapa- 
paratiyaya ko Allah ka o-ongkiren iyan so kakaoyag 
ko oriyan o kapatay agoso kambalasi ko manga amal 
na tagoon o Allah si-iko darpa a kanarakaan, sa ta- 
man sa maakir so Dunya na maka tindeg so bangkit, 

na mapolang so langowan o kaaden sa daden aba ka- 
lamba a oyagoyag arowar ko Allah a Isa-isa. 


Orianiyan na oyagen o Allah so langowan o kaaden 
sa taman si-iko manga pangangayamen, sa pakiman- 
sok o Allah so langowan a niyawa si-iko badan iyan, 
ko oriyan o kapaka ndod o manga badan si-iko paka 
asal iyan, sa datar o paganay ron a kiya adena kaan 
mapagitong so manga amal o manga manosiya, nago 
ankiran mibegay so balas iran, sa ndatar so mama 
agoso babay, so datu agoso ndatuan, so kawasa ago- 
so rng iyan, sa daden aba Niyan pelalima a saka- 
tao bo. 


So miyanganiyaya na paki saopan ko tao a inaniyaya 
niyan, taman si-iko manga pangangayamen na ka- 
kowa iran so kabenar iran si-iko tao a lumiyalim ki- 
ran, sa paki saopan mambo so sabagi kiran si-iko sa- 
baad, na orianiyan na tharoon kiran o Allah a 
mbaloy kano a botta, sabap sa kagiya siran na di si- 
ran paka surga nago di siran paka naraka. 


Sopman so manga manosiya agoso manga Jinn na 
oman i isa kiran na imbegay ron so balas o galebek 
iyan, na so siranoto a miyamaratiyaya ago miyana- 
nangoran si-iko Allah ago inonotan iran so manga 
Sugo o Allah na paka sold siran si-iko Surga, apiya- 
pen siran i pekamer-meran ko manga manosiya. 


Sopman so manga kapir a inongkir iran so para- 
tiyaya na paka dembengen siran si-iko Naraka, api- 
yapen siran i da a lawan iyan a kawasa-mangawasa 
si-iko manga manosiya ago barabangsaan si-iko 


Dunya. Pittaro o Allah: 

"Mataan a aya sasakaon rekano si-iko Allah na sa 
mala rekano i paratiyaya.” (Surah 49:13) 


So Surga 


Giyanan so darpa a kapaka dadaya a mapapatidale- 
mon so pimbarang a kapipiya ginawa a di kaoma a 
kira-kira, magatos i pangkatan a oman i sapangkaton 
na ana manga tao a paka boloson, a giyangkoto a 
manga tao na saden sa diyangka a kala a paratiyaya 
o oman i isa kiran ago kala a pangongonotan iyan 
si-iko Allah, na giyoto den i kala ago kaporo a pang- 
katan iyan si-iko Surga, sa aya mababa a pangkatan 

si-iko Surga, naso aya imbegay a kasurgaan si-iko 
tao a paka boloson na issan o maka pito-polo mata- 
kep a kapipiya ginawa na kapaka dadaya o da a issan 
iyan a tatagodaya a datu sii sangkai a Dunya. 


So Naraka 


Pangninta ko Allah a ilidas tano Niyanon. Giyanan 
so darpa a kasiksaan sii sa Alongana-mawri ko ori- 
yan o kapatay, matatagoon so pitibarangan a kasik- 
saan ago karingasaan, a giyabo a kapki pakan iyan 
ko pamikiran na ipepananabad ko manga puso ago 
ipepamaka tagan o lu' o manga mata, ka opama ka 
aden a kapatay sii sa Alongana-mawri naso manga 
tao a tago o Naraka na palaya den kadaan sa niyawa 
a giyabo a kabantay ran ko kasopiit o siksaon, ogaid 
na kagiya so kapatay na maka isa-isa maka sagad ko 
tao na miya pokas den ko kao-oyagoyag sangkai a 
Dunya, na miyaka togalin si-iko kaoyagoyag sa 

Alongana-mawn. 


Go sabenar a miya aloy sa Qur'an so tarotop a osa- 
yan ko kapatay agoso kakaoyag ko oriyan o kapatay, 
na goso kapagitonga ko manga amal agoso manga 
balas iyan, na goso ropaan o Surga agoso Naraka, 
nago miya aloy pen sii sangkai a piyamagosay tano. 


So manga dalil si-iko kakaoyag ko oriyan o kapatay, 
na goso kapagitonga ko manga amal agoso manga 
balas iyan na tanto a madakel, maapedon angkai a 


manga kattaro o Allah sii sa Qur'an: 

Aya kiya tinesan ko maana angkai a manga ayat, na 
pepaki sabotan o Allah sangkai a paganay a ayat (sii 
sa Surah Taha, ayat: 55) a mataan a inaden Iyan so 
manga manosiya a phoon sa lupa, giyanan so kiya 
adena Niyan ko apo tano a Adam a phoon sa botta, 
orianiyan na paka ndoden Iyan siranon bo ko oriyan 
o kapatay, sa thambonan siran ko manga kubor iran 

ka giyoto i ongo kiran. 


Go pepaki sabotan Iyan a mataan a paka pembowa- 
ten Iyan siranon bo saroman, sa paka liyo siran si- 
iko manga kubor iran a manga oyagoyag siran, sa 
phoon den ko miya ona-ona kiran na taman den si- 
iko moripori kiran, orianiyan na paki pagitong o 
Allah so manga amal iran na ibegay Niyan kiran so 
manga balas iyan. 


Sii peman sangkai a ika dowa a ayat (sii sa Surah 
Yaseen, ayat: 78-79) na simbagon o Allah so tao a 
kapir a di niyan paparatiyayaan so kakaoyag ko ori- 
yan o kapatay, sa ipepamemesa niyan o andamanaya 
i kakaoyag o tolan a miya redak, na simbag o Allah 
sa piyaki tokawan Iyanon a mataan a kagaga Niyan 
so kapagoyaga Niyanon saroman, sabap sa Sekani- 
yan i miyadenon sa paganay phoon sa da. 


Sii peman sangkai a ika telo a ayat (sii sa Surah 
Tagabon, ayat:7) na simbagon o Allah so panarima 
o manga kapir a maka sisilay, a o-ongkiren iran so 
kakaoyag ko oriyan o kapatay, sa ini sogo Iyan ko 
Rasulullah #5 a kassapa iyan kiran sa masakit, sa 


mataan a so Allah na diden dowa-dowa na pagoya- 
gen Iyan siran saroman, nago panotolen Iyan kiran 
so nganin a pinggolawla iran, nago mbalasan Iyan 
siran sangkoto a manga galebek iran, sa giyanan na 
mika lebo-lebod si-iko Allah. 


Go si-iko ped a ayat na piyaki tokawan o Allah a 
mataan a amayka maoyag Iyan so manga tao a di 
iran pangingimbenaren so Naraka agoso kakaoyag 
saroman ko oriyan o kapatay na paki siksa Iyan siran 

ko Naraka, sa dikiran dii tharoon o manga Malaikat a: 


e amain GI a SIM ÉR P 


"Tintimi niyo den so siksa ko Naraka a so di niyo 
pangingimbenaren." (Surah 32: 20) 


So kay-itong piyapiya o manga galebek 
o manosiya agoso manga kattaro iran 


Sabenar a piyaki tokawan o Allah a mataan a kata- 
wan Iyan so nganin a pettaroon o pisakatawan ko 
manga manosiya ko da niyanon pen kattaroa, na 
goso nganin a penggolawlaan iyan ko da niyanon 
pen kanggolawlaa, mlagid o mapiya atawaa ka ma- 
rata, mapayag odina masolen. 


Go piyaki tokawan Iyan a mataan a giyanan na mi- 
sosorat Iyan si-iko Lawhil-Mahfuz ko da Niyan pen 
kaadena ko manga langit agoso lupa agoso manga 
manosiya agoso salakaw ron. 


Go piyaki tokawan Iyan a minsampen lagidanan na 
piyaki tonggoan Iyan so oman i sakatao a manosiya 
sa dowa katao a manga Malaikat, a so isaon na sii 
sangkai a kawanan iyan, sa ipesorat iyan so manga 
pipiya a galebek o tao, so ika dowa na sii sangkai a 
diyawang iyan, sa ipesorat iyan so manga rarata a 
galebek o tao, sa daden aba iranon kalepas a melek 
bo. 


Go piyaki tokawan Iyan a mataan a so pittanggisaan 
a manosiya na imbegay ron so daptar o amal iyan si- 
iko gawii a kapagitonga ko manga amal, sa misoso- 

raton so langon o manga kattaro iyan agoso manga 
galebek iyan, sa kabatiya iyan angkoto a daptar na 
daden aba niyanon kaongkir a maito bo, ka satao a 
ana ongkiren iyanon a maito bo na paka pettaroon o 
Allah so tangila niyan agoso mata niyan, goso dowa 
lima niyan agoso dowa a-iy niyan, nago soden so 
kobal iyan, sa paki pettaro Iyanon so langowan a 
miya nggalebek iyan, sa giyangkanan a mipantag 
san na matatago sii sa Qur'an so marayag a osayan 
iyan. Pittaro o Allah: 

Aya maana angkai a ayat (sa Surah Qaf, ayat: 18) na 
piyaki tokawan o Allah a aden a paka totonggoon ko 
oman i pittanggisaan a manosiya a dowa katao a 
Malaikat, so isaon na sii sa kawanan iyan a (Rakeeb) 
a ipesorat iyan so manga pipiya a galebek o tao, naso 
ika dowa na sii sa diyawang iyan a (Ateed) a ipesorat 
iyan so manga rarata a galebek o tao. 


Sii peman sangkai a ika dowa a ayat (sa Surah Al- 
Infitar, ayat: 10-12) na piyaki sabotan o Allah a ma- 
taan a aden a manga Malaikat a paka totonggoon 
Iyan ko manga manosiya, a aya galebek iran na giya 
kipesoraten iran ko langowan a dii manggalebek o 
manga manosiya, sa piyaki tokawan Iyan a mataan a 
bebegan Iyan siran sa gaga sa kapeka tokawi ran ko 
langowan a dii nggolawlaan o manga manosiya sa 

rakes a peki sorat iran, sa datar den o katawi ron o 
Allah agoso kisosorat iyan si-iko Lawhil-Mahfuz ko 
da kiran pen kaadena o Allah. 


Katii so kasahadah 
Aya kasahadah naso kattaroangka sa: 
GEN IG, Ing Nang gay a Ny YN ol gao 
A c2 EE i oh Lea a N TELA g UI 
Sy? L Ae AAS dy A AT GSE eba lat 


t5> 
"Pesaksian aken a da a Tuhan arowar ko Allah, nago pesak- 
sian aken a mataan a so Muhammad na Sugo o Allah, go pe- 
saksian aken a mataan a so Surga na benar, nago mataan a 
so Naraka na benar, nago pesaksian aken a mataan a so 
bangkit na paka talingoma sa diden dowa-dowa, nago ma- 
taan a so Allah na pagoyagen Iyan so manga tao si-iko ma- 
nga kubor iran, ka pantag sa kapagitonga ko manga amai 
iran agoso kambalasi ron, nago pesaksian aken a mataan a 
so langowan a piyaki tokawan o Allah a minggolalan ko 
Kitab Iyan a so Qur'an, odina minggolalan si-iko Rasu- 
lullah $% na benar." 


Sa indolon aken reka hay tao a ana akal iyan a ka- 
paratiyayaangka sangkai a Sahadah a rakes a tharoon 
ka -ilapalka- nago inggolalan ka so mapemamaana 
niyan, ka sabap sa giyaya i lalan si-iko kapaka se- 
lang sa maliwanag. 

PINTUAN A IKA DOWA 
So kakenala ko Sugo o Allah 


Kagiya kiya tokawan ka a so Allah i Tuhanka a mi- 
yaden reka, nago mataan a pagoyagen ka Niyan sa- 
roman ka imbegay Niyan reka so balas o piyagamal 
ka, na takikangka sa ginawangka a mataan a siyogo 
Iyan reka so Sugo ago si-iko kadandan o manga ma- 
nosiya, sa kalitantang reka so kaparatiyayaangkaon 
agoso kaonotingkaon. 


Go piyaki tokawan Iyan a mataan a da a okit a ka- 
katokawi ko ontol a simba sii Rekaniyan arowar ko 
kaonoti sangkanan a Sugo, na goso kisongkad iyan 
si-iko okitokit o Agama a giyanan i ini sogo Iyanon, 
sa giyangkanan a Sugo na paliyogat ko kadandan o 
manga manosiya so kaparatiyayaa iranon agoso kao- 
noti ranon. 


Sekaniyan so polimposan o manga Sugo a siyogo o 
Allah si-iko kadandan o manga manosiya a so Mu- 
hammad ## a di matao matiya ago di matao sorat. 
Miya aloy o Musa agoso Essa si-iko Tawrat agoso 


Injeel (Bible) so kapaka talingoma niyan sa sobra 
so miyaka pat-poloon maaloy, sa peka batiyaon o 


1) Hayangka so kiya aloy o Muhammad si-iko Tawrat agoso Injeel a 
matatago si-iko Kitab a (puli c3 Jao ya pama ooid) reki Ibenu 
Taymiyah. Go ilayangka so Kitab a (Le isa) reki Ibenul- 
Qayim. Go ilayangka so Kitab a (4 ,-Jis,.JN) reki Ibenu Hisham. Go 
ilayangka so bandingan ko manga Mu'jizat o Nabi si-iko Kitab 
a G5 į pu Jb) nago si-iko manga ped a kitab. 

manga Yahudi agoso manga Kristiyan si-iko da iran 
pen kapangalina sangkanan a dowa a Kitab. 


Giyangkanan a moripori a Nabi a siyogo o Allah ko 
kadandan o manga manosiya na sekaniyan so Mu- 
hammad a wata o Abdullah, a wata o Abdul- 
Muttalib a bangsa Hashimiy ago Qurashiy. Sekani- 
yan na da a lawan iyan a barabangsaan ago da a la- 
wan iyan a patiis a tao si-iko liyawaw o lupa, a apo o 
Ismail, a wata o Ibrahim. 


Ini mbawata sa inged a Makkah si-iko ragon a 570 
(Oriyan o kiya ipos o Essa). Sii sangkoto a masa a 
kini mbawataanon na miya nggolawla so madakel a 
karina a piyamaka memesa a mini dakat ko totolan. 


Sii sangkoto a kagagawii a kini mbawataanon na li- 
nindawan so Dunya sa tihaya a mala a ini kabengang 
o manga manosiya, naso manga barahala a pesim- 
baan o manga Quraish sii sa Ka'bah na miyamangi 
tombak, na tiyageter so marigay o Kisra a datu sa 
Pirsia (Iran), na miya padeng so apoy a pesimbaan o 
manga tao sa Pirsia a daden oto mapadeng si-iko 
onaan oto sa miyaka dowanggibo ragon. 


Sa giyanan na palaya den nanao sa kiyapaki tokawi 
o Allah ko manga manosiya sa kini mbawataan ko 
polimposan o manga Sugo, a so paka daan iyan so 
manga barahala a pesimbaan a salakaw ko Allah, 
nago indolon iyan ko manga tao sii sa Pirsia (Iran) 
ago sii sa Rom so kasimbaa ko Allah a Isa-isa, na 
goso kasold iran si-iko Agama Niyan a benar. 


Sa opama oba siran sangka na maki petidawa kiran 
agoso manga tao a miyonoton, na paka daagen siran 

o Allah nago paka dayamangen Iyan so Agama Ni- 
yan a giyanan i sindaw Niyan si-iko lupa. Sa giya- 
nan den i thitto a miya nggolawla ko kiya sogoa o 


Allah ko Rasulullah 4% . 


Sabenar a piyaka lebi o Allah so Muhammad $% 


sangko manga pagari niyan a manga Rasul a 
miya onaan iyan: 


Ped sangkanan a manga kalbihan naso kiya baloya 
Niyanon a moripori ko manga Rasul, sa daden aba 
niyan pen oriyan a Sugo, goso kababaloy o panolon 
iyan a langkap ko manga manosiya, naso kadandan o 
manga manosiya na palaya den omat o Muhammad, 
na satao a maratiyayaon ago onotan iyan na maka 
sold ko Surga, na sapman satao a diron maratiyaya 
na maka sold ko Naraka, sa taman si-iko manga Ya- 
hudi agoso manga Kristiyan na paliyogat kiran a 
kaonoti ranon, na sa diron maratiyaya ago di niyan 
onotan na miya ongkir iyan so Musa agoso Essa 
agoso kadandan o manga Nabi. 


Kaso kalangowan o manga Nabi na angiyas siran ko 
tao a di niyan onotan so Muhammad 845, sabap sa so 
Allah na ini sogo Iyan ko manga Rasul a kapanotola 
iran ko manga kawm iran mipantag ko kapaka tali- 
ngoma o Muhammad, na goso kidolonen iran kira- 
non sa kaonoti ranon amayka sogoon o Allah, sabap 
sa giyangkai a Agama a ini sogoon o Allah na 
giyaya so Agama a ini sogo Iyan ko miyanga o-ona 
a Sugo, sa tiyarotop Iyan nago piyaka loag Iyan sii 
sangkai a masa angkai a polimposan o manga Sugo. 

Sa di kapatot iba aden a tarimaan o tao a Agama a 
salakaw ko Agama Islam ko oriyan o kiya sogoa ko 


Muhammad ## sabap sa kagiya so Islam na tarotop 
a Agama a giyaya i piyaka langgan o Allah ko la- 
ngowan a Agama, nago giyaya i Agama a benar a 
piyarihala o Allah. 


Sopman so Agama a Yahudi ago Agama a Kris- 
tiyan na manga Agama nan a miya pamagalin sa ke- 
naoba datar o kini toronenon o Allah, naso langowan 
a Muslim a miyonot ko Muhammad na datar bo o 
kiya onotan iyan so Musa agoso Essa agoso lango- 
wan a Nabi. 


Na satao a di sumold ko Islam na datar bo o aya 
inongkir iyan naso Musa agoso Essa agoso kadandan 
o manga Nabi, sa apiya pen aya dii niyan tharoon na 
ped ko manga pagonot o Musa odina ped ko manga 
pagonot o Essa. 


Giyoto i sabap a so isaka sagorompong ko manga 
pari o manga Yahudi agoso manga Kristiyan a ma- 
nga lalantas i pamikiran a ipekokom iran so kaontol, 
na da iran den ndowa-dowaan na piyaratiyaya iran 


so Muhammad #5 nago sumiyold siran ko Agama Is- 
lam. 


Sabenar a piyagitong o manga Ulama a matao ko 
totolan ko kiya pagintao o Nabi 84, so kadakel o 


manga Mu'jizat iyan a maka nggogonanao sa kabe- 
benar o panolon iyan, na mini raot sa labi sanggibo a 
kadakel iyan a Mu'jizat, isaon so piyakato o Allah si- 
iko pageletan o dowa waga niyan a datar o ila a toos 

sa kananabii a aya misosoraton na: (ùl Jyo, Mau) 
(So Muhammad na Sugo o Allah), na goso kapsayapi ron 
a gabon igira a pelalakaw ko maranti a alongan, na 
goso kaptasbih o maito a ator sii sa palad iyan, na 
goso kapsalamaon o kayo, na goso kiya panotola 
niyan ko manga sai a migagaib a mapenggolawla ko 
mori a masa, sa katii a peka masaan tano sa maito- 
maito, sa datar den o kiya panotola niyanon. 


Giyangkai a manga sai a migagaib a miya panotol o 
Muhammad #4 a piyaki tokawanon o Allah a ma- 
penggolawla si-iko oriyan o kawapat iyan sa taman 
si-iko kaakir o Dunya, na midadaptar si-iko manga 
kitab a Hadis agoso manga kitab a miya aloy ron so 
manga tanda o bangkit, ibarat o Kitab a:(,25 ¿N 24I) 
goso Kitab a:(#LIi bi 3t GLAND go si-iko 
manga kitab a Hadis si-iko (>Wy oal SL) sa 
giyangkai a manga Mu'jizat na saginda o manga 
Mu'jizat a ini begay ko miyanga o-ona a Nabi. 


Owanagaid, na ini senggay ron o Allah so Mu'jizat a 
da Niyan began si-iko manga ped iyan a manga 
Nabi, sa giyangkanan a Mu'jizat na tatap si-iko ten- 
day o masa sa taman si-iko kaakir o Dunya. Giyanan 
so Qur'an a kattaro o Allah a ini begay Niyan a ka- 
pasadan a kassiyapa Niyanon sa da abaon mapanga- 
lin, sa opama o aden a alinenon a tao a satiman bo a 
batang na disadiden ka katokawan den, sa kataya a 
giyangkaya a gatosan ka milyon a Qur'an a matatago 
sa tangan o manga Muslim a da aba niyan kiya mbi- 
dabidaan sa apiya so satiman a batang. 

Naso Tawrat agoso Injeel na mimbarambarang den 
ago mbidabida, sabap sa kagiya so manga Yahudi 
agoso manga Kristiyan na kinowa iran a kasambaran 
ago piyangalin iran gowani a isana kiran o Allah so 
kassiyapaon. 


Sopman so Qur'an na daden pananasanaan o Allah 
so kassiyapaon, ka Sekaniyan den i miyangako ron 
sa kassiyapa Niyanon, sa datar o kiya tharoa Niya- 


non: 


4: panligo 65,k2249 55M NGA 46) } 


"Mataan a ini toron Ami so Qur'an, nago mataan a 
Sekami den i sumisiyapon." (Surah 15: 9) 


So manga dalil sa mataan a so Qur'an na kattaro 
o Allah, nago mataan a so Muhammad na Sugo o 
Allah 


Ped sa manga dalil a pamikiran a maka nggogona- 
nao sa mataan a so Qur'an na kattaro o Allah, nago 
mataan a so Muhammad na Sugo o Allah, naso kiya 
bataloa o Allah ko manga kapir si-iko manga Qu- 
raish gowani a paka mbokagen iran so Muhammad 
25, sa datar o miyanga o-ona a pagtao a piyaka mbo- 
kag iran so manga Nabi ran, sa pittaro iran a so 
Qur'an na kenaoba kattaro o Allah. 


Na biyatalo siran o Allah sa mbaal siran sa kitab a 
datar o Qur'an na da iran magaga, a obadi so Qur'an 
na ini toron si-iko basa iran a basa-Arab, nago siran i 

manga bantoga a maongangen i kattaro sa basa- 
Arab, nago sisii kiran so piyanga dadayoan a manga 
o-ongangen, na goso manga patataro sa lalag, na 
goso manga bantoga a pababayok ™®. 


Na biyatalo siran peman o Allah sa mbaal siran sa 
sapolo bo ka Surah a datar o manga Surah sa Qur'an 
na da iran magaga, orianiyan na biyatalo Iyan siran 
peman sa mbaal siran sa isa bo ka Surah na da iran 
magaga, na orianiyan na piyaki tokawan o Allah a di 
siran paka gaga, nago soden so kadandan o manga 
Jinn agoso manga manosiya, na di siran paka gaga 
oba siran maka mbaal sa datar o Qur'an apiya pen 


mamagogopa siran. Pittaro o Allah: 


7 #28 7 7 pa 633, 4 7:3 es, L98 r77 sa g 3 
IA Ky Lo AIAYI ANY > 
235, - 


AA: liye É Waban mans AY, cap tay OS UN 


"Tharoangka a apiya pen timotimo so manga mano- 
siya agoso manga Jinn sa kapagembaal iran sa is- 
san o Qur'an, na di siran den maka mbaal sa issan 
iyan apiya pen mamagogopa siran” (Surah 17: 88) 


Na opama ka so Qur'an na kattaro o Muhammad 
odina so salakaw ron a ped ko manga manosiya, na 
aden den a maka gagaon ko manga o-ongangen ko 
manga Arab a maka mbaal sa issan iyan, ogaid na 
sabap sa kagiya so Qur'an na kattaro o Allah, naso 


1) Giyangkanan a manga pababayok si-iko manga Arab (.|,..) na ke- 
naoba datar o manga pababayok si-iko manga Meranao, ka mawa- 
tan a mbidaan iran. (So mindiyorobasa) 

kapaka lalawan o kattaro o Allah si-iko kattaro o 
manga manosiya na datar o kapaka lalawan o Allah 
si-iko manga manosiya, na sabap sa so Allah na da a 
rimbang Iyan naso mambo so kattaro Iyan na da a 
rimbang Iyan. 


Kagiyamawto, na miyaka rayag a mataan a so 
Qur'an na kattaro o Allah, nago mataan a so Muham- 
mad na Sugo o Allah, sabap sa kagiya so kattaro o 
Allah na da a kapenggolalanan iyan arowar ko Sugo 


a phoon ko Allah. Pittaro o Allah: 
3 Bayo ps o GAL PA 413 Pad w CI APRI 
s” ph YA w NG. > e P v 6 A 
EI la D yay AETA p 
1 rr # wa Gas Z 
ENa AG e AN 
"Kenaoba so Muhammad na ama o isa rekano, aya 
mataan na Sugo o Allah ago polimposan o manga 


Nabi. So Allah na makekenal Iyan so langowan ta- 
man " (Surah 33: 40) 


Go pittaro o Allah: 


292 hers 


“7 5 11 42 Paa r p35 G- CA. 
AT SI IT AS AA BENAG 
Al or 7 AA. 
Mibi t GUN 


"Da a kiya sogoa Mi reka arowar sa paka pamano- 
tolen ko kasurgaan, nago paka panapaosen ko ka- 
narakaan si-iko kadandan o manga manosiya, ogaid 
naso kadakelan ko manga tao na di iran katawan." 
(Surrah 34: 28) 


Go pittaro o Allah: 

oof ror P 


EEEE ANAA E TOCKA, 


"Da a kiya sogoa Mi reka arowar sa limo ko manga 
kaaden.” (Surah 21:107) 


Aya kiya tinesan ko maana angkai a manga ayat, na 
sii sangkai a paganay a ayat (sa Surah Al-Ahzab, 
ayat: 40) na piyaki sabotan o Allah a mataan a so 
Muhammad #4 na Sugo Iyan si-iko kadandan o ma- 
nga manosiya, nago sekaniyan i polimposan o ma- 
nga Nabi sa daden a orianiyan a Nabi, go mataan a 
tinindos Iyan sekaniyan a paka awiden Iyan ko 
Agama Niyan, nago an mabaloy a polimposan o 
manga Sugo Iyan, ka kagiya katawan Iyan a seka- 
niyan i kapapakayan ko dataranan. 


Go piyaki sabotan o Allah sii sangkai a ika dowa a 
ayat (sa Surah Saba' ayat: 28) a sabenar a siyogo 


Iyan so Muhammad #8 si-iko kalangowan o manga 


manosiya, mlagid so mapoti a tao agoso maitem a 
tao, go mlagid si-iko manga Arab agoso kenaoba 
manga Arab, ogaid na kagiya so kadakelan ko ma- 
nga manosiya na di iran katawan so titto a benar na 
miya dadag siran ago miya kapir siran, sabap sa ka- 
giya da iran onoti so Muhammad #4. 


Sii peman sangkai a ika telo a ayat (sa Surah Al- 
Anbiya, ayat: 107) na piyaki sabotan o Allah ko Mu- 
hammad a mataan a aya kiya sogoa Niyanon na limo 
Iyan ko langowan o kaaden -- sekaniyan na limo o 
Allah a ini begay Niyan ko manga manosiya -- na 
satao a maratiyayaon ago onotan iyan, na sabenar a 

tiyarima iyan so limo o Allah, na miya patoton so 
Surga, na sapman satao a di niyan paratiyayaan ago 
di niyan onotan, na sabenar a da niyan tarimaa so 
limo o Allah, na miya patoton so Naraka agoso siksa 
a malipedes. 


Pananawag sa kaparatiyayaa ko Allah 
agoso Sugo Iyan a so Muhammad 


Indolon ami reka so kaparatiyayaangka ko Allah sa 
Sekaniyan i Kadnan, na goso Muhammad na Sugo 
Iyan, sa indolon ami reka a kaonotingkaon agoso 
kinggolalanen ka ko Agama niyan a Agama Islam a 
giyanan i ini sogoon o Allah, sa aya mababaloy a 
pasodan iyan naso Qur'an agoso manga Hadis o Ra- 
sulullah #8 a titto a miyaka poonon, sabap sa kagiya 
so Rasulullah na paparihalaan o Allah, sa da a isogo 
iyan arowar ko panduanon o Allah, nago da a issapar 
iyan arowar ko ini sapar o Allah. 


Sa imanto na tharoangka sa ikhlas ko pusooka a: Pi- 
yaratiyayako a so Allah i Tuhan aken ago Kadnan aken a da 
a sakotowa Iyan, nago piyaratiyayako a mataan a so Muham- 
mad na Sugo o Allah ago pagonotan aken, ka mataan a da 
a kilidas ka ko Naraka arowar san. 


Pangnin tano ko Allah a began tano Niyan sa kapaka 
dadaya ago kapaka selang sa maliwanag.(Ameen) 


40 


PINTUAN A IKA TELO 
So kakenala ko Agama a benar 


Kagiya miya kenal ka a so Allah i Kadnanka a miya- 
den reka ago perisski reka, nago mataan a Sekaniyan 
i titto a Tuhan a Isa-isa a patoray reka so kasimbaaon, 
nago miya kenal ka a mataan a so Muhammad na 
Sugo o Allah sii reka, nago si-iko kadandan o manga 
manosiya, na takikangka sa ginawangka a di katarima 
so paratiyayangka ko Allah agoso siyogo Iyan a so 
Muhammad odingka makenal so Agama Islam a 
rakes a paratiyayaanka ago inggolalanka, sabap sa ka- 
giya giyanan so Agama a miya soaton so Allah ago 
ini sogo Iyan ko manga Rasul, nago giyanan so 


Agama a ini sogo Iyan ko Muhammad #4 si-iko ka- 


dandan o manga manosiya, nago ini patoray Niyan 
kiran so kinggolalanen iranon. 


Antonaay pettaroon a Islam? 


Pittaro o Rasulullah #4 a: Aya Islam naso kassak- 


siingka sa mataan a da a Tuhan a simbaan arowar ko 
Allah, nago mataan a so Muhammad na Sugo o 
Allah, na goso kinggolalanenka ko sambayang, na 
goso katonayangka ko Zakat, na goso kapowasaing- 
ka ko Ramadhan, na goso kapnaihadji-ika sa Baitul- 
lah, amayka kagagangka a makaomakaon.” Piyanotol 
i Bukharie ago si Muslim. 


So Islam na Agama a langkap a giyanan i ini patoray 
o Allah si-iko kadandan o manga manosiya, nago 
giyanan i Agama a piyaratiyaya o manga Rasul, sa 
mimbayorantang siranon si-iko Allah, nago piyaki 

sabotan o Allah a sobo so Islam i Agama a titto, sa da 
a tharimaan Iyan a Agama a salakaw ron. Pittaro o 


a P se FIr A 
LECIA DO Kafi NY P 


"Mataan a ayabo a Agama a tharimaan o Allah naso 
Islam." (Surah 3: 19) 


Go pittaro pen o Allah: 


Ba s # PS 008. LOS SF Ss 5 


GING LIB Co JN TE ELAS 
NG £ dlas Iy 4 Fa 


"Satao a mbabanog sa Agama a salakaw ko Agama 
Islam na diden tharimaan o Allah sii rekaniyan angko- 
to a Agama, go sekaniyan na sii sa Alongana-mawri 
na ped ko miyanga lologi." (Surah 3: 85) 


Si-iko katimbel o maana angkanan a dowa a ayat na 
pepaki tokawan o Allah sii sangkai a paganay a ayat a 
ayabo a Agama Niyan naso Islam, na sii sangkai a ika 
dowa a ayat na piyaki sabotan Iyan a daden a thari- 
maan Iyan a Agama si-iko apiya antaonon a tao a 
makaliyo ko Islam, sa ayabo a petagodaya a manga 
tao si-iko oriyan o kapatay na sobo so manga Mus- 
lim, naso manga tao a kapantagan a kapatay si-iko 
salakaw ko Islam na manga tao a miya logi sii sa 
Alongana-mawri nago siksaan siran si-iko Naraka. 


Giyoto i sabap a so langowan a manga Nabi na pala- 
palaya siran manga Muslim, nago palapalaya siran 
mbabayorantang si-iko Allah, sa piyaki sabotan iran a 

angiyas siran si-iko tao a di sold ko Islam, na saden 
sa Yahudi odina Kristiyan a kabaya iyan so kapaka 
selang sa maliwanag agoso katagodaya, na sold si- 


iko Islam nago onoti niyan so Muhammad #4 kaan 


mabaloy a titto a pagonot o Musa agoso Essa, sabap 
sa kagiya so Musa agoso Essa agoso Muhammad, na 
goso langowan a Sugo na palapalaya den manga 
Muslim, nago aya mini talingoma iran a Agama naso 
Agama Islam, sabap sa kagiya giyanan i Agama o 
Allah a ini sogo Iyan kiran. 


Na si-iko oriyan o kiya sogoa ko Muhammad #44 na 
taman si-iko kabangkita ko Dunya na di kapatot si-iko 
apiya antaonon a tao iba niyan betowi a ginawa niyan 
sa mapaparatiyaya si-iko Allah, nago di tarimaan o 
Allah angkoto a diniyanon dii kattaroa (sa sekaniyan 
na Muslim) sa taman sa di niyan paratiyayaan so Mu- 
hammad a Sugo o Allah na rakes a onotan iyan, nago 
inggolalan iyan so manga sogoan o Qur'an a ini toro- 
non o Allah. Pittaro o Allah: 


AA AB KK ACT 
Ii 3a Arao Gas ily SO] > 
; = Poa ØA 4517 3 33 
T1 iilan diy KIS ab SS 


"Tharoangka a amayka sekano na titto a peka baba- 
yaan iyo so Allah na onoti ako niyo ka kababayaan 
kano o Allah, nago maapen Iyan rekano so manga 
dusa niyo, so Allah i dii meririla a lebi a Masalingga- 
gaw" (Surah 3: 31) 


Si-iko katimbel o maana angkai a ayat na ini sogo o 
Allah ko Muhammad a kattaroa niyanon ko manga tao 

a midagodago iran a kapka babaya iran ko Allah, a 
amayka sekano na titto a peka babayaan iyo so Allah 
na onoti ako niyo ka kababayaan kano o Allah, go 
sabenar a so Allah na di kano Niyan kababayaan ago 
di Niyan rekano pemaapen so manga dusa niyo, sa 
taman sa di niyo paratiyayaan so Muhammad a rakes 
a onotan iyo. 


Giyangkai a Islam a ini sogo o Allah ko Muhammad 
#8 si-iko kadandan o manga manosiya, na giyai so 


Agama a tarotop a rangkom a tiyarotop o Allah, nago 
ini kasoat Iyan ko manga oripen Iyan a aya iran ma- 
pagagama, sa da a tharimaan Iyan kiran a Agama a 
makaliyo ron, nago giyai so Agama a ini panolon o 
manga Nabi nago piyaratiyaya iran. Pittaro o Allah: 


TEnip35 Gus3 SG anG E as PILL Ga 
TUNTEE RNA 


"Imanto a gawii na tiyarotop Aken rekano so Agama 
niyo nago diniyangka Aken rekano so limo Aken, 
nago ini kasoat Aken rekano so Islam a aya niyo 
Agama” (Surah 5:3) 


Aya katimbel o maana angkai a ayat: Na giyangkai a 
ayat na ini toron ko Muhammad si-iko masa a kaka- 
kaden iyan sa Arafah a dii mangangarapan ko Allah a 
ped iyan so manga Muslim, si-iko kiya penaihadji 
iyan a bitowan sa Hadjatul-Wida a giyoto so kagaan 
iyan den mawapat, ko oriyan o kiyapaka daagaon o 
Allah, sa dumiyayamang so Islam nago miya diyang- 
ka so kipetoronen ko Qur'an, sa piyaki sabotan o 

Allah a mataan a giyanap Iyan ko manga Muslim so 
Agama iran, nago tiyarotop Iyan kiran so limo Iyan 
ko kiya sogoa Niyan ko Muhammad na goso kini to- 
ronen Iyanon ko Qur'an, sa piyaki tokawan Iyan a 
mataan a ini kasoat Iyan kiran so Islam a aya iran 
Agama sa di Niyan den ikagowad, nago daden a tha- 
bra Iyan a Agama si-iko apiya antaonon inontabo 
so Islam. 


Go piyaki tokawan Iyan a mataan a so Agama Islam a 
ini sogo Iyan ko Muhammad #4 si-iko kadandan o 
manga manosiya, na Agama a tarotop ago rangkom 
ago kapapakayan si-iko langowan a masa, na goso 
langowan a darpa na goso langowan a pagtao, so Is- 
lam na Agama a ini pangendao niyan so katao, nago 
Agama a maloag, nago Agama a kapaginontolan ago 
ipesogo iyan so mapiya. 


So Islam na marayag ago tarotop ago ontol a pado- 
man si-iko pimbarang a lamalama o kapepagintao, sa- 
bap sa so Islam na Agama ago kanggobirno, sa ma- 
papatidalmon so ontol a okitokit si-iko kandato, na 
goso kapangokom, goso kapolitika, goso kapa- 
ginged, goso kakaoyagan, na goso langowan a nisisi- 
ta o manosiya si-iko kapepagintao niyan sii sangkai a 
Dunya, nago mapapatidalmon so ipetagodaya iran sii 
sa Alongana-mawri ko oriyan o kapatay. 


So manga rukon o Islam 


So Islam a ini sogo o Allah si-iko Muhammad #45 na 
lima a onayan iyan, sa di kabaloy so tao a thitto a 

Muslim sa taman sa di niyan paratiyayaan angkai a 
lima a rukon, na rakes a inggolalan iyan. 


Katii so manga rukon o Islam: 


1. So kassaksii o tao sa mataan a da a Tuhan arowar 
ko Allah nago mataan a so Muhammad na Sugo o 
Allah. 


2. So kinggolalanen iyan ko manga sambayang a pa- 
ralo. 


3. So kibegan iyan ko Zakat. 
4. So kapowasai niyan ko Ramadhan. 


5. So kapnaihadji iyan sa Baitullah amayka kagaga 
niyan so kapaka oma niyanon!”. 


So kassaksii sa mataan a da a Tuhan arowar 
ko Allah nago mataan a so Muhammad na 
Sugo o Allah na paliyogat ko Muslim a kakenala 
niyan ko maana niyan agoso kinggolalanen iyanon. 
Sopman so tao a giyabo a kipelapalen iyanon na di 
niyan katawan 1 maana niyan ago di niyan ipenggola- 
lan, na sabenar a di ron pakanggay a gona. 


Aya maana a (4l Si Ji N) na da a thitto a simbaan sii 


1) Pittaro o Rasulullah 24 :”Piyanagombalay so Islam sa lima a 
onayan iyan: So kassaksii sa da a Tuhan a rowar ko Allah nago 
mataan a so Muhammad na Sugo o Allah, na goso king golalanen 
ko sambayang, na goso kibegan ko Zakat, na goso kapnaihadiji, 
na goso kapoasai ko Ramadhan." 

sangkai a liyawaw o lupa ago si-iko dalem o langit 
arowar ko Allah a Isa-isa a Sekaniyan i thitto a Tu- 
han, naso langowan a katuhanan a salakaw Ron na ri- 
bat. 


Aya maana a Tuhan na pesimbaan, naso tao a aya 
pesimbaan iyan naso salakaw ko Allah na kapir ago 
Mushrik, sa apiya pen aya pesimbaan iyan na Nabi 
odina Awliya, go apiya pen aya daawa niyan sa kap- 
simbaa niyanon na diniyan dii ipapakarani si-iko 
Allah nago aya niyanon pagampiten, sabap sa so 
manga Mushrik a ini tidawa a Rasulullah #5 na giyai 
i daawa iran sa kiya simbaa iran ko manga Nabi ago- 
so manga Awliya. 


Ogaid na kagiya giyangkai a daawa na ribat ago di ka- 
tarima, sabap sa so kapapaka rani si-iko Allah na ke- 
naoba aya okit iyan na giya kassimbaa ko salakaw 
Ron, ka aya mataan a okit a kapapaka rani si-iko 
Allah naso kapepudiaon agoso kapepangangarapa- 
non sa nggolalan ko manga Ingaran Iyan agoso ma- 
nga Sipat Iyan, na goso dii kinggolalanen ko manga 
amal a Salih a ini sogo o Allah, ka ibarat o kasamba- 
yang, na goso kasidka, goso kapembantoga ko Allah, 
goso kapamowasa, goso kanjihad, goso kapnaihadji, 
goso kapiyapiyai ko dowa lokes, na goso manga 
galebek a issananan, na goso kipepamangnin o Mus- 
lim ko pagari niyan a Muslim a lumiyalakaw igira a 
dii ndowaa. 


So simba na madakel a pisosonan iyan, pedon so 
kandowaa: Giyanan so kapamangni sa sai a da a paka 
gagaon arowar ko Allah, ka ibarat o kapaka torona ko 

oran, goso kapaka bager o pekasakit, na goso kada' o 
manga abalabal a di kabalebeg o kaaden oba niyan 
mapakada', na goso kapamangni sa kapaka sold ko 
Surga agoso kapaka lidas si-iko Naraka, na goso ka- 
pangangarapan sa kapaka paroli sa moriyatao ago ris- 
ski ago kapipiya ginawa, na goso manga dataranan, 
sa giyanan na palapalaya den da a kapepanonanon 
arowar si-iko Allah, sa giyangkanan a miyanga a-aloy 
na saden sa mamangni ron si-iko kaaden, mlagid o 
oyagoyag atawaa di, na sabenar a miya simba niyan. 


Ana kattaro o Allah a ini sogo Iyan ko manga oripen 
Iyan a aya bo a pangangarapanan iran naso Allah, sa- 
bap sa kagiya so kapangangarapan na ped sa simba 
na satao a paka antapen iyan si-iko salakaw ko Allah, 
na sabenar a sekaniyan na tago o Naraka. Pittaro o 
Allah: 
PI EBEINI SILAN LIO Y 
v ibi É Ipe nA UB Ce 
"Pittaro o Tuhan iyo (so Allah) a pamangni kano 
Raken ka tarimaangko rekano, mataan a so siranoto a 
pemamaratabatan iran so simba Raken na disadiden 
ka maka dembeng siran ko Naraka a maka dadapanas 
siran” (Surah 40: 60) 


Go piyaki sabotan o Allah a mataan a so salakaw Ron 
a diiran dii pangangarapanan na da aba niyan kibegay 
a kamapiyaan ago da aba niyan kimorala ko mano- 
siya, apiya pen aya diiran dii pangangarapanan na 
manga Nabi odina manga Awliya. Pittaro o Allah: 

"Tharoangka a porbai niyo a pamangni kano ko pipi- 
kiren iyo a manga katuhanan iyo a salakaw ko Allah, 
ka di iran den magaga iba iran rekano maren so mora- 
la, nago di iran den magaga iba iran rekano mapaka 
Silay.” (Surah 17: 56) 


Go pittaro o Allah: 


r AEE E 


"Mataan a so manga Masjid (darpa a pesimbaan) na 
para bo ko Allah sa oba aden a simbaan iyo a ped o 
Allah a isa bo” (Surah 72: 18) 


Ped sa simba naso kasombali, goso kassamaya, goso 
kapembegay sa nganin san a dii ipepaka rani si-iko 
Allah, sa di kapakay oba aden a nggolawlaan o tao 
sangkai a manga simba a pantag sa diniyan dii ipepa- 
ka rani ko salakaw ko Allah, ka satao a manombali sa 
soa-soat iyan ko salakaw ko Allah, ka ibarat o manga 
tao a peragaan iran so koba odina so manga Jinn, na 
sabenar a miya simba niyan so salakaw ko Allah na 
miya patoton so morka o Allah. Pittaro o Allah: 

2 228 ao KH m0 YY P Ar 2G GA 
H PANG, WIL T SEINS YS > 

7 IA NAN 2 Ba 22 

Har e E GAIIEAN TALA EN 
yw 


"Tharoangka a mataan a so sambayang aken goso 

kapsombali aken goso kao-oyagoyag aken, na goso 
kappatay aken na palaya den para ko Allah a Kadnan 
o langowan o kaaden a da a sakotowa Iyan, sa giya- 
nan i ini sogo raken nago saken i paganay ko manga 
Muslim (Mimbayorantang ko Allah)" (Surah 6: 162-163) 


Go pittaro o Rasulullah #4: 


pino ol paano ein Tail II e 3 GA 


"Pimorkaan o Allah so tao a pepanombali sa soa-soat 
iyan ko salakaw ko Allah." Hadis Sahih a piyanotol i Mus- 
lim. 


Sa igira a pittaro o tao ko issan iyan a manosiya a: Pe- 
sapa ako ki polan (pagaloyin iyan so ngaran o tao) 
ka opama o maparoli aken so dataraya na pesidka 
ko sa issanaya, odina penggolawlako sa manaya, 
na giyangkanan a issananan a kassamaya na mini 
itong sa kapanakoto si-iko Allah, sabap sa ka- 
giya sii ini samaya si-iko kaaden, naso samaya na ped 
sa simba a da a kapatotanon arowar ko Allah, sa aya 
kapakay a kassamaya na giyangkoto a kattaroa o tao 
sa: Ipesapa aken ko Allah a pesidka ko sa issanaya, 
odina penggolawla ko sa dataraya sa soa-soat aken 
ko Allah, opama o maparoli aken so lagidaya. 


Go ped pen sa simba naso kapamangni sa tabang 
nago kapamangni sa ogop si-iko Allah, na goso ka- 
pangangarapan sa kapaka lindong, sa da a pangnian 
sa tabang nago da a pangnian sa ogop nago da a 
pangnian sa kapaka lindong arowar si-iko Allah a Isa- 
isa. Pittaro o Allah sii sa Qur'an: 

6 :dmildlliyy $ IS ANT NG 5 


"Seka bo i simbaan ami nago Seka bo i pangnian ami 
sa tabang" (Surah 1:5) 


Go pittaro o Allah: 


“ ARA gy te 
NA glo KILL Tae SINAI 


"Tharoangka a melindong ako ko Kadnan o kapita- 
pita (so Allah) si-iko kapaka morala o nganin a miya 
aden" (Surah 113: 1-2) 


Go pittaro o Rasulullah #5: 


3 € R € 
dali y paano yan E ÈL DUE LlG g DUE NG]? 


"Mataan a kenaoba saken i pangnian sa tabang ka aya 
pangnian sa tabang naso Allah.” Hadis Sahih a piyanotol i 
At-Tabarany. 


Go pittaro o Rasulullah #8: 


pano can Cab a3 2G EES dl ck sp 
shally 


"Igira a pamangni ka na sii ka pamangni ko Allah, na 
igira a pamangni ka sa tabang na sii ka pangni sa ta- 
bang ko Allah." Hadis Sahih a piyanotol i At-Tirmizy. 


Ogaid naso kapamangni sa tabang agoso kapamangni 
sa ogop si-iko tao a oyagoyag a maka mamasa na 
kapakay, sa sii bo mambo ko sai a kagaga niyan, 

naso kapamangni sa kapaka lindong na da a kalindo- 
ngan arowar ko Allah a Isa-isa. 


Sopman so miyatay agoso di maka mamasa na diden 
kapakay oba pamangnii sa tabang odina ogop, sabap 
sa kagiya da aba niyan kapaar a melek bo, sa apiya 
pen sekaniyan na Nabi odina Awliya odina Malaikat, 
kaso migagaib na da a matao ron arowar ko Allah, na 
satao a tharoon iyan a katawan iyan so migagaib na 
sabenar a sekaniyan na miya kapir a paliyogat so di 
ron kaparatiyayaa, sa opama o aden a rimaren iyan a 
sai na miya toman na giyoto na miya salak. Pittaro o 


Rasulullah #5: 


9 Sbi, as A MG Í 
Jé dyle 5 adi J LG UE ais i a 
Shh ari LY! aly, T 


"Satao a sumong ko paririmar odina parorodiyoman 
na benaren iyan so dii niyan tharoon, na sabenar a 
miya ongkir iyan so ini toron ko Muhammad.” Piya- 
notol i Imam Ahmad ago si Al-Hakim. 


Go ped pen sa simba naso kapanarig si-iko Allah, 
goso kapangangampedian sii Rekaniyan, goso kape- 
lendag o puso sa kalek sii Rekaniyan, sa di kapakay 
oba aden a panarigan o tao sa isarakan iyanon a gi- 
nawa niyan inontabo so Allah, nago di kapakay oba 
aden a pangangampedianan iyan sa panongganoyin 
iyan a salakaw ko Allah, nago di kapakay oba aden a 
pepaka lendagan iyan sa puso iyan sa kalek iyanon a 
maka liyo si-iko Allah a Isa-isa. 


Sa aya masikaw ron sa ginawa na giyangkaya a 

kadakelan sa manga tao a ipagi-ingaran iran so Islam 
na ipepanakoto iran so Allah, sa dii siran dii manga- 
ngarapan ko manga ped a kaaden a oyagoyag ago 
miyamatay sa salakaw ko Allah, nago diiran dii tawa- 
fan so manga kubor iran, nago pepamangni siranon 
sa kaparoliya iran ko manga tontot iran, sa giyanan na 
mini itong sa simba si-iko salakaw ko Allah, naso tao 
a diron dii nggolawla na kenaoba Muslim, apiya pen 
midagodago niyan a sekaniyan na Muslim, nago ipe- 
sabot iyan so Dowa kalimatus-Sahada: 


ERATE Kits ay Y YAN) 


Nago dii manambayang, nago dii mamowasa, nago 
dii menaihadji sa Baitullah. Pittaro o Allah: 


a 


III SINI bi p ER" 
YO liya $ i 3NG MAGNO N: 


"Sabenar a kiyapaki tokawan Kaa agoso siranoto a 
miya onaanka a amayka manakoto ka, na mataan a 
mailang so amalka, nago mapedka ko miyanga lolo- 
gi." (Surah 39: 65) 


o9 pittaro o Allah: 


aA rese ZGr- ra 3a G7 


NAA EI SE. Tail Ag pa 
VY EILUN yga k a PA TATAY 


"Mataan a saden satao a ipanakoto niyan so Allah na 
sabenar a hiyaramon o Allah so Surga, sa aya kabolo- 
san iyan naso Apoy Naraka, sa daden aba paka 

tabang sa Alongana-mawri ko manga tao a manga la- 
lim." (Surah 5:72) 


Go sabenar a ini sogo o Allah ko Muhammad #44 a 
kattaroa niyanon ko manga manosiya: 


° 77 1g 5 797 o3 r LEG PA pa Po 770 Gs o3 
AKA SAIS 5 SU > 
4 lal SAN PAGAN yaka) 
"NASI y 


"Tharoangka a mataan a saken na manosiya a issan 
iyo, sa ini wahi raken (piyaki tokawan raken o Allah) 
a mataan a aya Kadnan iyo na Tuhan a Isa-isa (a so 
Allah), na satao a kabaya iyan a mimbaratmowa iyan 
so Kadnan iyan na pagamal sa amal a mapiya, sa oba 
niyan panakoton so Kadnan iyan si-iko kapsimbaa 
niyanon sa melek bo." (Surah 18: 110) 


Giyapman angkanan a manga tao a da a manga peleng 
iyan, na miya ikmat siran o manga Ulama a pamaka 
dadag a ayabo a katawan iran naso sabaad ko manga 
sapak o Agama, na da iran sabota so pettaroon a Ta- 
wheed (Giyanan so kapangimbenara o tao ko kay- 
isaisa o Allah) a giyanan i mababaloy a watang o 
Agama Islam, sa diiran dii mipanolon so kapanakoto 
sa di iran katawan iba oto kapanakoto, sa dii nggola- 
lan sangkoto a kapagampita iran ko miyamatay na 
goso diiran kiran dii kapepaka rani, ka araparap iran 
sa aniran siran masapaat si-iko Allah. 


Sa aya kokowaan iran san a dalil naso manga ribat a 
osayan si-iko sabaad a manga ayat, agoso miyaona- 

miyaori a manga Hadis a kabokagan a ini soob ko 
Rasulullah 84, na goso manga tottol agoso manga 
taginepen a sambar a Saitan, na goso manga ped a ka- 
dadagan a issananan a titimoon iran ko manga kitab 
iran, ka ipembager iran ko kepit iran sa kapsimbaa 
iran ko salakaw ko Allah, sa onot iran si-iko Saitan 
agoso napsohawa iran, nago ipepananayan iran ko 
manga lokes iran agoso manga apo iran sa kapana- 
nayan a bota, sa datar o betad o manga Mushrik a 
miyanga o-ona. 


Giyangkoto a kapapaka rani si-iko Allah a ini sogo 
Iyan reketano si-iko kiya tharoa Niyanon sa: 


YO 5Gb FR daia $ 


"Pangilayi niyo sa okit i kapaka rani niyo ko Allah." 
(Surah 5: 35) 


Na giyoto so kapagamal sa manga amal a Salih, sa 
nggolalan si-iko kaparatiyayaangka sa kay-isaisa o 
Allah, na goso kapanambayang, goso kasidka, goso 
kapnaihadji, goso kanjihad, goso kisogoon ko ma- 
piya na goso kisaparen ko marata, na goso dii kapaki 
ngginawai ko manga sisipeg, na goso manga datara- 
nan. Sopman so kapepangangarapan ko miyamatay 
na goso kapepamangni kiran sa tabang si-iko masa a 
kapaka ndadarasag na goso kasasagad sa awlan, na 
giyoto den i kapsimbaa kiran sa salakaw ko Allah. 


So kapaka panapaat o manga Nabi agoso manga 
Awliya, na goso manga ped a miyamaratiyaya a pa- 
gidinan o Allah a maka panapaat, na giyanan na benar 

ago tatarimaan ami, ogaid na kenaoba sii pangniya si- 
iko miyatay, sabap sa giyangkanan a kapanapaat na 
kapaar o Allah, sa da abaon maka penggolawla a isa 
bo inontabo o kabaya o Allah, sa sii mapangni o mi- 
yaratiyaya (Muslim) si-iko Allah, sa aya mapettaro 
iyan na:Ya Allah na paki sapaaten akongka ko Na- 
bingka na goso manga oripenka a manga ala i para- 
tiyaya. Sa kenaoba aya pettaroa niyan na: Hay polan 
na sapaatakongka, sabap sa giyoto na miyatay naso 
da a niyawa niyan na da abaon mapangni a melek bo. 
Pittaro o Allah: 

GA ba a » z 

VIER NEA IN y BENE AN di É h 

ar A 


tE yN g 4254] 


"Tharoangka a kapaar langon o Allah so kapanapaat, 
a kirek ko kadato si-iko manga langit agoso lupa, 
nago rongkano Ron paka ndod.” (Surah 39: 44) 


Ped ko manga Bid'ah a maka sosopak ko Islam ago 
ini sapar o Rasulullah #4 a miya toon si-iko manga 
kitab a Hadis, naso kapembaloya ko manga kubor a 
manga Masjid, na goso kapepanotodiron sa solo, na 
goso diron dii kambalayi, na goso kapepintalaon, na 
goso kapepanorati ron, goso kaperendingaon, goso 
diron dii kasambayangi, sa palaya denanan ini sapar o 
Rasulullah 45, sabap sa giyanan i miyakalala a peka- 
sabapan sa kapeka simbaa o manga tao sangkoto a 
miyamatay. 

Kagiyamawto, na miyaka rayag a giyabes angkoto a 

dii nggolawaan o manga tao a da a manga sabot iyan 
si-iko sabaad a manga kubor sangkai a kadakelan ko 
manga inged na ped sa kapanakoto, datar o kuba o 
Badawi agoso Saida Zainab sii sa Misir, na goso 
kuba o Al-Jilaniy sii sa Iraq, na goso manga kubor a 
diiran dii paki pagingaran ko manga mbawataan o 
Rasulullah #4 (c31 JN) sii sa Najef ago sii sa Karba- 
la sa inged a Iraq, na goso manga ped a kubor si-iko 
manga ped a inged a dii tawafan, nago dii pamangni- 
an sa katarima o manga tontot, na goso kapapara- 
tiyayaa sa giyangkoto a miyamatay na aden a kinggay 
ran a gona nago aden a kimorala iran. 


Sa miyaka rayag a giyangkanan a manga tao na sabap 
sangkanan a diiran dii nggalebeken, na siran na ma- 
nga Mushrik ago manga dadag, sa apiyapen midago- 
dago iran a siran na manga Muslim, sa disiran dii ma- 
nambayang nago disiran dii mamowasa nago disiran 
dii menaihadji, nago ipesabot iran so Dowa Kalima- 
tus-Sahada, sabap sa kagiya so tao a ipesabot iyan so 
Dowa Kalimatus-Sahada na di kiitong a mapapara- 
tiyaya si-iko Allah, sa taman sa di niyan makenal so 
maana o Dowa Kalimatus-Sahada na rakes a inggola- 
lan iyan, sa datar o kiya aloyaon sa miya ona. 


Sopman so kenaoba Muslim na aya kapaka sold iyan 
ko Islam, na phoon ko kisaboten iyan ko Dowa Ka- 
limatus-Sahada na kabetowan sa Muslim, sa taman sa 
da a manggolawla niyan a galebek a maka sosopak 
sangkoto a kini saboten iyanon a toos sa kadadalem 
iyan pen si-iko kapanakoto sa datar o manga tao a da 
a manga peleng iyan, odina aden a ongkiren iyan si- 
iko manga sai a ini paliyogaton o Islam ko oriyan o 


57 


katokawi niyanon, odina aden a paratiyayaan iyan a 
Agama a salakaw ko Agama Islam. 


So manga Nabi agoso manga Awliya!”” na angiyas si- 
ran si-iko manga tao a dii kiran dii mangangarapan, 
nago dii kiran dii mamangni sa tabang, ka mataan a 
so Allah na aya kiya sogoa Niyan ko manga Rasul na 
aniran midolon ko manga tao so kasimbaa ko Allah a 
Isa-isa, na goso kitapeleken ko kapsimbaa ko sala- 
kaw Ron, apiyapen aya betad iyan na Nabi odina 
Awliya odina so salakaw kiran. 


So kapeka babayai ko Rasulullah #54 agoso manga 


1) Aya manga Awliya o Allah na siran so manga tao a mapapara- 
tiyaya ko Allah a diron dii mananangoran, nago sosongkaden 
iran so lalan a inokitan o Rasulullah #4. Ped kiran so aya kini 
batayaw a ngaran iyan na sabap ko katao niyan odina so kiyan- 
jihad iyan, go ped kiran so diden katawan iba Awliya, na apiya 
so kiya tokawan kiran a Awliya na di iran ikasoat a dii kiran dii 
kapemalamalaa (kapudi-pudia) o manga tao, ka so thitto a manga 
Awliya na kenaoba iran dii pagandisanen a kababaloy ran a ma- 
nga Awliya, ka aya pen a kapeka ilaya iran sa ginawa iran na 
malobay siran i paratiyaya, sa da aba iran manga nditaren a mat- 
etendo odina aroga langka a mapepento arowar sa kapepananay- 
ani ran ko Rasulullah $% si-iko paratiyaya. So langowan a Mus- 
lim a mapaparatiyaya ko Allah ago pagonotan iyan so 
Rasulullah $% na Awliya o Allah, sa saden sa diyangka a simba 
niyan nago paratiyaya niyan si-iko Allah. Kagiyamawto, na 
miyaka rayag a so siran oto a manga tao a midagodago iran a si- 
ran na manga Awliya o Allah, sa tometendo siran sa nditaren 


iran ka ansiran dii mapemalamala o manga tao na kenaoba siran 
manga Awliya o Allah ka manga tao siran a dii manangin. 

Awliya a miyonoton na kenaoba aya okit na giya ka- 
simbaa kiran, kaso kasimbaa kiran na giyoto den i 
kiya ridoa kiran, aya mataan a koit a kapeka babayai 
kiran naso karawata kiran na goso kasongkada ko 
okitokit iran. 

So thitto a Muslim na peka babayaan iyan so manga 
Nabi agoso manga Awliya, ogaid na kenaoba niyan 
siran simbaa. Sektano (a manga Muslim) na papara- 
tiyayaan tano a so kapeka babayai ko Rasulullah #4 


na paliyogat rektano, sa lawan ko kapeka babayai 
tano ko manga ginawa tano agoso manga tonganay 
tano, na goso manga moriyatao tano, na goso kadan- 
dan o manga manosiya. 


So lompokan a paka selang sa maliwanag 


So manga Muslim na madakel siran i bilangan, ogaid 
na si-iko kamataani ron na maito siran. So manga 
lompokan a ipagi-ingaran iran so Islam na tanto a 
madakel, ka ini raot sa pito-polo ago telo lompok na 
gatosan ka million a pagonoton kiran, owanagaid na 
sasalompok a thitto ron a Muslim a giyanan i thitto a 
mapaparatiyayaon ko Allah, nago kekedegen iyan so 


sempad o Rasulullah #4 agoso manga Sahaba niyan 
si-iko kinggogolalanen ko paratiyaya agoso galebek a 
mapiya, sa datar o kiya tharoaon o Rasulullah 45 . 
PS WAG] CEARA n5 SI 46 al c35 
nA AA 

"Miya sagomparak so manga Yahudi sa pito-polo ago 
isa lompok, na miya sagomparak so manga Kristiyan 
sa pito-polo ago dowa lompok, na disadiden ka kasa- 
gomparak angkai a pagtao (manga Muslim) sa pito- 
polo ago telo lompok, sa pala-palaya den tago o Na- 
raka, inontabo so salompokon. Tig o manga Sahabah 
a antawaonon oto hay Rasulullah? Na tig iyan a giyo- 
to so manga tao a maka kekepit ko issan angkai a pa- 
ratiyayako imanto agoso manga Sahaba ko.” Piyanotol 
i Bukharie ago si Muslim. 


Aya kepit o Rasulullah agoso manga Sahaba niyan 
na: Paparatiyayaan iran so mapemamaana o: 
(4il Jyo, Aasa dil N] a) YN) 


“Da a Tuhan arowar ko Allah naso Muhammad na Sugo o 
Allah" 


Na rakes a inggogolalan iran, sa sii siran dii panga- 
ngarapan ko Allah, nago sii siran dii sapa ko Allah, 
na goso kapsombali iran na soa-soat iran si-iko Allah, 
nago sii siran dii pamangni sa tabang ago ogop si-iko 
Allah, nago sii siran pelindong si-iko Allah, nago pa- 
paratiyayaan iran a so kapeka aden o ompiya (limo) 
na goso kapeki talemba o morala na kapaar o Allah, 
nago inggogolalan iran so manga rukon o Islam sa 
tobohalos si-iko Allah, nago pangingimbenaren iran 
so manga Malaikat Iyan, goso manga Kitab Iyan, 

goso manga Sugo Iyan, goso kakaoyag ko oriyan o 
kapatay, na goso kapagitonga ko manga amal, nago 
paparatiyayaan iran so Surga agoso Naraka, nago pa- 
paratiyayaan iran so okoran a mapiya ago okoran a 
marata na palaya den phoon ko Allah. 


Nago paparatiyayaan iran a paliyogat so kikokomen 
ko Qur'an agoso Hadis si-iko pitibarangan a lama- 
lama o kapepagintao, na rakes o kasosoat si-iko king- 
gogolalanen sangkanan a dowa. 


Nago paparatiyayaan iran a patoray so dii kapaki 
ndokapila ko manga dokapila o Allah, na goso kape- 
ridoa ko manga ridoay o Allah, nago paparatiyayaan 
iran a kalitantang so kipanolonen sangkai a para- 
tiyaya, na goso kanjihad si-iko okit a kapaka moayan 
iyan a rakes o kapagi-isaisa si-iko mipantag san. 


Nago paparatiyayaan iran a paliyogat so kapcpamaki- 
nega ko lalag o ulolwan a Muslim, na goso kapago- 
noti ron igira a ini sogo iyan so mapiya, nago papara- 
tiyayaan iran a paliyogat so kattaroa ko benar si-iko 
apiyaanda siran matatago. 


Nago paparatiyayaan iran a paliyogat so kapeka ba- 
bayai ko manga karoma o Nabi #5 agoso manga sisi- 
peg iyan agoso manga Sahaba niyan, na rakes o ka- 
paka sasaonaa kiran si-iko diyangka a milelebi ran, na 
goso kipepamangnin kiran sa masoat kiran langon so 
Allah, na goso kitapeleken si-iko dii kaperasraba ko 
nganin a piyangasasawalan kiran. 

Nago paparatiyayaan iran a paliyogat so di kapangim- 
benara ko nganin a ipendiil kiran o manga Munafik, a 

aya bantak iranon na an maoparik so manga Muslim. 


Sa giyangkanan a dataranan na miya limpangon so 
sabaad ko manga Ulama o manga Muslim agoso 
manga panonorat kiran sa totolan, sa mini dakat iran 
si-iko manga kitab iran sa kenaoba marata a layak ira- 
non, sa giyoto na karibatan. 

Kagiyamawto, naso manga tao a diiran dii ipagandi- 
san a ped siran ko manga mbawataan o Rasulullah #5 
(cJ Ji) sa ipagi-ingaran iran so manga Datu 
(šJ) na patoray kiran a katoronan iran sa karina so 


kabebenar o kambabangsa iran si-iko Rasulullah #4, 
aya sabap iyan na pimorkaan o Allah so tao a iptom- 
pok iyan so bangsa niyan si-iko salakaw ko lokes 
iyan. 

Sa opama o matanto so kambabangsa iran si-iko Nabi 
#5 na paliyogat kiran a makowa iran a ladiyawan so 
Rasulullah #4 agoso manga Sahaba niyan, si-iko ka- 
totobohalos o paratiyaya iran si-iko Allah, na goso 
kapanananggila iran si-iko kambaradusa, na goso 
kipkagowaden iran sa oba siran pekasondongi o ma- 
nga tao, odina oba peka areki o manga tao so manga 
leb iran odina so manga palo iran. 

Go di iran isesenggay a ginawa iran si-iko kandidita- 
ran sa salakaw ko kalalayaman a dii nditaren o manga 
Muslim, sabap sa kagiya giyanan na palaya den maka 


sosopak si-iko kepit o Rasulullah #5, sa sekaniyan na 
angiyas kiran si-iko dataranan, sa aya sasakaon si-iko 

Allah naso tao a mala i paratiyaya ko Allah. 


So kapangokom agoso kambaal sa Hukoman 
na kabenar o Allah sa da a sakotowa Iyanon 


Ped sa maana o (4 NI «J| Y) a paliyogat so kapara- 
tiyayaaon agoso king golalanenon, naso kaparatiyayaa 
sa so kapangokom agoso kambaal sa hukoman, na 
kabenar o Allah sa da a sakotowa Iyanon, sa di kapa- 
kay si-iko apiya antaonon a tao iba mbaal sa bitikan a 
maka sosopak ko bitikan a ini toron o Allah (Sharia'h 
Islamiyah) si-iko apiya antonaaden a betad. 


Go di kapakay ko Muslim iba niyan pangokomen so 
hukoman a salakaw ko hukoman a ini toron o Allah, 
nago di kapakay iba niyan kasoaten so hukoman a 
maka sosopak ko hukoman o Allah, nago di kapakay 
iba niyan pakaya so sai piyaka haram o Allah, odina 
ba niyan paka harama so sai a piyakay o Allah, ka sa- 
tao a nggolawlaan iyananan sa thibabaan iyan odina 
ikasoat iyan, na mataan a sekaniyan na kapir. Pittaro 
o Allah: 


r Ps 2 o g8 l Gr 3p - sy. 
ti alila, KS SI AI PAIT SAD 


"Satao a di niyan ipangokom so hukoman a ini toron 
o Allah, na siran i manga tao a manga Kapir." (Swak 5: 
44) 


So manga Rasul na aya galebek iran a ini sogo kiran 
o Allah naso "Kanda'wah", aya maana niyan naso 

kidolonen iran ko manga manosiya ko: 4s Y) aJ Y 


"Da a Tuhan a simbaan a rowar ko Allah", na goso 
kinggolalanen iran ko mapemamaana niyan a giya- 
nan so kasimbaa ko Allah Isa-isa, na goso kinggola- 
lanen ko hukoman a ini betad Iyan, na goso kitape- 
leken ko kapsimbaa ko kaaden agoso dii 
kinggolalanen ko bitikan a inembaalan iyan. 


Na satao a batiyaan iyan so Qur'an sa indalendalem 
iyan, sa kenaoba kapangingiring a bota, na masabot 
iyan a giyangkai a piyagosay ami na thitto a benar, 
nago katokawan iyan a mataan a so Allah na tiyagoan 
Iyan sa diyangka so ndolonan o manosiya agoso 
manga ped a kaaden, sa biyaloy Niyan a aya ndolo- 
nan Iyan agoso oripen Iyan a mapaparatiyaya, naso 
kasimbaa niyanon sa pitibarangan a simba, sa da aba 
niyanon paka antapen a melek bo si-iko salakaw ko 
Allah. 


Go biyaloy Niyan a aya ndolonan o manosiya agoso 
manga Nabi agoso manga oripen Iyan a kipapara- 
tiyaya, na giya kaperawata iran kiran ago giya kapka 
babaya iran kiran sa maka a-ayon ko babaya iran si- 
iko Allah, nago biyaloy Niyan a aya ndolonan o ori- 
pen Iyan a mapaparatiyaya agoso manga ridoay Ni- 
yan a manga kapir, na giya kikagowaden iran kiran, 
sabap sa kagiya so Allah na ipekagowad Iyan siran, 
nago giya kidolonen iran kiran ko Islam sa paki sabo- 
tan iran kiran ka kalo-kalo o matoro siran ko Islam, 
sa opama oba iran sangkaa so Islam nago di siran 
pangongonotan ko hukoman o Allah, na miya patot a 
inggolalan kiran o manga Muslim so Jihad sa taman 

sa da a malamba a kapanakoto si-iko liyawaw o lupa, 
sa ayabo a malamba naso Agama o Allah. 


Sa giyangkai a maana a manggogonanao o kipsabo- 
ten ko (4b! Y1 J| Y) na paliyogat si-iko Muslim a kake- 
nala niyanon kaan mabaloy a thitto a Muslim. 


Antonaay maana a kassaksii sa mataan a so 
Muhammad na Sugo o Allah? 


Aya maana a kasaksii sa mataan a so Muhammad na 
Sugo o Allah: Naso kakenalangka agoso katangke- 
dangka sa mataan a so Muhammad na Sugo o Allah 
si-iko kadandan o manga manosiya, nago mataan a 
sekaniyan na oripen a di kapatot iba aya simbaa, nago 
sekaniyan na Sugo a di pettaro sa di benar a patot so 
kaonoti ron, na satao a mangongonotanon na maka 
sold ko Surga, na satao a diron mangongonotan na 
maka sold ko Naraka. 


Goso kakenalangka sa mataan a so kapka tokawi ko 
hukoman a phoon ko Allah, mlagid o sii manonom- 
pang ko manga simba a ini sogo o Allah atawaa si-iko 
atoran o kanggobirno agoso kapangembaal sa bitikan 
si-iko pitibarangan a lamalama o kapepagintao, odina 
so kapkokoma sa giyaya na halal odina giyaya na ha- 
ram, na palaya denanan da a okit a kakka tokawiron 
odisii maka nggolalan sangkanan a Sugo a so Mu- 


hammad 84, sabap sa sekaniyan i siyogo o Allah a 
paka sampayin ko Agama Niyan, sa di kapakay ko 
Muslim iba aden a tarimaan iyan a bitikan a da maka 
poon ko Rasulullah #4. Pittaro o Allah: 

c 
Vital G6 ab NG GA A AWET h 


"So nganin a mini talingoma rekano o Sugo na kowaa 
niyo (nggolalanen iyo), naso nganin a ini sapar iyan 
rekano na tapeleken iyo.” (Surah 59: 7) 


Go pittaro o Allah: 
TAI Kio a QARA Tr a B4 A2 
Pa BACANI TE Da Y D3 No ò 
Z YIN SIL LOLANG nine 5 SA. PA sa 
NG ar ME | iy gan 


"Ibet ka di siran den maka paratiyaya (sa thitto a para- 
tiyaya) taman sa disiiran reka paki kokom so nganin a 
pepangasisimoktan kiran, na orianiyan na da a ma- 
toon iran ko manga ginawa iran a di kasosoat ko ini 
kokom kaon sa mbayorantang siran sa samporna a 
kambayorantang " (Surah 4: 65) 


Aya maana angkai a dowa a ayat, na sii sangkai a 
paganay ron naini sogo o Allah ko manga Muslim a 


kaonoti ran ko Rasulullah #8 si-iko langowan a ini 
sogo iyan kiran, na goso kitapeleken iran ko lango- 
wan a ini sapar iyan kiran, sabap sa kagiya sekaniyan 
na aya ipesogo iyan naso ini sogo o Allah, nago aya 
ipesapar iyan naso ini sapar o Allah. 

Sii peman sangkai a ika dowa a ayat, na misapa so 
Allah ka di katarima so paratiyaya o tao si-iko Allah 


ago si-iko Rasulullah #4 odi aya mikokom ko nganin 

a di iran pagayonan agoso salakaw ron naso huko- 
man o Rasulullah #4, orianiyan na pasiyonot ago 


mbayorantang ko ini kokomon o Rasulullah #4. Pitta- 
ro o Rasulullah #4: 


o pig pla sla, C5 gp a ZING Liga 
"Satao a nggolawla sa galebek a di maka a-ayon ko 


mini talingoma mi na di katarima.” Piyanottol i Muslim 
agoso salakaw ron. 


Pananawag 


Kagiya kiya tokawanka so mapemamaana o Dowa 
Kalimatus-Shahada, nago kiya tokawanka a giyang- 
kai a kisaboten ko dowa Kalimatus Sahada na giyai i 
gonsi o kapagislam ago giyai i onayan iyan, na iman- 
to na lapalenka sa ikhlas ko pusooka so: 
6 ç t 29, Os 
(4t I3 EF EEEE RREY), 
"Pesaksian aken a da a Tuhan arowar ko Allah 


nago pesaksian aken a mataan a so Muhammad na 
Sugo o Allah." 


na rakes a nggolalanen ka so mapemamaana angkai a 
dowa Kalimatus-Shahada ka anka maparoli so kata- 
godaya sii sa Dunya nago sii sa Alongana-mawri, 
nago angka maka lidas si-iko siksa o Allah ko oriyan 
o kapatay. 

Go takikangka sa ginawangka a si-iko kini sabotenka 
ko dowa Kalimatus-Shahada, na mapapanon iyan so 
kinggolalanen ka ko manga ped a rukon o Agama Is- 
lam, sabap sa kagiya so Allah na aya kini sogoon 
Iyan ko Muslim sangkai a manga ped a rukon o 
Agama Islam, na an mabaloy a simba niyan ko Allah 
si-iko dii niyanon dii kinggolalanen, na satao a ibagak 
iyan so isa sangkai a manga rukon o Agama Islam a 
da a sendod iyan a katarima si-iko Islam, na sabenar a 


biyarengkas iyan so maana o (4s! NI J| Y) sa daa ki- 
pantag o kini saboten iyanon. 


So kasambayang 


Aya ika dowa a rukon o Islam naso kasambayang sa 
maka lima sa oman gawii. 


Ini paliyogat o Allah kaan mabaloy a koyampetaan o 
Muslim agoso Allah, sa diron dii maka pangangara- 
pan nago diron dii maka pamangni, nago an mabaloy 
a pepaka genggen ko Muslim si-iko kanggolawla sa 
marata ago kadarwakaan, sa pepaka renekon a mo- 
karna niyan agoso badan iyan, sa mapipiya a ginawa 
niyan si-iko kapepagintao niyan sii sangkai a Dunya 
na aya sampora iyan naso katagodaya sa Alongana- 
mawri. 


Si-iko kitindegen ko sambayang na ini sogo o Allah 
so kasosoti o badan agoso nditaren, goso darpa a pe- 
sambayangan, sa taralbi den a dii maka soti so Mus- 
lim sa yig pantag si-iko manga nadis, ibarat o kapaka 
songsa-desel (kapaka odo ago kapaka titi), kaan peka 

soti so badan iyan si-iko marsik a peka ilay nago an- 
peka soti so puso iyan (sabap ko kasambayang) si- 
iko marsik a di pekailay. 


So sambayang na giyanan i tomadeng o Agama Is- 
lam, sa giyanan i mala i pahala ko manga rukon o 
Agama ko oriyan o dowa Kalimatus-Shahada, sa ka- 
litantang si-iko Muslim a kasisiyapa niyanon iphoon 
si-iko kabaligi ron na taman si-iko kikayokot iyan ko 
lupa, nago paliyogaton a kisogoon iyanon ko manga 
pamilya niyan agoso manga wata iyan, iphoon si-iko 
kapito ragon a idad iran kaan siranon peka sinanad. 
Pittaro o Allah: 


Ss E oger 3286. 92K GNG 
"Mataan a so sambayang na paliyogat ko miyamara- 


tiyaya (so katonaya iranon) si-iko manga wakto niyan 
a mapepento." (Surah 4: 103) 


Go pittaro o Allah: 
qt SF. 7 AILS 2 aar 33 9? Dr G ou tm 
AGAIN nal WIN] DILG d 


"Pe P sr pa Fa Par 
Sa UG SET IKU SA EY 
"Da a ini sogo kiran arowar sa kasimbaa iran ko Allah 
sa tobohalosen iranon so paratiyaya, sa aya songka- 
den iran naso Agama o Ibrahim (a Hanifiyah), nago 
ipamayandeg iran so sambayang, nago itonay ran so 
Zakat, sa giyanan i Agama a ontol." (Surah 98: 5) 


Aya kiya tinesan ko maana angkai a dowa a ayat, na 

sii sangkai a paganay ron na piyaki tokawan o Allah a 
mataan a so sambayang na patoray si-iko miyamara- 
tiyaya, sa paliyogat kiran so katonaya iranon si-iko 
manga wakto niyan a mapepento. 


Sii peman sangkai a ika dowa a ayat na piyaki sabo- 
tan o Allah a mataan a aya ini sogo Iyan ko manga 
manosiya ago aya kiya adena Niyan kiran na pantag 
sa aniran masimba sa Sekaniyan bo, nago aniranon 
matobohalos so paratiyaya nago aniran matonay so 
sambayang, nago aniran mibegay so Zakat si-iko 
manga tao a kapapatotanon. 


So kasambayang na paliyogat si-iko pitanggisaan a 
Muslim si-iko apiya antonaa i mambebetad iyan, ta- 
man si-iko masa a dii kakkaleka nago si-iko masa a 
kasasakit na paliyogat den ko Muslim a dii maka sam- 
bayang, si-iko diyangka a kapka gagaa niyanon, 
mlagid o maka gaganat atawaa maka o-ontod odina 
maka i-iga, sa taman sa apiya ayabo a peka kaog iyan 
na giya mata niyan, odina aya bo a peka gaga niyan 
na peki gedi iyan sa puso iyan na paliyogat den a dii 
maka sambayang sa kaproayat. 


Sabenar a piyaki sabotan o Rasulullah 44 a mataan a 
so tao a di pesambayang na kenaoba Muslim, mlagid 
o mama atawaa babay. Pittaro o Rasulullah #4: 


kayan NAG AÉ USÉ SINAI HG, NG GANYAN 
Te ana 


"Aya kapasadan tano ago siran naso sambayang, na 
satao a ibagak iyan na miya kapir.” Hadis Sahih 

So manga sambayang a paralo na lima: 
l.Suboh 2. Luhor 3. Aser 4. Magrib 5. Esha 


So sambayang a Suboh na aya wakto niyan na 
iphoon ko kasebang o pamorawag (Fajer), na taman 
si-iko kasebang o alongan, sa di kapakay oba sii dii 
sambayangi o tao ko moripori a wakto niyan. 


So sambayang a Luhor na aya wakto niyan na 
iphoon ko kapolid o alongan, na taman sa mabaloy so 
along o isa a sai a kalawanan iyan sa maito so takes 
iyan. 


So sambayang a Aser na aya wakto niyan na 
iphoon ko kaipos o wakto a Luhor, na taman sa ma- 
baloy so along o isa a sai a dowa takep si-iko takes 
iyan, sa di kapakay oba sii dii sambayangi ko mori- 
pori a wakto niyan, ogaid na kapakay a sambayangan 
amayka so sindaw o alongan na matimenag pen ka da 
pen maka binaning. 


So sambayang a Magrib na aya wakto niyan na 
iphoon ko kasedep o alongan na taman sa sumedep 
so pamorawag a mariga, sa di kapakay oba sii dii 
sambayangi ko moripori a wakto niyan. 


So sambayang a Esha na iphoon ko kaipos o 
wakto a Magrib na taman si-iko kalooki sa gawii!), 
sa di kapakay oba sii sambayangi ko oriyaniyan. 

Sa opama ka so isa a sambayang na aya kasambaya- 
ngi ron o tao na si-iko oriyan o kaipos o wakto niyan, 


1) Giyanan i pirmiro a wakto niyan, ogaid na oso kakkapakay niyan si-iko 
masa a kai-iportanti na taman si-iko Suboh. ( So mindiyorobasa) 

sa da aba niyan sendod o tharimaan o Islam) a so da 
aba niyanon kapaar, na sabenar a miyaka nggolawla 
sa mala a dusa a paliyogat so kattawbata niyanon 
si-iko Allah nago di niyan mbabalinganan saroman. 
Pittaro o Allah: 

OTIN 377 


iyo LIANG fe IS 
o.t HIN IYA PO] 


"So kasiksaan na bagian o manga tao a indadaraynon 
iran so sambayang iran." (Surah 107: 4-5) 


So manga hukoman o sambayang 


Paganay ron naso kassoti: Paliyogat ko Muslim a 
maka pagabdas si-iko da niyan pen kasambayang, sa 
kalompiyoan iyan so dowa-bengawan iyan amayka a 
aden a miyaka liyo ron a nadis (tai odina titi) oriani- 
yan na magabdas. 


So kapagabdas 


Katii so okit a kapagabdas: So pagabdas na peniaten 

iyan a pagabdas sa kenaoba niyan pelapalen angkoto 

a niat iyan, sabap sa kagiya so Allah na katawan Iyan 

so niat na goso Rasulullah #4 na kenaoba niyan pela- 

palen so niat, oriyan o kapaka peniat iyan na mamo- 

1) Aya mga sendod a tharimaan o Agama na giyangkoto a bangen a 
aya kiya nggolawla niyan na da abaon kapaar o manosiya, ka 
ibarat o tiyorog na da makanaw, odina miyaka omaon so basa, 
na goso manga issananan. (So mindiyorobasa) 

mog ago mangilek sa yig sa ipesenga niyan bo, oria- 
niyan na sagopan iyan langon a paras iyan, orianiyan 
na onaban iyan so dowa lima niyan taman si-iko 
dowa siko niyan, sa aya pagonaan iyan naso kawa- 
nan, orlaniyan na sapon iyan langon a yig so ulo ni- 
yan, nago sapon iyan a yig so dowa tangila niyan, 
orlaniyan na onaban iyan so dowa a-iy niyan taman 
si-iko boko niyan, sa aya pagonaan iyan naso kawa- 
nan (go aya taralbi na palaya denanan mbabaka telo). 


Igira a miyaka pagabdas so tao na orianiyan na miya- 
ka songsa-desel (miyaka odo odina miyaka titi) ata- 
waa miyaka tot odina kiya daan sa tanod, sabap sa 
tiyorog odina miya bereg na miya batal so abdas iyan, 
sa paliyogat so kapaka pagabdas iyan saroman amay- 
ka pesambayang. 


Igira a miya diyonob so tao (mlagid so mama agoso 


babay), sabap ko kiyapaka toron o maniy” sa ana ba- 
bayaon, mlagid o miyokit sa taginepen atawa ka di, na 
paliyogat den a maka pesoti sangkoto a kiya diyonob 
iyan sa maka pepayigo. 


So bai na igira a miyaka omaon so basa odina mim- 
bawata, na anday kadaon o rogo na paliyogat a maka 
pesoti sa maka pepayigo, sabap sa kagiya so bai a 
ndodon so basa agoso mimbawata a dapen maka soti, 


1) Si-iko Kitab a "Fiqhus-Sunnah" Vol.(]) Pandang a 57 na ina- 
loy niyanon a igira a miyakanaw so tao a aden a miya toon iyan 
ko ginawa niyan a raradon o maniy (biga), ogaid na di niyan ka- 
tanodan oba mitataginep, na amayka miya sarabantang ko gi- 
nawa niyan a giyoto na maniy, na na paliyogaton a maka pepa- 
yigo.(So mindiyorobasa) 

na di kattarima so sambayang iyan ago daon mapatot 


so kasambayang sa taman sa di maka soti Sabenar 
a liyoagan siran o Allah sa di iran kabayadan so miya 
lepas iran a sambayang si-iko masa a da iran pen ka- 
paka soti sabap ko Hayidh agoso Nifas, ogaid naso 
salakaw san na paliyogat kiran a kabayadan iran so 


mini bagak iran a sambayang sa datar den o manga 
dato. 


Si-iko masa a kada' a yig odina kamoralaan so tao ko 
kapagosar iyan sa yig, ka ibarat o pekasakit na pali- 
yogaton a maka petayamum. 


So kattayamum 


Aya okit a kattayamum na peniaten o tao a sekaniyan 
na petayamum, sa indepi iyan so dowa palad iyan 


1) So kapepaka oma o basa si-iko bai na da a diyangka o kaminos 
iyan agoso kattay niyan, ogaid naso bai na aya khatakes iyan 
naso kalalayaman a kattay ron o basa, na mapopos iyan na maka 
pesoti. Sakamawto mambo so mimbawata a da a diyangka o ka- 
minos iyan, ogaid na aya kattay niyan na pat-polo gawii, sa an- 
day kapopos o pat-polo gawii na paliyot den a maka pesoti ago 
mipenggolalan iyan so manga paralo ron o Agama, mlagid o 
miyadaon so rogo atawaa da. So sabaad ko manga bai na aden a 
madadalem kiran a sabot a di maka o-ontol, ka ibatar o kapipiki- 
ra o sabaad kiran sa di kapakay oba payigo so bai sa taman sa 
dion mada' so rogo, sa giyoto na ribat a panarima, sabap sa aya 
benar na kapakay so kapayigo o bai si-iko daon pen kada' o 
rogo, aya mataan a di kapakay na oba niyan nggolalanen so 
manga galebek a isasapar ko bai si-iko masa a kandodon o basa 
odina igira a mimbawata, ka ibarat o kasambayang goso kaba- 
tiya sa Qur'an, na goso issananan a manga galebek a isasapar si- 
iko masa a dataranan. (So mindiyorobasa) 

si-iko botta na issapo niyan sa paras iyan, orianiyan 
na issapo niyan so diyawang a palad iyan si-iko likod 
a kawanan a lima niyan, naso kawanan a palad iyan 
na issapo niyan ko likod a diyawang a lima niyan, sa 
mapasad oto na miyaka soti. 


Giyangkanan a kattayamum na palayaon den kapa- 
kayan a soti so bai a miyaka omaon so basa agoso 
mimbawata anday kadaon o rogo, na goso tao a miya 
diyonob agoso da a abdas iyan, si-iko masa a kada'a 
yig odina ikawan iyan so kaosar sa yig. 


Ikadowa naso okitokit o kasambayang: So sam- 

bayang a Suboh na dowa rakaat. Aya okit iyan na 

magadap so Muslim a pesambayang, mlagid o mama 

atawaa babay sa Qiblah. Giyanan a Ka'ba a matatago 

sa Masjidil-Haram sii sa Makkah, sa peniaten iyan a 

pesambayang sa Suboh, sa kenaoba niyan pelapalen 

so niat iyan, orianiyan na pangintakbir sa pettaroon 

iyan so: Allahu Akbar, orianiyan na mbatiyaan iyan 

so Dowaa a pembatiyaan ko onaan o Fatiha: 

Ji Ng BAL NG IK AETEIN YES kabag GN ÉÉ) 
(é 

Orianiyan na mbatiyaan iyan so: 

Cer oE Gya AL 5i) 
Orianiyan na mbatiyaan iyan so Fatiha: 


jas At EN KAI Ik PUSA 3 pp 

* EET OE HY AT AG fe LANES NG ak pao) 
aa ag LIN e Kk a | Li baal 


@ Poy ? sm” 


dilig É A N; ie 


Orianiyan na sumakeb si-iko kapparowan iyan ko 
manga ayat sa Qur'an, sa taralbi a aya kambatiyaa 


niyan ko Qur'an na basa-Arab!” sa saden sa kakaga- 
gaa niyanon matiya, orianiyan na tharoon iyan so 
Allahu Akbar na rumoko, sa kibaba iyan a ulo niyan 
ago giya likod iyan, nago imbetad iyan so dowa palad 


iyan si-iko dowa leb iyan sa pettaroon iyan so: JU. 
ek s23 Orianiyan na pembangon na pettaroon 
iyan so: s32 A! 4o pa na anday kapaka mbadeng 


iyang tumindeg na pettaroon iyan so: 441 db, LS, 

orianiyan na tharoon iyan so: Allahu Akbar na sumo- 
jod sa mosala a rakes a isujod iyan a ped so manga 
kemer o a-iy niyan agoso leb iyan, goso dowa palad 
iyan, goso bad-bad iyan, goso ngirong iyan, sa 


1) Sabap sa kagiya opama o aya kabatiyaa niyan ko Qur'an na ke- 
naoba basa-Arab na di kabetowan sa Qur'an, giyoto i sabap a si- 
iko kipetogalinen ko maana o Qur'an sa ped a basa, na kenaoba 
aya pepamantaga a maana naso pisatimanan a kalima o Qur'an, 
aya mataan naso mapemamaana niyan na aya dii ndiyorobasaan 
sa ped a basa, aya sabap iyan na opama o aya tano pamantaga a 
maana so pisatimanan a batang iyan agoso pisalimanan a kali- 
mah niyan, na mapakada tano so ongangen a mapapadalemon 
agoso kibibida iyan a da abaon paka sangkay, na diden kabeto- 


wan sa Qur'an a basa-Arab. Giyanan so: (slmsiy ol, SY). 

palaya maka a-adap sa Qiblah, sa pettaroon iyan 
sangkoto a kasusujod iyan so: AN F3 obe ori- 
aniyan na magontod na pettaroon iyan so: Allahu 
Akbar na maka ontod na pettaroon iyan so: (55 


Bp orianiyan na pettaroon iyan so: Allahu Akbar 
na sujod saroman na pettaroon iyan peman so: 2 


SAN! (35 orianiyan na tindeg porong, sa pettaroon 
iyan so: Allahu Akbaar orianiyan na mbatiyaan iyan 
so Surah Al-Fatiha sa taman ko kapos iyan, sa datar 
den o kiya batiyaa niyanon si-iko paganay a rak'at, 
orianiyan na pettaroon iyan so: Allahu Akbar na me- 
ruko, na pembangon, na sujod, na magontod, na su- 
jod sa ika dowa a rakes a dii niyan dii pamatiyaan 
sangkanan a manga darpa so datar o piyamatiya iyan 
si-iko paganay a rak'at, orianiyan na magontod na 
mbatiyaan iyan so: 


ANG GG PUN ing GL i haan 
PIG Al aLe Ey LIE (NING, Ai GT 
NG Ki 323 nG SI GA NA NONA 
J JE mal] SE AGUILA JAB NG SE 

(gi kas Ii pali) 


Orianiyan na ndingil sa kawanan na pettaroon iyan 
3 


a, 2 


3 r 
so: gal ass , SIL A orianiyan na ndingil sa 


TI 


diyawang na pettaroon iyan so: 4b TOGE Sic "ASIN 
na samanan na miya tarotop so sambayang a Suboh. 


Sopman so sambayang a Luhor agoso Aser, goso 
Esha, na oman i isaon na pat rak'at, so paganay ron 
a dowa rak'at na lagid den o dowa rak'at a Suboh, 
ogaid na si-iko kapagontod iyan na maka tahayat sa 
Tahayat Awal na di pasin pesalam ka ngganapen iyan 
a pat rak'at, orianiyan na magontod na mbatiyaan 
iyan so Tahayat Akhir, na rakes a Salawatan iyan so 
Nabi Muhammad, orianiyan na pesalam sa kawanan 
na gobo sa diyawang, sa datar o kiya nggolawlaa ni- 
yanon ko sambayang a Suboh. 


Sopman so sambayang a Magrib na telo rak'at, so 
paganayron a dowa ak'at na aya kipenggolalanenon 
na datar den o miya ona a kiya osayaon, orianiyan na 
maka tahayat sa Tahayat Awal na di pesalam ka ngga- 
napen iyan a telo rak'at, sa ipenggolalan iyan ago 
pamatiyaan iyan so datar o pinggolawla niyan ko 
miya ona (si-iko sambayang a Luhor ago Aser), oria- 
niyan na magontod na petahayat sa Tahayat Akhir, na 
mapasad na pesalam sa kawanan na gobo sa diya- 
wang. So dii sambayang na opama o dii niyan kaso- 
kasoya so manga tasbih si-iko sujod ago si-iko ruko 
sa mbabaka telo na aya tomo. 


So sambayang a baradiyama 


So manga dato na paliyogat kiran a sii siran dii maka 
sambayang sa sambayang a paralo sa Masjid, sa aya 
patot a mbaloyin iran a Imam na sa mapiya kiran i ka- 
batiya sa Qur'an nago sa mala kiran 1 kenal ko manga 

hukoman o sambayang nago sa mala kiran i para- 
tiyaya, sa taralbi a ipepaka tanog o Imam so kapem- 
batiyaa niyan ko Fatiha agoso sakeb iyan si-iko sam- 
bayang a Suboh ago si-iko paganay a dowa rak'at si- 
iko sambayang a Magrib ago Esha, naso pagonoton 
(Ma'mum iyan) na pepamakinegen iran. 


So bai na aya taralbi na sii dii maka sambayang sa 
walay, sa paliyogat a kasasapengan iyan a barokan 
iyan taman si-iko dowa para-para niyan, sabap sa ka- 
giya so lawas iyan na palaya den awrat inontabo so 
paras iyan, sa igira a ana a maka mamasa a manga 
dato a kaharoson na paliyogaton a kasapengan iyan a 
paras iyan, sabap sa kagiya pekasabapan sa pitna. 


Sa amayka kabaya o bai a pesambayang sa Masjid na 
da a karata iyan, asar a ndiditar sa kasasapengan so 
awrat iyan ago kenaoba mamamayonogan sa kamot, 
nago aya sarat na sii khaden ko katatalikodan o ma- 
nga dato, ka aniyan siran di kapitna nago an kiran 
mambo di kapitna, sa aya patot ko Muslim na igira- 
mawto a dii sambayang na paka lelendagen iyan a 
puso iyan ago maka i-iman, sa peka tunay niyan so 
manga tumanina o sambayang si-iko diniyan dii kape- 
rukoruko, sa kenaoba dii nggagaan nago kenaoba 
mbarambarang a sowaan iyan a di ped ko samba- 
yang, nago kenoba sii papandang sa poro, go di kap- 
akay oba aden a pepamatiyaan iyan a salakaw ko 
manga ayat sa Qur'an agoso manga tasbih a mise- 


senggay si-iko darpa iyan(), sabap sa kagiya so 


1) Inonta bo igira a miya ribat so Imam si-iko sambayang, ka iba- 
rato kiya sobraan so pi-il o sambayang odina kiya korangan 
ka aya patot ko Ma'mum na mapaka inengka iyan so Imam = 

sambayang na aya kini sogoonon o Allah na pantag 
sa diron dii ipudi-pudi. 


So sambayang a Jamaat 


Si-iko Alongan a Jamaat, na paliyogat ko Muslim a 
dii maka sambayang sa Sambayang a Jamaat a dowa 
rak'at, sa taralbi a ipepaka tanog o Imam so batiya 
iyan sa datar o sambayang a Suboh, sa si-iko anaan o 
dapen kitindegen ko Sambayang a Jamaat na daan a 
mbatiya so pangosiyat (Khateeb) sa dowa a Khutba, 
sa pepamaka tademen iyan so manga Muslim nago 
pepaki inengka iyan kiran so mambebetad iran, nago 
ipepamangendao niyan kiran so Agama iran, sa pali- 
yogat ko manga dato a kiya paliyogatan (kiya baligan 
ago kenaoba kaa-dai sa akal) a kasambayangi ran 
sangkanan a Sambayang a Jamaat, sabap sa kagiya 
giyanani Sambayang a Luhor si-iko Alongan a 
Jamaat. 


= sangkoto a kiyaribatanon sa mapettaro iyan so: (dib...) . 


Sopman so bai na kenaoba niyan pettaroa so: (4ijb..) sa datar 
o manga dato, ogaid na aya sowaan iyan na indawpay niyan so 
kawanan a palad iyan si-iko likod o diyawang a palad iyan sa 
sckaniyan na mangingintakbir si-iko sambayang. 

So kabegay sa Zakat 


Aya ika telo a rukon o Islam naso katonggosi sa za- 
kat si-iko tamok. Sabenar a ini sogo o Allah ko pi- 
tanggisaan a Muslim a ana tamok iyan a miyaka ni- 
sab a katonggosi niyanon sa zakat si-iko oman sara- 
gon, sa giyangkoto a zakat iyan na imbegay niyan ko 
manga tao a kikapapatotanon!”, ka ibarat o manga 


miskin agoso salakaw kiran a kapakay a began sa za- 
kat, sa datar o kiya osayaon sa Qur'an. 


So bolawan na aya kiyapaka nisab iyan na dowa- 
polo ka Misqgal (Oman i isa ka Misqal na aya tim- 
bang iyan na 4.68 ka gramos), naso pelata a pirak 
na aya kiyapaka nisab iyan na dowa-gatos a Dirham 
(Oman i salad a Dirham na aya timbang iyan na 3.12 
ka gramos, si-iko bolawan a mapoti -Selver ), odina 
so timbang iyan si-iko pirak a papil. 


Sopman so pitibarangan a dagangan na andaden i 
kisampay o arga iyan sa miyaka nisab na paliyogat 
ko kirekon a katonggosan iyan sa zakat si-iko ka- 
temegi ron a ragon. 


1) Pittaro o Allah: j 
Hi IPIT eA E Ng EI A LIANG 
v ada E AGE 
"Mataan a so Sidqa (ZAkat) na bagian o manga tao a peka mermeran 
(Fuqara) agoso manga tao a daa-rek iyan (Miskeen) goso manga tao 
a pepanimoon (Amileen) goso manga tao a pelayamen so puso iran si- 
iko Islam (datar o manga tao a gopen somiyoled ko Islam) goso ma- 
nga tao a miyakimat goso manga tao a malalaga a bayadan a di paka 
bayad nago si-iko lalan ko Allah na goso tao a makakalang sa lalan.” 
(Surah 9: 60) (So mindiyorobasa) 

Sopman so manga onga agoso manga owd na aya 
kiyapaka nisab iyan na telo gatos ka Sha' (So isa ka 
Sha' na aya timbang iyan na 2.40 ka kg.). Naso lupa 
a loti a dii phasaan na katonggosan sa zakat so arga 
iyan, naso lupa a dii pagapinen na katonggosan sa 
zakat so apin iyan. 


So bolawan agoso pirak agoso tamok a dii papa- 
ka isegen, na aya diyangka a katonggoson a zakat na 
ika pat bagi si-iko ika sapolo (2.5%) ko oman sara- 
gon. So manga owd agoso manga onga na aya di- 
yangka a katonggoson a zakat naso ika sapolo bagi 
(10%) igira a da a rikor si-iko kapepaka yigi ron, ka 
ibarat o matotompa a lawasayig odina paridi a peto- 
gaon, odina aya den a pakayig iyan na giya kapago- 
rani ron. Amaypeman ka aden a rikor si-iko kapepa- 
ka yigi ron, ka ibarat o dii kapagosodan sa yig na 
aya katonggoson a zakat na sabagi si-iko ika sapolo 
bagi (5%). 


So manga owd agoso manga onga na aya wakto a 
kapetonggosi ron sa zakat na sii den ko masa a ka- 
pragonaon, sa opama o maka dowa odina maka telo 
maka peragon so tao si-iko oman saragon, na oman 
den meragon na paliyogaton a peka tonggosan iyan 
sa zakat. 


So manga onta agoso manga sapi agoso manga 
kambing na katonggosan pen sa zakat, sa mao-osay 
so manga diyangka a katonggoson a zakat si-iko 
manga kitab a miyamagosay ko manga hukoman o 
kabegay sa zakat sa batiyaangkaon. Pittaro o Allah: 


AREA NAGP ALROIN AT P 

9 bn anak EAN Pass 7 a 
O dilig $ hana) CRORE TAL 


"Da a ini sogo kiran arowar sa kasoa-soata iran ko 
Allah sa tobohalosen iranon so paratiyaya, sa aya 
songkaden iran naso Agama o Ibrahim (Hanifiyah), 
nago ipamayandeg iran so sambayang nago ibegay 
ran so zakat, sa giyanan i Agama a ontol.” (Surah 98: 
S) 


So hikmah si-iko kini sogoon ko kabegay sa zakat: 


So kabegay sa zakat na peki sabapon so kapeka ri- 
nawi ko manga pobri, nago peki ogop kiran sa ka- 
paroliya iran ko nganin a nisisita iran, na peka ilot so 
gakot o dii kanggiginawai o manga pobri agoso 
manga kawasa. Sa dasan tamana o Agama Islam so 
mipantag ko dii kapamagawida o manga Muslim sa 
makkap-mapened si-iko kapaginged na goso diiran 
dii katitinabanga sa tamok, na ini paliyogat iyan pen 
ko manga kawasa so kapagepera iran ko manga Mis- 
keen si-iko masa a taon, sa piyaka rata iyan iba so 
Muslim na mao-osog naso siringan iyan na peka- 
kowa a ongos. 


Go ini paliyogat iyan ko Muslim so kabegay sa Pi- 
tra si-iko gawii a Bukasa-powasa, sa oman 1 sakatao 
na isa ka Sha' (2.40 kg.) a so pangenengken a ipepa- 
geper o manga tao sangkoto a inged, sa taman si-iko 
maito a wata agoso tagikor na kibegay sa Pitra o wa- 
liyul-amer iyan. 


Go ini paliyogat o Allah ko Muslim so kabegay sa 

kiparat” igira a miyaka samaya a da niyan mitoman 
angkoto a samaya iyan, sa ini paliyogat Iyan ko 
Muslim so kitomanen iyan ko samaya iyan a kenao- 
ba maka sosopak ko Agama Islam. 


Go ini pangoyat Iyan ko Muslim so kasidka niyan, 
sa ini begay Niyan a kapasadan so pirmiro a balas si- 
iko manga tao a diiran dii nggaston so manga tamok 
iran si-iko manga kamapiyaan sa pantag sa soa-soat 
iran ko Allah, sa petak-takepen Iyan kiran angkoto a 
balas sa diboden pira takep, sa so satiman a mapiya 
na mbaloyin Iyan a sapolo takep, sa taman sa pitoga- 
tos takep na taman sa diboden pira takep. 


So kapowasa 


Aya ika pat a rukon o Islam naso kapowasai ko Ra- 
madhan, giyanan so ulanolan a ika siyaw si-iko ra- 
gon a Hijrie. 


Aya okit a kapowasa na peniaten o tao a pepowasa 
si-iko dapen kasebang o pamorawag (Fajr), sa peti- 
geran iyan so kakan agoso kainom agoso kambaba- 
ngonan sa walay, sa taman sa sumedep so alongan 
na orianiyan na moka sekaniyan, sa giyanan den 1 
penggolawlaan iyan si-iko tenday o ulanolan a Ra- 
madhan, sa aya pipikiren iyanon na soa-soat iyan ko 


1) So kakiparat sa samaya na aya okit iyan na pembayabaya o aya im- 
begay niyan a kiparat na pemaradika sa sakatao a oripen atawaa pa- 
gana sa sapolo katao a Miskeen, odina paka penditaren iyan siran, 
sa opama o da a minggolalan iyan sangkanan a dowa soson na 
maka pepowasa sa telo gawii. 

Allah nago simba niyanon. 


So kapowasa na madakel a tanto a kakowaon a 
gona, sa aya taralbi ron na giya kababaloy niyan a 
simba si-iko Allah nago pangongonotan ko panduan 
Iyan, sa aya maana niyan na peka tiger o tao a ipeng- 
genek iyan so kakan agoso kainom na goso baya a 
ginawa niyan sa pantag sa soa-soat iyan ko Allah, sa 
giyanan i mala a peka sabapan sa kapepaka bager o 
paratiyaya o tao si-iko Allah. 


Sopman so kakowaon a gona mipantag si-iko kapiya 
a kambobolawasan na goso kakkaoyagan agoso kap- 
paginged na tanto a madakel, sa da a titto a paka taa- 
mon arowar si-iko manga tao a dii mamowasa sa 
pantag sa paratiyaya niyan si-iko Allah. Pittaro o 
Allah: 


NAGA P ek AA T 
KEEN LEN mya itag BUNGI? 


Zi? pi < Sr AN Tss KANG 
GMa r. JS lE 5x ai pak Pa 
E re NG Irys 
063 PET HIRE? BNG Wa GTA 


IE ang NE rs 5 IA 
i P Na 
Liu JAE ATAS Z5 7 

YAO araa SG KA 


"Hay sekano a miyamaratiyaya na ini paliyogat re- 
kano so kapowasa, sa datar o kini paliyogatenon ko 

manga tao a miya onaan iyo, ka ankano mabaloy a 
mang tao a mala i kalek si-iko Allah .....”. 


Taman si-iko kattaro o Allan :'So ulanolan a Ra- 
madhan na ron mini pantag so kini toronen ko 
Qur'an a mababaloy a toruan ko manga manosiya, 
nago manga tanda a marayag si-iko toruan agoso 
kapaka pesenggaya o ontol agoso ribat, na satao a 
kapapantagan sa walay (kenaoba dii pelayalayag) 
si-iko Ramadhan na powasai niyan. Sopman so pe- 
kasakit odina dii melayalayag na paka boka sa ka- 
bayadan iyan si-iko manga ped a gawii. Aya kabaya 
rekano o Allah naso malbod kenaoba so maregen, sa 
ganapa niyo so powasa niyo a sawlan nago panala- 
mati niyo so Allah, sabap ko kiya toroa Niyan reka- 
no, ka ankano mabaloy a manga tao a dii manala- 
mat” (Surah 2:183-185) 


Ped ko manga hukoman o kapamowasa a piyaki 
sabotan o Allah sii sa Qur'an ago piyaka rayag o 
Rasulullah 44 si-iko manga Hadis iyan, naso peka- 
sakit agoso dii melayalayag na paka boka siran sa 
kabayadan iran si-iko manga ped a gawii si-iko ori- 
yan o Ramadhan, sa datar denanan so bai a miyaka 
omaon so basa odina mimbawata a dapen maka 
soti a di katarima so powasa iran, sa paka boka siran 
sangkoto a masa a da iran pen kapaka soti, sa kaba- 
yadan iran si-iko manga ped a gawii angkoto a kiya 
bokaan iran, go datar penanan so maogat agoso pe- 
sosowan a amayka ikawan iran a ginawa iran odina 
so wata iran na paka boka siran. 


Opama o makakan odina makainom so dii powasa sa 

nggolalan sa kalipat na orianiyan na katoosan iyan, 
na giyangkoto a powasa niyan na da mabatal sabap 
sa kagiya so kalipat agoso karibat, goso kapeka tegel 
o tao na miyaap o Allah si-iko manga omat o Mu- 


hammad 84, sa aya patot sa giyangkoto a tao na 
otaan iyan so mibobolog a matatago sa ngari iyan. 


So kapnaihadji 


Aya ika lima a rukon o Agama Islam naso kapnai- 
hadji sa Baitullahil-Haram, sa maka isa si-iko tenday 


o kaoyagoyag na sa malawanon na g,bs (Aya maana 
na kenaoba paliyogat). 


So mipantag ko kakowaon a gona na tanto a mada- 
kel: Paganay ron na simba si-iko Allah sa palaya pe- 
kaosar so niyawa agoso badan agoso tamok. Ika 
dowa na peka limodon so manga Muslim a maka po- 
poon ko mbarambarang a darpa, sa peka timo siran 
sa satiman a darpa a isa-isa a nditaren iran, nago isa- 
isa a pesimbaan iran si-iko isa a wakto, sa da a mbi- 
daan o datu agoso ndatuan, so kawasa agoso da a ta- 
mok iyan, so mapoti agoso maitem, ka palayaden 
kaaden o Allah ago oripen Iyan, sa peka adenon so 
dii kapaka kikilalai o manga Muslim na goso diiran 
dii kapaka pamagogopa, sa peka tadman iran so 
gawii a kapagoyaga kiran o Allah, na goso katimoa 
Niyan kiran sa satiman a darpa sa kapagitonga ko 
manga amal iran, na diiran dii katiyakapan so oriyan 
o kapatay sa manga simba si-iko Allah. 


So katawaf sa Ka'ba (a giyanan so Qiblat o manga 

Muslim) a ini sogo o Allah ko manga Muslim so 
kappagadapa iranon si-iko oman siran sambayang sa 
apiya anda siran matatago a darpa, goso kaukof sa 
Arafa, goso kaiga sa Muzdalifah ago sa Mina si-iko 
manga wakto niyan a mapepento, na palaya den aya 
mapipikiron na simba ko Allah sangkai a manga dar- 
pa a soti, si-iko okit a kini sogoonon o Allah. 


Giya Ka'ba ago giyangkaya a manga ped a darpa a 
miya aloy, na goso apiya antonaaden a kaaden, na 
diden kapatot iba aya simbaa, sabap sa kagiya 
giyangkaya a manga kaaden na da a kiompiya iran 
ago da a kimorala iran, aya mataan naso Allah a Isa- 
isa i kirek ko simba ago aya kikapaar ko kapaka om- 
piya agoso kapaka morala, sa opama o da sogoon o 
Allah so kapnaihadji na di patot ko Muslim iba pe- 
naihadji, sabap sa kagiya so simba na kenaoba aya 
kapeka aden iyan na ba phoon sa antangan ago ka- 
bayabaya a ginawa o manosiya, ka aya mataan a ka- 
peka baloy niyan a simba na pagokit sa panduan o 


Allah a peka sabot si-iko Kitab Iyan! (a Qura'n) 
odina si-iko manga Hadis o Rasulullah #4. Pittaro o 
Allah : 


1) Sopman so kapelawia o manga tao a da a manga peleng iyan si-iko 
manga kubor o manga Awliya na goso manga darpa a kiya lembaan 
ko kiya titidawa, na giyanan na kadadagan ago maka sosopak ko 


panduan o Allah agoso Sugo Iyan. Pittaro o Rasulullah #4: 

. iN! S0rmmadiy NLA 5 Abnamap PLA Aoma di : dals BIG NN) A aT 
"Da a patot a panompangen arowar sangkai a telo a Masjid: Giya 
Masjidil-Haram ago giyangkai a Masjid aken ago giya Masjidil- 
Aqsa.” 

'd 
GP n2 E 5 PT0 4 7 84 o PAcB ra 
ora Naa sd) pikas LAN 
7 7. 4 s12 151 


w:asd 8 Itel PIRE 


A r 


Vol 


"Paliyogat o Allah ko manga manosiya so kapnai- 
hadji sa Baitullah si-iko tao a kagaga niyan so kapa- 
ka oma niyanon, na satao a ongkiren iyan na ma- 
taan a so Allah na kenaoba nisisita ko manga 
kaaden". (Surah 3: 97) 


So kapagumra na paliyogat ko Muslim sa makaisa 
si-iko tenday o omor iyan, mlagid o si-iko masa a 
Hadj atawaa si-iko ped a wakto. So kalawia ko 
Masjid o Nabi #8 sii sa Madinah na kenaoba paliyo- 
gat, mlagid o si-iko masa a Hadj atawaa si-iko ped a 
wakto, aya mataan na sunat a mbalasanon so tao a 


penggolawlaon, na kenaoba siksaa so tao a di niyan 
penggolawlaan. 


Giyapeman angkanan a Hadis a: "Satao a menaihad- 

ji a di ako niyan ibentel na sabenar a ini tolak ako 

niyan" na giyanan na di benar, ka ini soob ko Rasu- 
lullah Ogg. 

1) Aya dataranan naso Hadis a: “Pangangarapan kano ko menang 

aken (kadato aken), ka mataan a so menang aken si-iko Allah na 
mala". Goso Hadis a: "Satao a mapiya a kapipikira niyan ko Haja- 
ral-Aswad na paka nggayron a gona". 
Giyangkai a manga Hadis na palaya den piyangembaalan a da a 
benaron ago da a katoonanon ko manga kitab a Hadis a kao- 
otamadan, ka sii anan peka toon agoso manga datar iyan si-iko 
manga kitab o manga Ulama a pamaka dadag, a diiran dii mipano- 
lon so kapanakoto agoso manga galebek a Bid-a'h sa di iran may- 
inengka. 

So kibentelen ko kuba o Nabi #4 na aya okit iyan na 
anday kapaka sold o tao sa Masjidin-Nabawi na pe- 
sambayang sa dowa rak'at a Ju Ji iso na mapasad 


oto na song ko kuba o Nabi ## na salamen iyan sa 
mainay ago kabilangatao sa pettaroon iyan so: 


àl Iy25 L Elo II 


Sa da aba niyanon pamangnin, ka giyabo a kasalama 
niyanon na mapasad oto na pagawaan iyan, sa datar 
o kini sogoon iyanon ko manga omat iyan, nago da- 
tar o kini nggolalanenon o manga Sahaba niyan 
(Miya soat kiran langon so Allah). 


Giyapeman angkoto a pesowaan o manga tao a tu- 
mindeg siran den sangkoto a kuba o Nabi #4, sa paka 


lelemeken iran a bago iran, sa datar den igiramawto 
a disiran dii sambayang, sa mangangarapan siranon 
den sa kakowaa iran ko singanin iran, odina ma- 
mangni siranon den sa tabang, nago maginowino si- 
ranon den sa kaampita iranon si-iko Allah, na 
giyangkanan a manga tao na diiran dii mipanakoto 


so Allah sa angiyas kiran so Rasulullah #5 . 


Sa giyangkanan a lagidanan a galebek na pananggi- 
lai o Muslim oba niyan manggolawla si-iko Rasulu- 


llah $$ odina si-iko salakaw ron. 


Oriyan o kibentelen o tao ko kuba o Nabi% , na aya 
peman a bentelen iyan naso manga kuba sa Bakkie 

agoso miyanga sasahid, sa aya pagokitan iyan naso 
okit a maka a-ayon ko ini sogo o Agama Islam si-iko 
kipembentelen ko manga kuba o manga Muslim, sa 
salamen iyan angkoto a manga tao a miyamatay na 
rakes a ipepamangni niyan siran si-iko Allah, sa pe- 
pananademan iyan so kapatay na mapasad oto na pa- 
gawaan iyan siran. 


So okit a kapnaihadji ago kapagumra 


Paganay ron na pamili so penaihadji sa soti a tamok 
ago halal na aya niyan ipelalakaw, sa pananggilaan 
iyan oba aya milalakaw niya naso piyanamok a ha- 
ram (di-sak), sabap sa kagiya so kanggastowa niyan 
ko piyanamok a haram, na kasabapan sa di kakka 
tarima o naihadji iyan agoso dowaa niyan. Miya aloy 
si-iko Hadis o Rasulullah #4 a: "So sapo a aya ini pa- 
kala iyan na haram na totongen ko apoy Naraka". 


Ika dowa na pamili sa tarapika iyan a mala i para- 
tiyaya, sa anday kapaka oma niyan ko Mikat na 
maka pagihramon amayka sekaniyan na mage-eda sa 
trak odina so issan iyan, amaypeman ka sekaniyan 
na mage-eda sa diplano na aya kapaka pagihram 
iyan na anday kapaka rani niyan ko Mikat sa di ni- 
yan pen malepas. 


So manga Mikat a ini sogo o Nabi #4 ko manga 
tao a ron siran maka pagihram na lima: 


l. Giya Zul-Hulaifa (Abyar Ali) si-iko manga tao a 
maka popoon sa Madinah. 

2. Giya Al-Juhfa (marani sa Rabig) si-iko manga tao 
a maka popoon sa Sham ago giya Misir (Egypt) 
ago giya Magrib (Moroco). 


3. Giya Qarnil-Manazil (As-Sayil odina Wadi- 
Mahram) si-iko manga tao a maka popoon sa 
Najed ago sa Taif, na goso manga tao a maka po- 
poon sa katampar iyan kiran. 


4. Giya Zat-Ireq si-iko manga tao a maka popoon sa 
Iraq. 


5. Giya Yulamlam!” si-iko manga tao a maka po- 
poon sa Yaman, naso manga tao a mababaling ko 
manga ped a inged a salakaw sangkanan a miya 
aloy, na aya Mikat iran na saden sa sagadan iran 
sangkanan a manga Mikat na giyoto i Mikat iran sa 
ron siran den maka pagihram, naso manga tao a 
mababaling sa Makkah odina so marani ron a darpa 
a da masakem a Mikat na aya den a Mikat iran naso 
manga walay ran sa ron siran den maka pagihram. 


So okit a kapagihram 


Aya taralbi si-iko tao a pagihram na daan a soti ago 
mlimpiyo ago kakamotan si-iko da niyan pen kapa- 
gihram, orianiyan na sumolot sa nditaren a Ihram si- 
iko Mikat iyan. So tao a phageda sa diplano na kapa- 
kay a sii den sumolot sa Ihram ko inged iyan, na ori- 
aniyan na anday kapaka rani niyan si-iko Mikat odi- 
na marepeng iyan na peniat ago pelabbayik. 


1) Giyanan i mababaloy a Mikat o manga tao a maka popoon sa 
Pilipinas agoso manga ped iyan a ingcd. (So mindiyorobasa) 

So dato na aya mapenditar iyan a Ihram na dowa 
gintas a dinis a tambed ago kokos (Izar ago Rida) a 


kenaoba pamamanaiya, sa ikokos iyan sa lawas iyan 
sa di niyan sapengan a ulo niyan. 


So bai na da a matetendo a nditaren a ipagihram 
iyan, ogaid na aya paliyogat na lalayon dii nditar sa 
manga loloag a nditaren a kasasapengan iyan so aw- 
rat iyan, nago di paka orarig si-iko kapeka binentay 
niyan ko manga dato, sa anday kapaka pagihram 
iyan na di kapakay oba aden a isolot iyan ko paras 
iyan odina so dowa lima niya a pamamanain, ka iba- 
rat o rantam agoso gelab, aya mataan na kapakay a 
ipesapeng iyan sa paras iyan so sapotol ko kombong 
iyan igira a miya ilay niyan so manga dato, sa datar 
o kiya nggolawlaaon o manga karoma o Rasulullah 
#4, na goso manga karoma o manga Sahaba niyan, 
sa anday kapaka solot o penaihadji sa Ihram na 
owaya ipagihram iyan na Hadj Aitamatu (pagonaan 
iyan so Umrah na itondog iyanon so Hadj) na penia- 
ten iyan a pagumra sa tharoon iyan so: 


03 T3 
(zas AJ paru 
Giyangkaya a Hadj Attamatu na aya mapiya a okit 
a kapnaihadji, sabap sa kagiya giyaya i ini sogo o 
Rasulullah #4 si-iko manga Sahaba niyan a da a ton- 
da iran a pekorbanen iran, nago kiya rarangitan iyan 
so manga tao a mindowa-dowa sa kipenggolalanen 
iran sangkoto a panduan iyan. Sopman so manga tao 
a aden a tonda iran a pekorbanen iran na aya mipa- 
gihram iran na Hadj Al-Qiran (merengan so Umrah 

agoso Hadj), sa datar o kiya nggolawlaaon o Rasu- 
lullah 44, sa aya mapettaro iyan si-iko kapagihram 
iyan na : 


G6..t, 3 PE A 
n3 iya LI YUN) 


Sa di paka kekang sa Ihram sa taman sa di niyan ma- 
sumbali so pekurbanen iyan si-iko gawii a Buka 
(Giyanan so ika sapolo ko Zul-Hadji). 


So Muslim na anday kapaka peniat iyan sa miya- 
cihram na di kapakay oba niyan nggolawlaa ang- 
kai a manga sai a kaaloy: 


l. So kambabangonan sa walay agoso manga gale- 
bek a kasabapanon, ka ibarat o kaarek agoso ka- 
pangapet sa ana babayaon, na goso diron dii ka- 
panotola o dowa katao, go dipen kapakay oba 
panoksam odina ba paki kawing, ka so tao a magi- 
ihram na di kapakay oba paki kawing odina ba 
aden a kawingen iyan. 


2. So kaopawi ko bok odina so kapaka badoton sa 
maito bo. 


3. So kapanganoko. 


4. So kasapengi o dato si-iko ulo niyan sa sai a tu- 
matanaon, ogaid naso kapeka sayapi ron sa payong 
odina tolda odina so atep a trak na da a karata iyan. 


5. So kakkakamotan odina kapangbaw sa ikkakamo- 
tan. 


6. So kadakep sa panganganopen sa gilupa sa sold a 

Haram odina so kanggonanaowaon. 


7. So kanditar o dato sa pamamanain, na goso kasa- 
pengi o bai sa paras iyan sa pamamanain, odina so 
kasoloti niyan ko dowa lima niyan sa pamamanain, 
go kapakay so kasulot o dato sa sandal (sinilas), sa 
amayka da a miya toon iyan na kapakay a sumolot 
sa Khuf (mipendatar o talompa). 


Anday kapaka oma o magi-ihram sa Ka'ba na ta- 
ralbi den a maka tawaf sa Tawaf Al-Qudom sa maka 
pito maka libet, sa sii pekawa ko pantag a Hajaral- 
Aswad sa giyoto den 1 tawaf iyan sa Umrah, 
(amayka aya ini pagihran iyan na Hadj Attamatu). 


So katawaf na da a matetendo a dowaaon, aya 
mataan naso dii tawaf na sa peka parowan iyan si- 
iko manga pudi-pudi ko Allah, na gaso manga 
dowaa ("na diniyan dii nggolalanen, oriyan o kapaka 
pasad iyan tawaf na maka pesambayang sa dowa 
rak'at a sunat si-iko talikodan o Makamu-Ibrahim 
amayka kaparowan iyan, odina si-iko apiya anda a 
darpa sa sold a Masjidil-Haram, na oriyan o kapaka 
pasad iyan sambayang sa sunat na song si-iko dii sa- 
iyan na pesa-iy, sa sii pagpoon sa Safa na anday ka- 
paka timbawaw niyan sa Safa na pagadapen iyan a 
Ka'ba na pettaroon iyan so „Si àl agoso @iN] JIN na 


rakes a pendowaa, orianiyan na pesa-iy na song sii 
sa Marwa na maka timbawaw ron na pagadapen iyan 


1) Inontabo si-iko pageletan o Ruknol-Yamani agoso Hajaral-Aswad 
ka aya taralbi a dii niyanon dii indowaa naso: 


DP PD KNA Dp a AP so sila NOT 
< AN EEC EAEN ELA UNG AUN > 

a Ka'ba, na pettaroon iyan so ,s| ai nago pudin iyan 
so Allah na rakes a pendowaa, orianiyan na pepato 
sii sa Safah na ngganapen iyan angkoto a dii niyan 
dii kasa-iy a maka pito maka aloyan. 


Oriyan o kapaka pasad iyan sa-iy na tepedan iyan so 
bok iyan sa mababa. So bai na aya tepeden iyan si- 
iko bok iyan na repeng a kanoko, sa anday kapasada 
niyan san na miya tarotop so Umrah niyan na kapa- 
kay den a kumekang sa Ihram, nago miyapakay ron 
so langowan taman a isasapar si-iko masa a kapagi- 
ihram iyan. 


Opama o maoma a basa so bai, odina mbawata si- 
iko onaan o da niyan pen kapaka pagihram atawaa 
si-iko oriyan iyan, na kabaloy niyan so Ihram iyan a 
Hadj Al-Qiran (mapeniat iyan a merengan so Umrah 
agoso Hadj sa kenaoba miya batal so Ihram iyan), 
sabap sa kagiya so kambawata agoso kapaka oma o 
basa si-iko bai na kenaoba niyan kisapar so kapagih- 
ram agoso kapesong si-iko manga |sL-3 (manga dar- 
pa a pesongowan, ka ibarat a Mina ago giya Arafa 
ago giya Muzdalifa), aya mataan a di kapakay oba 
niyan nggolawlaa naso katawaf sii sa Ka'ba, sa kapa- 
kay den a nggolawlaan iyan so langowan a dii nggo- 
lawlaan o manga naihadji, inontabo so katawaf sa 
Ka'ba ka kipakaori niyan sa taman sa maka soti. 


Sa opama o maka soti so bai si-iko dapen kapaka pa- 
gihram o manga tao sa Ihram a Hadj (Giyanan so 
manga tao a aya ini pagihram iran na Hadj 
Attamatu) si-iko ika walo ko Zul-Hadji, na aya patot 
a sowaan iyan na pepayigo nago petawaf nago 

pesa-iy nago potolan iyan so bok iyan, na mapasad 
oto na ikekang iyan so Ihram iyan sa Umrah, oria- 
niyan na peniat peman sa Ihram a Hadj si-iko ika 
walo ko Zul-Hadji sa datar o manga ped a naihadji. 


Sa opeman o daan den a maka pagihram so ma- 
nga naihadji sa Ihram a Hadj si-iko da niyan pen 
kapaka soti, na aya den a mipagi-ihram iyan na Hadj 
Al-Qiran, sa penggolawlaan iyan so lagowan a dii 
nggolawlaan o manga naihaji, datar o kaiga sa Mina, 
goso kaukof sa Arafah, goso katareg sa Muzdalifah, 
goso karontar si-iko mga Jamarat, goso kasumbali sa 
kurban, na goso katepedi ko bok si-iko gawii a 
Buka. 


Sa anday kadaon a rogo na paliyogaton a maka pe- 
payigo ago maka petawaf sa tawaf a Hadj, nago 
maka pesa-iy sa sa-iy a Hadj, sa giyangkanan a ta- 
waf iyan ago sa-iy niyan na tiyokop den ko Hadji 
iyan agoso Umrah niyan, sa datar o kiya okiti ron o 
Aisha (Miya soaton so Allah), sa pittaroon o Rasu- 
lullah #4 a so kiyapaka tawaf iyan sa Tawaf Al- 
Ifadha” agoso kiyapaka sa-iy niyan na tiyokop den 
ko Hadji iyan agoso Umrah niyan, sabap sa kagiya 
so aya ini pagihram iyan na Hadj Al-Qiran na ayabo 
a tawaf iyan na maka isa nago aya bo a sa-iy niyan 
na maka isa, sa aya dalil iyan naso kiya tharoaon o 


Rasulullah #4 agoso kiya nggolawlaa niyanon, go 
miya aloy niyan si-iko ped a Hadis a: "Mini sold so 
1) Giyanan so tawaf a diden kapakay oba ndaraynonen o naihadji, sa 


taralbi a mipenggolalan iyan si-iko oriyan o kapaka rontar iyan si- 
iko Jamratul-Aqaba. (So mindiyorobasa) 

Umrah si-iko Hadj sa taman si-iko Alongan a Qiya- 
mah." 


Anday kaoma o ika walo ko Zul-Hadji na taralbi 
den a maka pagihram so manga naihadji si-iko ma- 
nga walay a bobolosan iran sii Makkah, sa datar den 
o kiya pagihram iran si-iko manga Mikat a daan si- 
ran a pelimpiyo, na orianiyan na sulot siran sa Ihram 
na peniaten iran a penaihadji siran, sa pettaroon iran 
SO: la ALI all sa anday kapaka pagihram o nai- 
hadji na paliyogaton so kapananggilai niyan ko la- 
ngowan a miya aloy a isasapar ko kapagi-ihram, sa 
taman sa maka ndod sii sa Mina a phoon sa Muzda- 
lifa si-iko gawii a Buka, nago maka pasad rumontar 
si-iko Jamratul-Aqaba, nago maka pagopaw sa bok, 
sa so bai na katepedan iyan so bok iyan. 


Anday kapaka pagihram o naihadji si-iko ika 
walo ko Zul-Hadji na sumong sii sa Mina, na pesam- 
bayangan iyan roo so lima a paralo si-iko manga 
wakto niyan, sa kasaren iyan sa kenaoba niyan timoa 
sa roo den pagiga, na anday kasebang o alongan 
si-iko gawii a Arafa (Ika siyaw ko Zul-Hadji) na su- 
mong so naihadji agoso manga ped iyan sii sa Nami- 
rah na kumaden roo sa taman sa kasambayangan 
iyan roo so Luhor agoso Asar sa baradiyama, sa ka- 
saren iyan ago timoon iyan, na anday kapolid o 
alongan na sumong sii sa Arafa, sa opama o paman- 
tek den sa Arafa si-iko kapoon iyan sa Mina sa ku- 
maden roo na kapakay. Giya Arafa na palaya den 
darpa a kapakay a darpaan. 


Aya patot ko naihadji sii sangkoto a masa a kaka- 

kaden iyan sii sa Arafa na paka ndakelen iyan roo so 
kapepudia niyan ko Allah na goso diniyan dii kan- 
dowaa na goso diniyan dii kapagistigfar, sa sii sasa- 
ngor sa Qiblah kenaoba sii sangkoto a Palaw a 
Arafa, sabap sa kagiya giyangkoto a Palaw a Arafa 
na matag sagintas sii sa Arafa a di kapakay oba pe- 
kalakata sa aya mapipikiron na simba, go di kapakay 
oba pepangingipowa angkoto a manga atoron sa aya 
mapipikiron na kapaka paroli sa kabarakat, sabap sa 
giyoto na Bid-a' a isasapar. 


So naihadji na di kapakay oba awa sa Arafa sa ta- 
man sa di sumedep so alongan, orlaniyan na anday 
kasedep o alongan na sumong sa Muzdalifa, na an- 
day kapaka oma niyan roo na sambayangan iyan roo 
so Magrib ago Isha, sa kassaren iyan so Isha nago ti- 
moon iyan si-iko wakto a Isha, sa kaden roo sa ta- 
man sa sumebang so pamorawag (Fajer), na anday 
kasebang o Fajer na sambayang roo sa Suboh na pu- 
din iyan so Allah, orianiyan na panteken iyan a Mina 
si-iko dapen kasebang o alongan, na anday kapaka 
oma niyan sa Mina a sumibang a alongan na rumon- 
tar si-iko Jamratul-Aqaba sa pito timan a manga ro- 
roni a ator a tondotondog a ndadatar o manga Him- 
mas (lagid o diyolin) a di mala na di maito. 


So sinilas na di kapakay a irontar, sabap sa kagiya 
pepaka ibarat sa galebek a kasablawan a giyoto i 
peka babayaan o Shaitan, naso Shaitan na aya okit a 
kakka pegesaon naso kapagonoti ko panduan o Ra- 


sulullah #4 agoso toruan iyan, na goso kibagaken ko 
nganin a ini sapar o Allah agoso Sugo Iyan. 

Oriyan o kapaka pasad rumontar o naihadji na 
sumbaliin iyan so kurban iyan na taros a pagopaw 
odina tepedan iyan so bok iyan. So bai na aya patot 
na tepedan iyan so bok iyan, ogaid naso dato na aya 
tomoon naso kapagopaw, sa mapasad oto na paka 
kekang sa Ihram na kasolot iyan so nditaren iyan, sa 
miya pakay den a nggolawlaan iyan so langowan ta- 
man a di kapakay ko masa a kapagi-ihram inontabo 
so kambabangonan sa walay. 


Oriyan oto na sumong sa Ka'ba na tawaf sa tawaf a 
Hadj (Tawaf Al-Ifadha) na mapasad iyan na sa-iy, na 
oriyan o kapaka pasad iyan sa-iy na miya pakay ron 
so langowan taman a isasapar si-iko masa a kapagi- 
ihram taman si-iko kambabangonan sa walay. 


Orianiyan na mbalingan sa Mina na kaden roo sang- 
koto a gawii a Buka agoso dowa gawii ko oriyan 
iyan a rakes o gagawii niyan, sa paliyogat a roo pe- 
paka iga sa Mina sangkoto a manga gawii, sa anday 
kapolid o alongan ko ika sapolo ago isa ago ika sa- 
polo ago dowa na taralbi a maka rontar si-iko telo a 
perontaran, sa sii magpoon ko maitoon a so mata- 
tampar sa Mina, na orianiyan na sopman so malo- 
lookon, orianiyan naso Jamratul-Aqaba a so riyonta- 
ran iyan si-iko gawii a Buka. 

Giyangkanan a telo a perontaran na oman i sati- 
manon na pito timan a manga roroni a ator a iperon- 
taron, sa rakes a petakbir (dii niyan tharoon so ,51 di) 


si-iko oman maka isa maka lebad, sa giyangkoto a 
manga roroni a ator na sii niyan den pamorota sa 
Mina si-iko masa a kakakaden iyanon, sa opama o 

kabaya iyan a ngganat sa Mina ko oriyan o kapaka 
rontar iyan si-iko ika sapolo ago dowa na kapakay, 
ogaid na opama o paka tamana niyan ko ika sapolo 
ago telo na aya tomo, sa paliyogaton a paka rontar 
sangkoto a ika sapolo ago telo ko oriyan o kapolid o 
alongan, sa amayka ngganat den so naihadji sa Mak- 
kah na taralbi a daan a maka tawaf sa Tawaf Al-Wida 
sa Ka'ba, na oriyan o kapaka pasad iyan tawaf sa 
Tawaf Al-Wida na tengkayos den maling ko inged 
iyan. 


So bai a miyaka omaon so basa odina mimbawata na 
amayka miyaka tawaf sa Tawaf Al-Ifadha nago mi- 
yaka sa-iy ko daon pen kapaka oma o rogo na ke- 
naoba patot iba maka petawaf sa Tawaf Al-Wida. 


So kasumbali sa kurban na kapakay a ipaka ori o 
naihadji si-iko ika sapolo ago isa odina si-iko ika sa- 
polo ago dowa odina si-iko ika sapolo ago telo. So 
Tawaf Al-Ifadha agoso kasa-iy na opama o paka orin 
o naihadji sa taman sa maka ganat sa Mina na kapa- 
kay, ogaid na aya tomo na giyangkoto a miya aloy sa 
miya ona. 


So manga ped a rukon o paratiyaya 


Liyo ko paratiyaya si-iko Allah agoso Sugo Iyan 
agoso lima rukon a Islam, na ini paliyogat o Allah so 
kaparatiyayaa ko manga Malaikat Iyan”, na goso 
1) So manga Malaikat na manga niyawa a inaden o Allah a phoon sa 
tihaya, sa tanto siran a madakel i bilangan, sa da a matao ko kada- 


kel iran arowar ko Allah. Ped kiran so sii matatago sa langit, go ped 
kiran so paka sasanganen ko mbawataan o Adam. 

manga Kitab Iyan!” a so ini toron Iyan ko manga 
Sugo Iyan a sii niyan piyaka paninggaposan ko 
Qur'an, a giyaya so Kitab a piyaki mansok Iyanon 
ago piyaki langkoloban Iyanon so miyanga o-ona a 
Kitab. 


Ini patoray Niyan so kaparatiyayaa ko manga Sugo 
Iyan, sa iphoon ko monapona kiran na taman si-iko 
moripori kiran a so Mahammad #54, sabap sa kagiya 
so panolon iran na isa-isa naso Agama iran na isa-isa 
a giyanan so Islam, nago aya sumiyogo kiran na Isa- 
isa a so Allah a Kadnan o langowan o kaaden, sa aya 
patot si-iko Muslim na paratiyayaan iyan a mataan a 
so manga Rasul a inaloy o Allah sii sa Quran na 


1) Aya maana na giya kaparatiyayaa o Muslim sa mataan a so manga 
Kitab a ini toron o Allah ko manga Rasul na benar, ogaid na da a 
kamamasaanon imanto arowar ko Qur'an. Sopman so Tawrat agoso 
Injeel (Bible) a matatangan o manga Yahudi agoso manga Kris- 
tiyan na giyanan na pimbaalan iran, sa aya karinaon naso kambi- 
dabida iyan ago giyangkoto a kiya aloya iranon sa so Tuhan na telo 
agoso Essa na wata o Allah, ka aya benar naso Kadnan na Isa-isa a 
Sekaniyan so Allan, nago mataan a so Essa na oripen o Allah ago 
Sugo Iyan sa datar o kiya aloyaon sii sa Qaran, sa opama o aden a 
miya aloy ko Tawrat agoso Injeel a kattaro o Allah na mini manso- 
kon so Qur'an. Miyaka isa a alongan na miya ilay o Nabi $% a salad 
a karatas a ped ko Tawrat a kakapetan o Omar, na kiya rarangitan 
so Nabi $% sa pittaro iyan a: "Ba aden pen a ngana-ngana a pamiki- 
ran ka ko Qur'an hay wata a mama o Khattab (Aya ipembeto ko 
Omar naso Ibenul-Khattab). Ibet ko Allah ka opama o oyagoyag 
pen so Musa a pagari aken na saken den i pagonotan iyan.”, sa 


mini palantig o Omar angkoto a karatas, sa aya bo a miya tharo 
iyan na : Pangnin akongka sa rila ko Allah hay Rasulullah. 

siran na manga Sugo o Allah si-iko manga pagtao 
iran a miyanga o-ona, nago mataan a so Muhammad 
i polinposan iran ago Sugo o Allah si-iko kadandan 
o manga manosiya, sa si-iko oriyan o kiya sogoa o 
Allah ko Muhammad naso manga manosiya na pa- 
lapalaya siran den miya baloy a omat o Muhammad, 
taman si-iko manga Yahudi agoso manga Kristiyan 
agoso salakaw kiran a ana manga Agama niyan na 
kalitantang kiran so kaonoti ranon. 


So Musa agoso Essa na goso kalangowan o manga 
Rasul na angiyas siran si-iko tao a di niyan onotan 
so Muhammad nago di sumold ko Agama Islam, sa- 
bap sa kagiya aya Muslim naso paparatiyayaan iyan 
so langowan a Rasul ago pagonotan iyan siran, na 
satao a di niyan paratiyayaan so Muhammad nago di 
niyan onotan nago di sumold ko Islam, na sabenar a 
miya ongkir iyan so langowan a Rasul nago miya- 
paka mbokag iyan siran, sa apiya pen i diniyan dii 
kipagandisanen sa paparatiyayaan iyan so isa ko 
manga Rasul, sa giyanan na miya ona den so kiya 
pamagosaya ko manga dalil iyan sii sa Qur'an si-iko 
Pintuan a ika dowa. 


Pittaro o Rasulullah #4: “Ibet ko papaar sangkai a gi- 
nawa ko (a so Allah), ka da a isa bo a makaneg ra- 
ken sangkai a pagtao, mlagid o Yahudi atawaa Kris- 
tiyan a di niyan paratiyayaan angkai a Agama a ini 
sogo raken abadi maka sold ko Naraka ko oriyan o 
katalingomaaon o kapatay." Piyanotol i Muslim . 


Go ped pen a paliyogat ko Muslim naso kapara- 
tiyayaa niyan ko kakaoyag ko oriyan o kapatay, 

nago mataan a pagitongen so manga amal o manga 
manosiya nago imbegay si-iko oman i isa kiran so 
balas iyan, goso kaparatiyayaa niyan ko Surga agoso 
Naraka, na goso kaparatiyayaa niyan ko Okoran o 
Allah. 


Aya maana a kaparatiyayaa ko Okoran na giya ka- 
pangimbenara o Muslim sa mataan a so Allah na 
katawan Iyan so langowan taman nago katawan Iyan 
so manga galebek o manga kaaden Iyan si-iko onaan 
o da Niyan pen kaadena ko manga langit agoso lupa, 
sa ini daptar Iyan a giyangkanan a ilmo (maana so 
kakekenala Niyan ko langowan taman) si-iko Lau- 
hil-Mahfuz a sii sa tangan Iyan. 


Go taralbi a katawan o Muslim a saden sa kabaya o 
Allah na mapenggolawla, naso di Niyan kabaya na 
di mapenggolawla, nago mataan a aya kiya adena 
Niyan kiran na pantag bo sa aniran dii masoa-soat, 
sa rakes a piyaki tokawan Iyan kiran nago ini sogo 
Iyan kiran a kanggalebeka iranon, sa ini sapar Iyan 
kiran so kasopaka ko panduan Iyan, nago bigan Iyan 
siran sa ge-es ago kapaka mbabayabaya, sa opama o 
penggalebeka iran so panduan Iyan na mapenggo- 
lawla iran sa bagian iran so balas Iyan, datar oto 
mambo a bigan Iyan siran sa ge-es ago kapaka mba- 
bayabay sa opama o penggolawlaa iran so di Niyan 
kabaya na mapenggalebek iran sa kitana kiran so 
siksa o Allah. 


Ogaid na giyangkoto a kapaka mbabayabaya o ori- 
pen na di paka liyo ko kabaya o Allah a paki peng- 
golawla Niyanon. Sopman so Okoran na da abaon 
ini begay o Allah si-iko oripen a kambayabaya ago 

kapamimili, ka soden so Allah i kikabaya nago aya 
dii kakandiri sa kapki temo niyan ko oripen sa daden 
aba niyanon kapaar, ka ibarat o karibat agoso kalipat 
agoso sai a mini tegel ko manosiya, go ibarat o ka- 
miskin agoso kasasakit, na goso manga tiyoba a peki 
talemba agoso manga issananan. 


Sa so Allah na di Niyanon somariyaan so manosiya 
nago di Niyan siranon siksaan, ka aya mataan na 
mbalasan Iyan so tao sangkoto a tiyoba peki sogaton 
ago giyangkoto a kamermer ago kasasakit, amayka 
maka sabar nago mbayorantang si-iko Okoran o 
Allan, sa giyangkanan a miyanga a-aloy na palaya 
den paliyogat ko Muslim so kaparatiyayaa niyanon. 


So manga Muslim na aya mala kiran i paratiyaya 
ago marani kiran si-iko Allah ago maporo kiran i 
pangkatan si-iko Surga naso (manga Muhsinoon) si- 
ran so manga tao a pesimbaan iran so Allah nago 
panananggilaan iran so sai a ini sapar Iyan sa datar 
oba iran peka ilay so Allah, mlagid o ana pepaka ilay 
kiran atawaa da na di iran penggolawlaan so di ka- 
baya o Allah, sa aya pipikiren iran naso Allah na 
peka ilay Niyan siran si-iko apiya anda siran matata- 
go, sa da abaon mapage-ema a melek bo si-iko ma- 
nga galebek iran agoso manga kattaro iran agoso 
mapeniniat iran, sa diiran dii inggolalan so panduan 
Iyan na panananggilaan iran so ini sapar Iyan, sa 
igira a miyaka nggolawla so isa kiran sa karibatan a 
maka sosopak ko kabaya o Allah, na tawbaten iyan 
ko Allah sa magaan sa sampoma a kattawbat, na sar- 
ta a isendit iyan angkoto a kiya ribat iyan sa ma- 
mangni sa maap si-iko Allah sa di niyan den 

pembabalinganan. Pittaro o Allah: 


AA 
“ 


NYA: Jas óy gae 4 Dit SIN5 NS (ali id % 


” Mataan a so Allah na ped Iyan so siranoto a ma- 
nga tao a maaleken si-iko Allah, na goso siranoto a 
kimbibilangatao." (Surah 16: 128 ) 


So kababaloy o Islam a tarotop 


Pittaro o Allah sii sa Qur'an: 


s- 75, P4 z- MEF Iya 9777, {< 274 
Eas GAD a EAS i e PU $ 
LIBUS yy $ bn iK 


'Imanto na tiyarotop Aken rekano so Agama niyo 


nago diniyangka Aken rekano so limo Aken, sa ini 
kasoat Aken rekano so Islam a Agama.” (Surah 5:3) 


Go pittaro o Allah: 


#3 3737 arr 79328 7 


GM Ma b 
TTE DPE $ NS PAOA AA o 


"Mataan a giyangkai a Qur'an na penggonanaon 
iyan so lalan a mattito, nago pepaki sabotan iyan ko 
siran oto a miyamaratiyaya a dii nggalebek sa ma- 
nga pipiya a mataan a bagian iran so mala a balas." 
(Surah 17:9) 

Go pittaro o Allah: 
BIRRE p srr tl 28, rr er ISLA 
CS d g Aag NY na KIES END PT 
AU: a py g CR 
"Go ini toron Ami reka so Qur'an a padoman si-iko 
langowan taman, nago toruan ago limo ago totol a 


mapiya a ipagilangas ko miyamaratiyaya.” (Surah 16: 
89) 


Go pittaro o Nabi 88: 
VGE kag YS GI AAN JE Sh 


(la 


“Giyanatan aken sekano si-iko toruan a marayag a 
da a saninsaning iyan, na da a tao a sumilay ron 
abadi madadag." 


Go pittaro iyan pen: 


2 z z9 z 
E Zy AN oes ALA S ag ESES L SG EG 


"Ini bagak aken rekano so sai a dayon sa kekepitan 
iyo na di kano den madadag sa dayon-sadayon, so 
Kitab o Allah (Qur'an) agoso manga Hadis aken.” 


Sii sangkoto a miyanga o-ona a ayat na piyaki sabo- 
tan o Allah a mataan a tiyarotop Iyan ko manga 
Muslim so Agama iran a so Islam, sa da a korangon 
nago da abaon mipagoman, go kapapakayan si-iko 
apiya anda a darpa nago si-iko apiya antonaa a masa 

nago si-iko apiya antonaa a pagtao, go piyaki sabo- 
tan Iyan pen a mataan a giyanap Iyan so limo Iyan 
si-iko manga Muslim, sa minggolalan sangkai a 
Agama a tarotop, nago mini sabap sangkai a panolon 


o Nabi tano a Muhammad #8 a polimposan o manga 
Rasul. 


Miya diyangka so limo Iyan ko manga Muslim si- 
iko kiya rinayaga Niyan ko Islam sii sangkai a li- 
yawaw o lupa, na goso kiyapaka daaga Niyan ko 
manga Muslim si-iko kipapantagen iran ko manga 
tao a perido kiran, nago piyaki sabotan Iyan a miya 
soat ko Islam sa aya mabaloy a Agama o manga ma- 
nosiya sa di Niyan den ikagowad sa dayonsa-dayon, 
nago daden a tharimaan Iyan a Agama si-iko apiya 
antaonon a tao a maka liyo ko Islam. 


Sii sangkoto a ika dowa a ayat na piyaki sabotan o 
Allah a mataan a so Qur'an na tarotop a atoran si-iko 
kapepagintao, sa palayaon den madadalem so mali- 
wanag a osayan agoso matanos a gogodan si-iko 
Agama agoso kapepagintao sangkai a Dunya, sa so 
langowan a galebek a mapiya na pinggonanao ni- 
yan, naso langowan a marata a galebek na ini tapaos 
iyan. 


Naso langowan a awida akal ago rimbokot ago aw- 
lan, mlagid so miya ona agoso kapapantagan agoso 
paka talingoma, naso titto a bolong a paka piyaon na 
sii katoon ko Qur'an, na langowan a ipembolongon a 
masosopak iyan so ipembolongon o Qur'an na pa- 
laya den kadadagan ago kada a sabot. 


Si-iko mipantag ko katao (Science), goso paratiyaya, 

goso politika, goso okit-okit o kandato, goso kapa- 
ngokom, goso (Psychology) goso (Sociology) ,goso 
(Economics), goso bitikan o manga kasalaan ago 
manga lepad, na goso salakaw san a nisisita o manga 
manosiya, na palapalaya denanan piyaki sabotan o 
Allah, sa minggolalan si-iko Qur'an ago si-iko ma- 
nga Hadis o Rasululla #4, sa datar o kiyapaki saboti 
Niyanon si-iko manga ayat a miya aloy, sa piyaki 
sabotan Iyan a mataan a so Qur'an na piyaka rayag 
iyan so langowan taman. 


Sa sii sangkai paka talondogon a bandingan na ron 

em so mapontok a osayan, si-iko kababaloy 
o Agama Islam a tarotop, na goso kababaloy o ini 
betad Iyan a atoran a matitto ago maka rarangkom a 
da a korangon. 

PINTUAN A IKA PAT 
SO MANGA PADUMAN O ISLAM 


1. Mipantag si-iko katao (Science): 
Aya pagampaganay a ipaliyogat o Allah si-iko ma- 
nosiya naso kapaganad sa katao. Pittaro o Allah: 


7 PEP. PIO 2L 222 ZA T 14 mod si a 


woe pd 


3 19773 KAMIAS TA. 7 531. 


"Takikangka sa ginawangka a da a Tuhan arowar 
ko Allah, sa pamangniangka a maap so dusangka na 
goso dusa o miyamaratiyaya. So Allah na katawan 
Iyan so sakro kabinteng iyo na goso kabolosan iyo." 
(Surah 47: 19) 


Pittaro pen o Allah: 
E oor RRIARI Ka bwan l las? do. 
5554153 GM3 Na ISAN HAN SP 


NN Jak 


"Iporo o Allah so siran oto a miyamaratiyaya reka- 
no agoso siran oto a miya makasowa sa katao 
si-iko pangkatan a maporo." (Surah 58: 11) 


Go pittaro o Allah: 
Wed É ESAT 4 


"Tharoangka, a hay Kadnanko na pagomanoma- 

ningka so katao aken." (Surah 20: 114) 
Go pittaro o Allah: 


V Ni $ LTO DAN KOK EHI fies ğ 


"Issaan iyo ko manga mamponay sa sowa, amayka 
sekano na di niyo katawan.” (Surah21:7) 


Pittaro o Rasulullah 44 : 


toel IS AG kaa lali Libo 
"So kapaganad sa katao na paliyogat ko pitanggi- 
saan a Muslim." 


Go pittaro iyan pen: 


jt SG ANI LIN JS PALI AÉ elb kai 
LSSI 
“So kapaka lelebi o matao si-iko da a sowa iyan na 


lagid o kapaka lalawan sa sindaw o ulan ko ika pat 
a talin ko ayag si-iko langowan a bitoon." 


So hukoman o kapaganad sa katao sii sa Islam na 
dowa bagi: 
Paganay ron na (¿e p3): Aya maana na kalitan- 


tang ko pitanggisaan a tao so kapaganada niyanon, 
sa giyangkanan a katao na di kidaawa o tao i 

di niyan katawan. Giyanan so kakenala o tao si-iko 
Allah, na goso kakenala niyan ko Sugo Iyan a so 


Muhammad 84, na goso kakenala niyan ko Agama 
Islam sa nggolalan ko manga karina”, 


Aya ika dowa na (WUS , ,5,5): Aya maana na kenao- 
ba patoray ko pisakatawan a manosiya so kapagana- 
da niyanon, sa asar a paganaden o sabaad ko manga 
tao a kasanaan a siran bo i maganadon, na miyada so 
kadudusa o manga tao a daon paganad, sa so kapa- 
ganadaon o sabaad a manga tao a daon paganad na 
matag sunat sa kenaoba paralo. Giyanan so kapaga- 
nada ko manga hukoman o Agama Islam, sa taman 
sa mabaloy so tao a ana pakayan iyan si-iko kapa- 
ngokom agoso kapamasad sa rido, na goso kapaga- 
nada ko manga katao a nisisita o manga Muslim so 
kasowaa iranon, sabap sa nisisita iran si-iko kapa- 
mangon iran sa manga pabrika agoso manga darpa a 
dii sinanadan si-iko okit a kanggalebek. 


So kasowaa sa giyangkanan a miyanga a-aloy a ka- 
tao na mappapanon o kapepagintao o manga tao, sa 
amay ka da a maka momoayan a manga tao a paka 
tiyokop si-iko lagidanan, na aya patot na giya kapa- 
namari o manga Muslim sa maka moayan so manga 
tao a matao ko ndalagidanan a katao a katiyokopan 
iyan so sai a di mipendaraynon o manga Muslim si- 
iko kapepagintao iran. 


1) Miya ona den so kiya osaya san si-iko ( Pintuan a paganay ago 
ika dowa ago ika telo ) a miya aloy sa onaan. 

2. Mipantag si-iko paratiyaya: 


Ini sogo o Allah ko Muhammad #4 a kapaki tokawi 
niyanon ko kadandan a manga manosiya a mataan a 
siran na palapalaya den oripen o Allah a Isa-isa, sa 
kalitantang kiran so kasimbaa iranon sa da a sako- 
towa Iyan, nago giya kasimbaa iranon sa daden aba 
niyan kaokitan a ped a pagampiten, sa lagid o kiya 


osayaon sa paganay ko maana o (Ji Y| JY). 


Go ini sogo Iyan kiran pen a sii siran bo dii tawakal 
ko Allah, sa da a ikalek iran arowar Rekaniyan, nago 
da a pangangarapanan iran arowar Rekaniyan, sabap 
sa kagiya Sekaniyan bo i papaar ko kakaompiyai ko 
tao na goso kakamoralai ron, nago ini paliyogat Iyan 
kiran pen a kisipaten iranon ko langowan a da a la- 
wan iyan a mapiya a Sipat a so ini sipat Iyan sa gi- 
nawa Niyan ago ini sipaton o Rasulullah #4. 


3. Mipantag si-iko kapaka papantapantag o 
manga tao: 


Ini sogo o Allah ko Muslim a kabaloy niyan a tao a 
paka ompiya a dii managontaman sa andamanaya i 
okita kasabet o manga manosiya, phoon ko kisa- 
saomek iran ko kaliboteng o kada a paratiyaya 
(kakakapiri) sa mabaton siran si-iko sindaw o Islam, 
sa giyanan 1 sabap a kini soraten aken sangkai a Ki- 
tab ago kiya bembara ko ron ka anaken mitonay so 
sabaad a paliyogat raken. 


So Allah na ini sogo Iyan ko Muslim a aya mabaloy 
a koyampetaan iyan agoso salakaw ron naso katigan 

o paratiyaya ko Allah, sa mabaloy a peka babayaan 
iyan so manga ped a oripen o Allah a miyamara- 
tiyaya a dii mangongonotan ko Allah agoso siyogo 
Iyan, sa apiya pen 1 kawatan a katotonganay niya- 
non, nago ikagowad iyan so manga tao a o-ongkiren 
iran so Allah agoso siyogo Iyan sa diiran dii pemaa- 

siyaan, sa apiya pen i karani a katotonganay niya- 
non. 


Giyangkai a paratiyaya si-iko Allah na giyaya i ga- 
kot a kadiyamong iyan so mipoporak nago mapaka 
pekakaraniya iyan so mbidabida, sa kenaoba datar o 
gakot o bangsa agoso kay-isaisa sa inged agoso ka- 
paka totompotompok sa kamapiyaan a tanto a maki- 
lasa ap "ng Pittaro o Allah: 


Poer EE E na Y psy 
YY: Jolo! 


"Da a katoon ka a manga tao a paparatiyayaan iran 
so Allah agoso Alongana-mawri aba iran dii ndo- 
kapilaan so tao a riridoon iran so Allah agoso siyo- 
go [yan, sa apiya pen giyangkoto a manga tao na si- 
ran so manga ama iran odina so manga wata iran 
odina so manga pagari ran odina so manga tonga- 
nay ran." (Surah 58: 22) 


Go pittaro o Allah: 


Wlang KON AG SEA NP 


"Mataan a aya sasakaon rekano si-iko Allah na sa 

mala rekano i paratiyaya." (Surah 49: 13) 


Piyaki sabotan o Allah sii sangkoto a paganay a ayat 
a mataan a so tao a mapaparatiyaya si-iko Allah, na 
aya betad iyan na di niyan pekababayaan so manga 
tao a ridoay o Allah, sa apiya pen i kasipeg iyanon a 
tao, go piyaki sabotan Iyan sii sangkoto a ika dowa a 
ayat a mataan a aya paka lelebin Iyan ko manga tao 
ago peka babayaan Iyan kiran naso tao a diron dii 
mangongonotan, sa apiya pen antonaa i bangsa ni- 
yan (Nationality), nago apiya pen antonaa 1 bontal 
iyan. 


Go ini sogo o Allah so kapaginontolan si-iko kipa- 
pantagen ko ridoay agoso kipapantagen ko ginawai, 
sa piyaka haram iyan sa ginawa Niyan so kaplalalim, 
nago biyaloy Niyan a haram si-iko manga oripen 
Iyan, sa ini sogo Iyan so sarig agoso kapatiis na ini 
sapar Iyan so kandonsiyan, go ini sogo Iyan so ka- 
piyapiyai ko dowa lokes na goso kingginawain ko 
tonganay, na goso kipepangalimoon ko kamamare- 
genan (manga Miskeen). 


Go ini sogo Iyan pen so kappagamong ko manga 
galebek a kamapiyaan, nago ini sogo Iyan so kambi- 
langatao (kapiyapiya) si-iko langowan taman a 
penggolawlaan, taman si-iko manga binatang na ini 
sapar Iyan oba peringasaa sa ini sogo Iyan so kapi- 
yapiyai kiran”. Sopman so manga binatang a paka 


1) Taman si-iko masa a kasombalia ko pangangayamen a halal na ini 
sogo o Rasulullah #4 so kapaka garanga ko keteb (gelat) a isombali, 
na goso kapaka igaa porong ko sombaliin. Aya darpa a pembetadan 
sa sombali na giya bakereng, sa pagotasen piyapiya so = 

kaid, ka ibarat o aso a pangekeb goso nipay goso 
orang goso riya goso darayo na goso tagetek, na 
mbonoon kaan di paka morala sa kenaoba peringa- 
saa. 


4. Mipantag si-iko katitikayi o miyaratiyaya sa 
ginawa niyan: 


Madakel so manga ayat sa Quran a miya aloy a piya- 
ki sabotan o Allah ko manga manosiya a mataan a 
Sekaniyan na katitikayan Iyan siran si-iko apiyaanda 
siran matatago, nago katawan Iyan so langowan a 
manga galebek iran, na goso madadalem ko manga 
puso iran, go mataan a i-isipen Iyan so manga gale- 
bek iran agoso manga kattaro iran. 


Goso manga Malaikat Iyan na di iran siran lilikatan, 
sa ipesorat iran so langowan a diiran dii manggolaw- 
la sa mapayag masolen, sa mataan a so Allah na di- 
den dowa-dowa na isomariya Iyan kiran so langow- 
an a diiran dii masarog ago diiran dii masariat, sa 
piyaki tokawan Iyan kiran a bagian iran so siksa a 
malipedes amayka ndarwaka siran sangkai a kibaba- 
tog ko Dunya nago sopaken iran so panduan Iyan. 


Sa giyanan i mala a maka gegeng-gen ko miyamara- 
tiyaya si-iko Allah, sa di iran kapaka penggolawla sa 
manga maasiya a galebek, sa pepalagoyan iran so 
manga kadarwakaan agoso manga galebek a di 


= pagokitan a ndo sangkai a bakereng, sa taman sa rumagiray so rogo. 
So onta na aya kapsombaliaon na pesokaren a bakereng iyan sii 
sangkai a didalem a lig iyan. Sopman so kapembonoa ko pa- 
ngangayamen sa pekorintin odina pembasalen a olo niyan na goso 
manga okit a dataranan na haram sa di kapakay a isda. 

kabaya o Allah sa pantag sa kalek iranon. 


Sopman so manga tao a di iran ikalek so Allah sa 
disiran den dii ndarwaka sabenar, na bitadan siran o 
Allah sa kasalaan (lepad) a kabaloy a pepaka sapar 
kiran ko kanggolawla sa marata sii sangkai a Dunya, 
sa ini paliyogat Iyan ko manga Muslim so kipeso- 
goon iran ko mapiya na goso kipesaparen iran ko 
marata, sa matatago sa ginawa o pitanggisaan a 
Muslim a mataan a sekaniyan na isomariyaon sa 
hadapan ko Allah so langowan a peka ilay niyan a 
karibatan a dii nggolawlaan o salakaw ron, inontabo 
o saparen 1yanon sa nggolalan sa kattaro amayka di 
niyan kagaga a galebek. 


Go ini paliyogat o Allah si-iko mababaloy a ulowan 
o manga Muslim a kitanaan iyan ko manga kasalaan 
(lepad) si-iko manga tao a dii maka sala. Giyanan so 
manga kasalaan a ipapantag ko oman i kalalalongan 
a peka sogok o tao, sa piyaka rayaganan o Allah sii 
sa Quran nago piyaka liwanag o Rasulullah #8 si-iko 
manga kattaro Iyan nago ini nggolalan iyan si-iko 
manga tao a miyamaka sala. 

5. Mipantag si-iko kapamagawida agoso katata- 

banga ko kapaginged: 


Ini paliyogat o Allah ko manga Muslim a diiran dii 
katatabanga sa nggolalan si-iko tamok agoso takdir, 
sa datar o kiya osayaon sii sa paganay, si-iko ban- 
dingan o kabegay sa Zakat agoso kasidka. 


Go ini sapar o Allah ko Muslim oba niyan peringa- 
saa so issan iyan a manosiya sa apiya antonaonon a 

kapaka ringasa, taman si-iko ator odina nganin san a 
paka alang si-iko lalan odina si-iko kasisirongan a 
darpa na di kapakay obaon petagoa, sa ini sogo Iyan 
ko Muslim a kakowaa niyanon igira a miya ilay ni- 
yan sa apiya pen kenaoba sekaniyan i tumiyagoon, 
sa ini begay Niyan a kapasadan a mbalasan Iyan so 
tao a pengolawlaon, sa datar o kini began Iyanon a 
kapasadan sa kasiksaa Niyan ko tao a paka ringasa. 


Go ini paliyogat o Allah ko miyaratiyaya a kababa- 
yaan iyan so pagari niyan a Muslim, sa datar o kape- 
ka babayai niyan sa ginawa niyan, nago ika rarangit 
iyanon so datar o ipeka rarangit iyan sa ginawa ni- 
yan. Pittaro o Allah: 


E 3a? 8sy 3 PB Ar oA 4 129 PEK OS 5 PAP 
KAN PINE palad N 905R 1 II JO so Las 
Y aU 
"Tatabanga kano si-iko mapiya ago si-iko para- 
tiyaya, sa oba kano tatabanga si-iko kambaradusa 
agoso kandarwaka." (Surah 5: 2) 


Go pittaro o Allah: 
Ear 7k PERT. a Asr y sa? 3 
an AIAI D 


"Mataan a so miyamaratiyaya na magariyari, sa 
nggiginawai kano ko kiya papagariya iyo." (Surah 49: 
10) 


Go pittaro Iyan pen: 

-f . So NA AA PO. PP? vi -27 n nG 713P 4 
3 Sinai YAON IPO NPA A3 EP3SSN $ 


1 orr S 


d o1 Tr” 9d S l Ps Pr st Zi? os PE” 
ó jan ap o IG LS a a NLA EL] 
7 Pa 7A 
nelad E C5 


"Daden aba mapiya ko kadakelan ko diiran dii pa- 
magtongaan, inontabo so tao a ipesogo iyan so ka- 
sidka odina so kanggalebek sa mapiya odina so dii 
kapaka nggiginawaiya ko manga tao, na satao a 
nggolawla san sa pantag sa soa-soat iyan ko Allah, 
na sigoradoden a ibegay Ami ron so mala a balas.” 
(Surah 4: 114) 


Go pittaro o Rasulullah #4: 
mi Cal] Lag UN Kani GE Ba KNA 


"Di katarotop so paratiyaya o isa rekano, sa taman 
sa di niyan ikababaya ko pagari niyan so nganin a 
ipeka babaya iyan sa ginawa niyan.” Piyanotol i 

Muslim. 


Go pittaro iyan ko kiya pangotba niyan si-iko kiya 

penaihadji iyan a moripori, a giyoto den so kagaan 

iyan mawafat (plss): 

SE iA SEEN YI Ay pA SW aly PG DI PIN YAY 

AÉ AID TG YG SP KG YIN SS 
Cai ap abi LG 235 KY aIL Y 3531 

"Hay manga manosiya na mataan a so Kadnan iyo 

na Isa-isa agoso apo iyo na isa-isa, sa da a milala- 
wan o arab si-iko kenaoba-arab nago da a milala- 
wan o kenaoba-arab si-iko arab, go da a milalawan 
o maitem a tao si-iko mariga a tao (mapoti a tao) 
nago da a milalawan o mariga a tao si-iko maitem a 
tao, inontabo so kala i kalek (paratiyaya) si-iko 
Allah. Sa pittaro iyan a: Ino mini sampay aken? Na 
pistaro iran a: Mini sampay o Rasulullah." 


Pittaro iyan pen: 


ar jana S pi Kar Shii ie Siu bpo 
TKE- raik jaa Sak SINA Sti 
[| Ag GAN JUZ eL II AM Hs al kih cpa 
"Mataan a so manga rogo iyo agoso manga tamok 
iyo agoso manga adat iyo, na haram rekano oba 
niyo panarabosawi, sa datar o kisasaparenon sii 
sangkai a gawii niyo (a Alongan a Arafa), go sii 
sangkai a ulanolan iyo (a Zul-Hadji), go sii sangkai 
a inged iyo (a Makkah). Ino mini sampay aken? Go- 
miniraw siran a: Oway, na ini toro iyan a tindoro 
iyan sii sa langit, sa tig iyan a: Hay Allah na sak- 
siingka." ” 
6. Mipantag si-iko kakikibira sa dalem a inged: 
Ini sogo o Allah ko manga Muslim a katoro iran sa 
1) Giyanan so Khutba a mala i kipantag a maka rarangkom a mipapa- 
yapat ko manga kitab a Hadis, na tinimo i Shaikh Abdullah bin Mu- 
hammad bin Humaid so langowan a miya toon iyanon si-iko Kitab 
iyan a: (ghy ims talas ps EAUYO) 

ulowan iran si-iko kapaginged, sa piliin iran a aya 
iran pagonotan, nago ini sogo Iyan kiran so kapagi- 
sa-isa sa di siran petatalikoda, sa mabaloy siran a 
pagtao a may-isaisa, sa ini paliyogat Iyan kiran so 
kaonoti ran ko ulowan iran agoso manga nakoda 
iran, inontabo amayka aya ini sogo kiran angkoto a 
manga ulowan iran naso di kabaya o Allah, ka di 
kapakay so kaonoti ko kaaden si-iko kapemaasiyai 
ko Miyangaden. 


Sa igira a sii matatago so Muslim ko darpa a di ni- 
yan kagaga oba niyanon marinayag so Agama niyan, 
nago di niyan kagaga oba niyanon mipanolon, na ini 
sogoon o Allah so katogalin iyan phoon sangkoto a 
darpa si-iko inged a Islam a ipepangokomon so Hu- 
koman o Islam (Sharia'h Islamiyah) nago aya ulo- 
wanon na datu a Muslim. 


So Islam na di niyan kilalaan so manga tamana o 
manga inged a pimbabago (Teretorial boundaries) 
agoso kambidabida sa Qawm ago bangsa (Papular 
relation and nationalities), sabap sa aya den a na- 
tionality o Muslim naso kapaga-Agama niyan sa Is- 
lam, kaso manga manosiya na palaya oripen o Allah 
naso lupa na lupa o Allah, sa diron dii maka sogoso- 
god so Muslim, sa da aba niyanon sangkaan asar a 
kekedegen iyan so Agama o Allah. 


So dii kinggolalanen ko hukoman o Allah na goso 
kipetanaan ko manga kasalaan a ini betad Iyan, na 
mapepaka rapenet iyan so kalilintad, nago mapepaka 
ontol iyan so manga manosiya, nago kaparihala iyan 
so kapepaka ragiray o manga rogo iran, nago kalin- 
ding iyan so manga adat (maratabat) agoso manga 

tamok iran. 


So dii kinggolalanen ko Islam na madadalmon so 
langowan a kamapiyaan, naso kaptalikodi ron na 
matatagoon so langowan a kabinasaan. 


So Allah na siniyap Iyan so akal sa ini sapar Iyan 
so langowan a panginginomen a pakaberag agoso 
bolong a paka kaid ko akal (Drugs), sa bitadan Iyan 
sa lepad so tao a paginom sa pakaberag, sa iphoon sa 
pat-polo na taman sa walo-polo sa datar o kini 
nggolalanenon, sa giyanan na aya mapipikiron na 
ipelalang ko tao a paginom sa pakabereg ago ongo 
si-iko akal iyan, nago siyap si-iko madakel a tao sa 
di niyan kiran kamoralai. 


Lininding Iyan so rogo o manga Muslim si-iko 
kini sogoon Iyan sa ikitas so tao a miyamaba, mlagid 
o miyaka patay atawaa miyaka pali, go piparo Niyan 
ko Muslim a kalindinga niyan sa ginawa niyan ago- 
so maratabat iyan agoso tamok iyan. Pittaro o Allah: 
7 3-, Gr Pas? A Pa Jee 
aan GAS KASIN GT ANG P 


V4 


"So kinggolalanen iyo ko kitas na mapembagian iyo 
so kaoyagoyag, hay ana manga akal iyan, sa kalo- 
kalo o maka pananggila kano" (Surah 2: 179) 


Pittaro o Rasulullah #5: 


gZ I per PA PA AA GT Y 
Nat gb alal g3 JS AG Ag gd kas I3 JI ana 

a 13 7 3 421 e-, 
Angas S Iba aa JS As 


"Satao a mabono sa linding iyan sa ginawa niyan na 
miyatay a Shahid, na satao a mabono sa linding 
iyan ko pamilya niyan na miyatay a Shahid, na sa- 
tao a mabono sa linding iyan ko tamok iyan na mi- 
yatay a Shahid." 


Siniyap Iyan so adat (maratabat) o manga Mus- 
lim sa kini saparen Iyan ko kapepamagantaa ko 
Muslim inontabo amayka miya patot, nago ini sogo 
Iyan so kaplepadi ko tao a petokasan iyan so Muslim 
sa kalalalongan, ka ibarat o kassina odina kapliwat 
(So kapepamakaya o mama ko issan iyan a mama), 
sa di niyan katoronan sa katantowan a so tharimaan 
o Agama. 


Go siniyap Iyan so bangsa sa di niyan kapaka ke- 
kembota si-iko okit a di kabaya o Islam, nago si- 
niyap Iyan so manga adat (maratabat) sa diron kape- 
ka paawingi sa manga kalalalongan a olawla, sa ini 
sapar Iyan so kassina sa tanto Niyan a piyaka ilotan 
a kini saparen Iyanon, ka ini itong Iyan a ped ko 
manga ala a kadarowakaan, sa bitadan Iyan sa lepad 
a mabaloy a maka sapar ko tao a diron dii nggolaw- 
la, amayka miya asaon so manga sarat o kaki tanaon 
o lepad. 


Go siniyap Iyan pen so manga tamok, sa ini sapar 
Iyan so kapamankaw, goso kapangakal, goso kanda- 
romet, goso kapanoborno, na goso manga ped a okit 


a kapanamok sa haram a salakaw san, sa ini sogo 
Iyan so kabetadi sa kasalaan ko miyamankaw agoso 

dii manolis a mabaloy a maka saparon, sa biyaloy 
Niyan a aya kasalaan Iyan na potolan sa lima amay- 
ka miya asaon so manga sarat, na amayka daon maa- 
sa so manga sarat ogaid na miya tanto ron angkoto a 
piyamankaw, na ndaneger sa diyangka a maka sapa- 
ron. 


Giyangkai a manga lepad na aya sumiyogoon naso 
Allah a Matao a Maongangen, a Sekaniyan i lebi a 
matao ko paka ompiya ko manga kaaden Iyan, go 
Sekaniyan i lebi a mala i gagaw ko manga oripen 
Iyan, sa ini betad Iyan angkai a manga kasalaan ka 
ipelowa ko dusa o manga darowaka a manga Mus- 
lim, nago linding ko kapaginged sa diron kamoralai 
angkanan a manga tao agoso salakaw kiran. 


Sopman so dii mbalobaloyin o manga ridoay o Islam 
agoso manga salinggogopa iran a pembaloyin iran a 
paawing o Islam so kipkitasen ko miyamono, na 
goso kapepotoli sa lima ko miyamankaw, na aya 
maana niyan na pembaloyin iran a paawing so ka- 
pepotola ko anggawta a sasakit a paka binasa, a 
giyoto na opama o diron potola na ndayamang so ka- 


paka morala niyan ko kadandan o kapaginged!”, na 
aya di iran paka papaawingen naso kapepamonoa 
iran ko manga tao a da a sala iran, ka pantag bo sa 
aniran maparoli so bantak iran a kapanganiyaya. 


1) So kapotola ko lagidanan, na taralbi adiso kapotola ko anggawta a 
sasakit a paka binasa ko lawas, a giyangkoto a kapotola sangkoto a 
anggawta a sasakit na kabaya a ginawa o pekasakit agoso manga 
tonganay niyan, ka pantag bo sa kapipiya o badan iyan, na giyai na 
aya kapotolaon na pantag sa kapipiya o kapaginged. 


124 


7. Mipantag si-iko dii kindolonaan ko manga ped 
a inged: 


Ini sogo o Allah ko manga Muslim agoso manga 
ulowan iran a kipanolonen iran ko Islam si-iko ke- 
naoba manga Muslim kaan iran siran masabet phoon 
ko kaliboteng o kaka kapiri na maka togalin siran si- 
iko sindaw o paratiyaya ko Allah, nago aniran siran 
mabaton sa kababawan ko kitataloga iran ko babaya 
ko parahiyasan ko Dunya, sa mapa-papas kiran so 
kapipiya ginawa a kalolombokan o titto a manga 
Muslim. 


So Allah na ini sogo Iyan ko Muslim a mabaloy a 
pepaginged a pipiya-piya ago pakanggay a gona ko 
k o manga manosiya, nago dii managonta- 
man sa okit a kapaka selang sa maliwanag o manga 
manosiya, sa kenaoba datar o manga bitikan a pasad 
o manosiya a ayabo a layak iyan ko manosiya na 
asar a mabaloy a pepaginged a pipiya-piya ko inged 
iyan. Giyanan i manga ped a karina sa so bitikan a 
pasad o manosiya na di tarotop ago di kapapakayan 
si-iko langowan a masa, naso Islam na tarotop ago 
kapapakayan si-iko apiya antonaa a masa. 


Go ini paliyogat o Allah ko manga Muslim a katiya- 
gari ran ko manga ridoay o Allah sa saden sa kagaga 
iran a bager, ka aniran milinding ko Islam agoso 
manga Muslim, nago an mabaloy a mipepanganga- 
lek iran ko manga ridoay o Allah agoso manga ri- 
doay ran, sa datar o kiya parowa o Allah ko manga 
Muslim a kapaki pasada iran si-iko kenaoba manga 
Muslim amayka mappapanon o masa, sa sii mambo 
ko okit a maka a-ayon ko Islam, sa ini sapar Iyan ko 

manga Muslim oba iran pembarengkasa so kapasa- 
dan a ini begay ran ko manga ridoay ran inontabo 
amayka aya mimbekas a miya rengkason naso ma- 
nga ridoay odina minggolawla siran sa miyaka ba- 
rengkason, ka patot a paki sabotan kiran angkoto a 
kiya barengkas o kapasadan. 


Go si-iko dapen kapooni ko katidawa agoso manga 
ridoay na ini sogo o Allah ko manga Muslim a daan 
iran a idolon ko manga ridoay ran so Islam, na 
amayka da iran tarimaa na paka began siran sa bowis 
ago paka pasiyonoten siran si-iko hukoman o Allah, 
na amayka sangkaan iran na miya patot so kapaki ti- 
dawa kiran kaan da a kaaden a Fitna, nago an maba- 
loy so Agama a palaya den para ko Allah, go si-iko 
masa a dii katidawa na ini sapar o Allah ko manga 
Muslim oba iran pamonoa so manga wata goso ma- 
nga babay goso manga lokes goso manga pari a ku- 
makaden ko manga simbahan iran, inontabo amayka 
giyangkai a manga tao na phagogopan iran so manga 
ridoay sa nggolalan sa antangan odina galebek, go 
ini sogo Iyan ko manga Muslim a kaparangay ran sa 
mapiya ko manga biyag. 


Sabap san na kasabot tano a so katidawa si-iko Islam 
(Jihad) na kenaoba aya maana niyan na kapangarasi 
odina ba kaplaba sa pantag sa kapagosara ko tamok 
o isa a inged (datar o dii nggolawlaan o manga inged 
a dii mangarasi), ka aya mataan a mapipikiron na an 
maka dayamang so benar, nago limo si-iko manga 
manosiya ka an siran mabaton sa kababawan, sa 
mada siran ko kapsimbaa ko kaaden sa aya masimba 
iran naso Allah a Miyangaden. 

8. Mipantag si-iko kamamaradika. 
a.) So kamamaradika ko kapamili sa paratiyaya: 


So Allah na bigan Iyan so manga tao a kenaoba 
manga Muslim a madadalem ko parinta o Islam sa 
sorotamangondaya ko kapamili iran sa Agama si-iko 
oriyan o kapaki saboti kiran ko Islam, sa opama o 
pilia iran so Islam, na miya pili iran so ipetagodaya 
iran agoso ipaka selang iran sa maliwanag, na opama 
o aya pilia iran na di siran magawa ko Agama iran 
na aya miya pili iran sa ginawa iran naso kaongkir 
agoso kapaka rondan, goso kasiksaan si-iko Naraka, 
sa kiya pamokasan siran sa kataksilan na daden aba 
iran kidaawa sa hadapan ko Allah, na oriyan oto na 
mbokaan siran sa porot o manga Muslim si-iko para- 
tiyaya iran asar a pembegay siran sa bowis nago pe- 
pangongonontan siran ko manga hukoman o Islam, 
sa di kapakay oba iran rinayaga so okitokit a kap- 
simba iran si-iko darpa a peka benembenenganon o 
manga Muslim. 


Anday kapaka sold o tao si-iko Islam na di kapakay 
oba pemortad (oba awa ko Islam) sa opama o pe- 
mortad na aya kasalaan iyan na mbonoon, sabap sa 
so kiya awa iyan ko benar (Islam) ko oriyan o kiya 
saboti niyanon na daden aba kapiya o kao-oyagoyag 
iyan, inontabo o tawbat nago kumasoy ko Isam, sa 
opama o aya kiya sabapan sa kiya mortad iyan na 
miya sogok iyan so isa ko pamaka batal ko para- 
tiyaya si-iko Islam, na maptawbat iyan sa kitapelek 
iyan a rakes a ikagowad iyan nago mapamangni 
niyan a maap si-iko Allah. 


127 


PAH 


So pamaka batal ko paratiyaya si-iko Islam na 
madakel, aya marayagon na giyangkai a kaa- 
loy: 


. So kipanakoton ko Allah: Aya maana niyan naso 


kakowa o tao sa katuhanan iyan a ped o Allah, sa 
apiya pen giyabo a kababaloya niyanon a phagam- 
piten iyan si-iko Allah, sa aya niyan dii panganga- 
rapanan nago aya niyan dii phapakaranian, mlagid 
o piyangimbenar iyan a giyangkoto a sai na thitto 
den a Tuhan, ka ibarat o manga Mushrik si-iko da- 
pen so Islam a pesimba siran sa manga barahala -- 
a giyangkoto a manga barahala na aya sabap a 
kiyambaali ron na biyaloy a toos o manga tao a 
manga ala i paratiyaya kaan siran di kalipati, na 
orianiyan na sinimba siran angkoto a manga tao -- 
ka araparap iran sa oba iran siran masapaat. 


Odina di niyan paparatiyayaan iba giyangkoto a 
sai na thitto a Tuhan a rimbang o Allah, nago di 
niyan tatarimaan iba giyangkoto a kapepanongga- 
noya niyanon na giyoto i kapsimbaa niyanon, ka 
ibarat o manga tao a dii manakoto a mattataro a 
manga Muslim a di iran tarimaan so kipendolonen 
kiran ko Tawheed (So kaparatiyayaa ko Allah a 
Isa-isa a da a sakotowa Iyan) ka ayabo a pipikiren 
iran a kapanakoto naso kasujodi o tao ko barahala, 
odina so kattaroa niyan ko isa a sai a salakaw ko 


Allah a: Giyai i Tuhan aken, 


Sa aya kay-ibaratan iran naso tao a paginom sa 
pakabereg a aya ipembeto niyanon na salakaw a 
ngaran, sa miya ona den so kiya osaya ko paka 

betad angkanan a manga tao™. Pittaro o Allah: 


á Ji NLA 
NGH NEGI Na SY gU CI raan: 


s3 or PAL PA -m 79 


Bs SigN ata GA sab 3G a bA 
Ta EOT é> as a% 4 


"Simbaangka so Allah sa tobohalosangkaon so 
paratiyaya. Tanodan, ka ayabo a tharimaan o 
Allah naso tobohalos sii Rekaniyan naso siran oto 
a biyaloy ran so salakaw ko Allah a manga doka- 
pila iran (a pesimbaan iran) na aya diiran dii tha- 
roon na aya kapsimba ami kiran na angkami ran 
mapakarani si-iko Allah, nago angkami ran masa- 
paat. Mataan a so Allah i kokom kiran ko nganin 
a di iran pagayonayonan. Mataan a so Allah na di 
Niyan toroon so tao a bokkag a di paratiyaya." 
(Surrah 39: 2-3) 


Go pittaro pen o Allah: 


TAMA TA SOS S - 

LT GI LENA SE TA P 

A roar or 

aS a Napo Kk PNP 

> 29473 2-55 S8 KA aay ife PERAE 

Jas ag S Aaile sy KIEG 

1) Miya ona so kiya osaya san si-iko pandangan a 47 sa aya kaka- 

kokoma kiran sa siran na manga kapir na oriyan o kapamokasi 

kiran sa kataksilan sa maosay kiran a giyangkoto a galebek iran na 
kapanakoto ago ika kapir. 

A 
VE-W FR DES 


“Giyanan so Allah a Kadnan iyo a kirek ko la- 
ngowan o kadato, naso manga sai a pepanongga- 
noyin iyo a salakaw ko Allah na da aba iran ma- 
kakapaar a issan bo o dadanglisen. Igira a pepa- 
nongganoyin iyo siran na di iran kaneg so pangni 
niyo, na apiya pen maneg iran na di kano iran ka- 
sembag, na sii sa Alongana-mawri na pagongki- 
ren iran so kapsimbaa niyo kiran, sa da aba reka 
sii maka panotol aba lagid o (Allah a) Maka sese- 
seb." (Surrah 35:13-14) 


2. So di kapaka kapira ko manga tao a dii manakato 
ko Allah agoso salakaw kiran a manga kapir, ka 
ibarat o manga Yahudi agoso manga Kristiyan, 
goso manga tao a da a paparatiyayaan iran a Tu- 


han ( yi iJ!), goso manga tao a pesimba sa apoy 
( y~), goso manga tao a aya ipepangokom iran 
naso salakaw ko hukoman aini toron o Allah 
ago di iran peka babayaan so hukoman o Allah 
(siran na manga Tawagit). Na satao a di niyan 
paratiyayaan a giyangkai a manga tao a miya aloy 
na manga kapir ko oriyan o kiya tokawi niyan sa 
siran na piyaka kapir siran o Allah, na sekaniyan 
na kapir. 


3. So kapangalintao ( Ji) a kasabapan sa mala a 


kapanakoto. Na satao a nggolawlaan iyan odina 
kababayaan iyan si-iko oriyan o katokawi niyan sa 
so tao a diron dii nggolawla odina peka babayaon 

na kapir, na sekaniyan na miya kapir. 


4. So kaparatiyayaa sa so hukoman odina bitikan a 
salakaw ko Islam na tomo adiso hukoman o Islam, 
odina so kaparatiyayaa sa so hukoman a salakaw 


ko hukoman o Nabi #4 na tomo adiso hukoman o 
Nabi. 


5. So kikagowaden ko Rasulullah #4 odina so sai a 
katawan a ped ko Agama a mini talingoma niyan. 


6. So dii kapagongatongata ko sai a mamiminga a 
ped ko Agama Islam. 


7. So kapeka gowad o tao sabap ko kapepaka daag o 
Islam, odina so kapeka soat o tao sabap ko kapeka 
lobayi ko Islam. 


8. So dii kapaki ndokapila o tao ko manga kapir, sa 
peka babayaan iyan siran nago petabangan iyan si- 
ran a katawan iyan a so tao a dikiran dii maki 
ndokapila na ped kiran. 


9. So kaparatiyayaa sa kapakay a mawa so tao ko 
Agama o Muhammad a obadi katawan iyan a di 
kapakay oba aden a mawa ko Agama Islam si-iko 
apiya antonaa den a mao-olawla. 


10. So katalikodi ko Agama o Allah, ka satao a tali- 
kodan iyan ko oriyan o kapaki saboti ron, sa di 
niyan paganaden nago di niyan inggolalan na 
sekaniyan na miya kapir. 


11. So kaongkira ko isa ko manga hukoman o 
Agama Islam a kao-opakatan a so tao a issan iyan 

(si-iko sabot agoso idad) na sasaboten iyan ang- 
koto a hukoman. 


Giyangkai a pamaka batal ko paratiyaya na mada- 
kel a dalil iyan sii sa Qur'an ago sii sa Hadis. 


b. So kamamaradika o tao ko kapettaroa niyan ko 
antangan iyan: 


Sii sa Islam na diyawagan o Allah so tao sa sorata- 
mangondaya sa kapettaroa niyan ko antagan iyan 
asar a di maka sopak ko manga ndaowan o Islam, sa 
ini sogo Iyan ko Muslim a kattaroa niyan ko benar 
sa hadapan o apiya antaonon a tao sa da aba niyanon 
pangandam, sa giyanan na ini itong o Islam a ped 
ko makalalawan a okit a kanjihad, go ini sogo Iyan 
ko Muslim a kamosawiri niyan ko mababaloy a 
manga nakoda o manga Muslim ago ilalang iyan ki- 
ran so manga galebek a maka sosopak ko Islam, 
nago ini patoray Niyanon a karena niyan ko tao a pe- 
panolon sa dadag ago giya kasapari niyanon, sa 
giyanan i pittamanan a mapiya a okit si-iko kakokor- 
mata ko antangan a mapiya. Sopman so antangan a 
maka sosopak ko Agama o Allah na diden kapakay 
iba pangonoten ko ki antanganon iba niyan marina- 
yag ko kapaginged, sabap sa kagiya giyanan na paka 
antiyor ago paka mawlika ago ipenggeba si-iko 
ontol. 


k. So kamamaradika o tao si-iko okitokit a kapepa- 
gintao niyan: 


Sii sa Islam na bigan o Allah so pitanggisaan a ma- 
nosiya sa kamamaradika si-iko kapepagintao niyan 
asara di maka liyo ko manga tamana o Agama 

Islam, sa bigan Iyan sa kapaka mbabayabaya sa di- 
niyan dii kanggiragiraya ko manga galebek iyan a 
manonompang ko ndolonan iyan agoso salakaw ron, 
ka ibarat o kandagang agoso kapamasa, goso kapa- 
memegay, goso kabegay sa wakaf, goso kapmaapa 
niyan ko kabenar iyan. 


Go piyaka mbayabaya iyan so dato agoso bai sa ka- 
pamili o oman i isa kiran sa darodopa iyan, sa di 
kapatot so kitegelen ko oman i isa kiran ko di niyan 
kabayaan. Aya mataan naso kapilia o bai ko dato a 
di niyan royod sa Agama na diron mipangonot, sa- 
bap sa ongo ko paratiyaya niyan agoso bangsa niyan, 
sa giyangkoto a kiya sangkaaon na pantag ko kama- 
piyaan o ginawa niyan agoso manga tonganay niyan. 


Aya Waliyul-Amer o bai naso madaseg iyan a dato, 
odina so pipowakilanon o Waliyul-Amer iyan, na so 
mababaloy a Waliyul-Amer o bai na sekaniyan i 
paka kolo sa kawing, sabap sa kagiya so bai na di 
niyan kiidin a ginawa niyan ko pangaromaon, sabap 
sa datar oba oto paka sayan si-iko kassina, sa aya 
mapettaro o Waliyul-Amer iyan ko pangaromaon na: 
Kiyawing aken reka si polan a karomangka (sa pagaloyin 
iyan so ngaran iyan), sa kasembag oto o pangaroma sa 
aya mapettaro iyan na: Tiyarima aken a karomako si po- 
lan, sa kadarpaan o dowa a saksi angkoto a kapeka- 
wing. 


So Islam na da niyan pangonoten ko Muslim oba 
niyan lepasa so diyangka a piparo ron o Allah, sabap 
sa kagiya sekaniyan agoso langowan a mamimilik 

iyan na palaya den kapaar o Allah, sa paliyogaton a 
mabaloy so galebek iyan a di maka liyo ko manga 
takes o Agama Islam a ini betad o Allah, ka limo 
Iyan ko manga oripen Iyan, na satao a kepitan iyan 
na kiya kepitan iyan so toruan nago miya gontong, 
na satao a sopaken iyan na miya logi ago miya da- 
dag. 


Giyanan i sabap a ini sapar o Allah so kassina agoso 
kapepamakaya o mama ko datar iyan a mama 
(kapliwat) sa tanto Niyan a piyaka ilotan, go ini sa- 
par Iyan ko Muslim so kapageget agoso kapepanga- 
lina niyan ko kiya adenaon o Allah. 


Sopman so kapenggontingi ko sompa (Bigoti) goso 
kapanganoko goso kapagopawi ko benget goso ka- 
pepamadoti sa bombol ko irek na goso kattori na ini 
sogo anan o Allah. 


Go ini sapar o Allah ko Muslim oba niyan pepana- 
nayani so manga ridoay o Allah si-iko mapepento a 
manga olawla a toos iran, sabap sa kagiya so kape- 
pananayani niyan kiran agoso kapeka babayai niyan 
ko manga olawla iran a mipapayag na sii kisong ko 
kababayaan iyan siran ago siran i kabaloy a ladiya- 
wan iyan. 


So Allah na aya kabaya Iyan ko Muslim na mabaloy 
a aya peka poonan o antangan o Islam kenaoba aya 
dii kandagangi ko manga pamikiran ago manga an- 
tangan a pasad o manosiya. So Allah na aya lingayo 
Iyan ko Muslim na giya kabaloy niyan a ladiyawan a 
perawaten sa kenaoba aya dii pangingiring. 

Sopman so mipantagon ko sowa si-iko (Industrial 
and Technical knowledge) na ini pando o Islam a 
kapaganadaon o Muslim sa apiya pen aya miya 
onaon maka sowa na kenaoba manga Muslim, sabap 
sa kagiya so Allah na Sekaniyan i guro o manosiya. 


Pittaro o Allah: 
ai k SINGA Y 


"So Allah i mindao ko manosiya ko nganin a di 
niyan katawan". (Surah 96:5) 


Giyangkai a miya aloy na giyai 1 pittamanan a ma- 
piya a toma ko manosiya sa kanggonai niyan ko 
kamamaradika iyan agoso kakka siyapa niyan ko 
menang iyan sa diron kamoralai o ginawa niyan, na 
goso diron kakaidi o salakaw ron. 


d. So kamamaradika o tao si-iko rowang iyan: 


Bigan o Allah so Muslim sa kapaka mbabayabaya 
si-iko rowang iyan sa di kapakay oba aden a sumol- 
don a di maka idin, odina ba aden a pagilay ron a di 
niyan kabaya. 


e. So kamamaradika o tao mipantag si-iko kapana- 
mok: 


Diyawagan o Allah so Muslim sa sorotamangondaya 
si-iko okit a kapanamok agoso kapagosara ko tamok 
si-iko diyangka a piparo ron o Agama, sa ini sogoon 
so kakaoyagan ka aniyan kaankosi a ginawa niyan 
agoso pamilya niyan, nago aniyan manggasto si-iko 
manga kamapiyaan, sa datar oto mambo a ini 

saparon o Allah so kapanamok sa haram, ka ibarat 
o kapriba, goso kandaromet, goso kapanoborno, 
goso kapamankaw, goso ipesokay ko parorodiyoman 
agoso dii mangalintao, goso ipembayad ko kassina 


na goso kapliwat”. 


Go piyaka haram o Allah so arga o manga sai a 
haram, ka ibarat o bayad o manga tuladan a ana ni- 
yawa niyan, goso arga o pakabereg odina baboy, 
goso peka osba ko manga kasangkapan a pagosaren 
si-iko dii kapapaka radiyaan sa haram, goso ipe- 


sokay si-iko dii magidayda!”, agoso dii sayaw 
(Dancer). 


Kagiyamawto, naso kapanamok sa nggolalan si-iko 
dataraya a manga galebek na haram naso mambo so 
kapagosari ron sa tamok na haram, sabap sa di kapa- 
kay ko Muslim oba niyan dii nggastowa so tamok 
iyan inontabo si-iko piparo o Agama. 


Sa giyangkaya a miya aloy na giyaya i pittaman a 
ndao ago toma ko manosiya si-iko okit a kapanamok 
iyan agoso kapenggastowa niyan ko tamok iyan, 
kaan maka pepagintao sa kaa-angkosan iyan a gi- 
nawa niyan ago mapipiya a ginawa niyan sa nggo- 
golalan si-iko okit a kapanamok sa halal. 


1) Nayangka so pandangan a 134 (So mindiyorobasa) 

2) Giyanan so kapagidayda a di maka a-ayon ko ndaowan o Islam, sa 
maka sosold saya so kambayok o manga Meranao agoso kandara- 
ngen a di maka a-ayon ko Islam, na goso kasayaw sa singkil agoso 
kakolintang, na goso manga dataranan a galebek. (So mindiyoro- 
basa) 

9, Mipantag si-iko kapamilya: 


Sii sa Islam na bitadan o Allah sa tarotop a atoran so 
kapamilya a satao a songkaden iyan na maparoli 
niya so kapipiya ginawa, sa ini sogo Iyan so kapa- 
rangayi sa mapiya ko dowa-lokes (so ama agoso ina) 
sa ini patoray Niyan si-iko pitanggisaan so kambi- 
langatawi niyan ko dowa-lokes iyan, kaan matatap 
so kasosoaton o dowa lokes iyan. Sa aya okit a kam- 
bilangatawi ko dowa-lokes na giya kapagadati kiran 
si-iko dii kiran dii kindolonaan, na goso lalayon a 
kipkaipen kiran, goso kasasakodowi kiran, na goso 
kipembegan kiran ko nisisita iran, na goso dii kiran 
dii kanggastowi, na goso kasisiyapa kiran sa ana ka- 
babalingan iran odina so isa kiran amayka siran na 
da a rek iran. 


Sa piyaki tokawan o Allah a siksaan Iyan so tao a 
ipendaraynon iyan so dowa-lokes iyan, na ini begay 
Niyan mambo a kapasadan a kambalasi Niyan sa 
mapiya ko tao a pepiya-piyaan iyan so dowa-lokes 
iyan, sa paka petagodayaan Iyan sii sa Dunya na 
sampay sa Alongana-Qiyamah. Go ini sogo pen o 
Allah so kaparangayi sa mapiya ko manga pagari, 
goso manga bapa, goso manga babo, na goso dikiran 
dii kapaki tinabanga sa lalayon. 


Go ini sogo o Allah so kapangaroma nago piyaki 
sabotan Iyan so Hikmah sa kini sogoonon sa ming- 
golalan si-iko Kitab Iyan (Qur'an) agoso manga Ha- 
dis o Rasulullah #4, sabap sa kagiya so kapangaroma 
na kisabapon so kalilinang o tao (sa da a paawing 
iyan) na goso kaka parihala o awrat iyan si-iko 

haram (kassina), nago kapindiyara iyan so mata ni- 
yan si-iko kapangilaylay sa haram. 


Go kisabap si-iko kapaka bangon sa walay so kapa- 
ka renek o mokarna, na goso kapetikna o pamikiran 
o oman i isa sangkoto a ndarodopa si-iko ped iyan, 
sa tagoon kiran o Allah so kangginawai agoso kaka 
limoay, na peki sabapon so kapekaomani ko bila- 
ngan o manga Muslim sa maka a-ayon ko kabaya o 
Islam, sa amayka inggolalan o oman i isa kiran so 
sangan iyan a dumadait si-iko tabiat o ginawa niyan 
sa datar o kiya adenaon o Allah, na katonay niyan so 
sakodo niyan si-iko darodopa iyan. 


So dato na dumadaiton so diniyan dii kasokat sa 
kaoyagan si-iko liyo a walay niyan, sa mipepageper 
iyan ki darodopa iyan agoso manga moriyatao niyan, 
naso bal na aya sangan iyan naso solda-walay niyan, 
sa ipekarimbit iyan so wata iyan nago pepaka sosson 
iyan, nago diniyan siran dii mbiaten, nago sekaniyan 
i dii pitar sa manga pangenengken a para ki darodo- 
pa iyan, nago tatanosen iyan so solda-walay niyan 
agoso bilik iyan, sa igira a miyaka talingoma si daro- 
dopa iyan a dodokawan ka ana mindadamar a akal 
iyan na anday kapaka sold iyan, na miyada angkoto 
a robas na awida-akal ka sabap sa miya tembang ki 
darodopa iyan agoso manga moriyatao niyan, sa ma- 
piya a kisosorong o kapepagintao iran. 


So manga sarat a kakapakay a kanggalebek o 
bai: 


Igira a piyagayonan o tiwalaya na kapakay a nggale- 
bek so bai, sa pepaka sokaton sa peki ogop iyan 

ki karoma niyan, nago peka osar iyan ko manga kai- 
langan iyan, sa aya sarat na giyangkoto a galebek a 
penggalebeken iyan na di niyanon mipesembor so 
manga dato, ka ibarat o sii matatago sa solda-walay 
niyan, odina si-iko dii niyan dii sasapadanan, odina 
si-iko babasoka i karoma niyan, odina so manga 
lokes iyan. 


Amaypeman ka ba si-iko galebek a mipesembor iya- 
non so manga dato, ka ibarat o sii sa kompaniya, 
odina sii sa opisina, odina si-iko manga darpa a dii 
ndagangan, odina so manga ped a darpa a dataranan, 
na diden kapakay ko bai so kanggalebek iyanon, go 
di patot ki karoma niyan agoso manga lokes iyan 
agoso manga tonganay niyan iba iranon pangonoten 
apiya pen kabaya iyan, sabap ko kakkapitna iyan 
agoso kapaginged. 


So bai na dayon sa mapaparihala ko solda-walay 
niyan a di kabobokaan sa porot ko manga dato na 
kao-ongowan, sa di mapetitilakap o manga tao a 
manga baradusa, ogaid na andaden i kabotawani ron 
ko kapaginged na giyoto den 1 kiya morala iron, ka 
miyaka sayan sa kambing a mini bowang ko manga 
arimaw na diden matag malanggay na sanginsayin o 
siranoto a manga tilaka so bantogan iyan agoso me- 
nang iyan. 


So kandowa-doway si-iko Islam 


So dato na amayka di katatarotopan ko sakatao a 
darodopa na piparo ron o Allah so kandowa-doway 
sa taman sa pat katao, asar a mipaginontolan iyan 

siran si-iko kaoyagan, goso babalingan, na goso ka- 
pepagalongani niyan kiran si-iko taman a kagaos 
iyanon. Sopman so ranon o puso na kenaoba sarat 1 
maka paginontolanon so dato, sabap sa kagiya giya- 
nan na da a kapaaron o manosiya na di patot ibaon 
panginsoyaan. Pittaro o Allah: 

ili KING TG TAAS NP 


NYA 


"Di niyo den magaga oba niyo mipaginontolan so 
(ranon o manga puso iyo si-iko) manga darodopa 
iyo sa apiya pen i kapanamari niyo ron" (Surah 4: 129) 


Giyangkanan a ranon o puso agoso langowan a 
maka sosoldon na giyanan i inaloy o Allah a di ka- 
gaga o manosiya obaon maka paginontolan, sabap 
san na da Niyan baloya a balamban si-iko kandowa- 
doway so diron kaka gagaa. 


Mataan a so Allah na piyakay Niyan so kandowa- 
doway si-iko manga Rasul ago si-iko tao a maka 
paginontolan si-iko patot a ipaginontolan, sabap sa 
kagiya Sekaniyan 1 lebi a matao ko paka ompiya ko 
manga manosiya, sa giyangkaya a kiyaparowa Niyan 
ko kandowa-doway na kamapiyaan o manga dato 
agoso manga bai, sabap sa kagiya so dato a mapiya i 
kambobolawasan (da a sakit o lawas iyan) a kagam- 
pasan iyan so pat katao a manga bai si-iko kapmota- 
liya (kambabangonan sa walay) na opama o tama- 
ningka sa sasakatao a bai a mapangaroma niyan, 
sa datar o kasasagadi ron a giyangkaya a manga 

Kristiyan!” agoso salakaw kiran, na goso diron dii 

kattaroa o manga tao a ipagi-ingaran iran so Islam, 

n n kaaden angkai a manga morala a kaa- 

loy: 

1. Amayka so dato na ana paratiyaya niyan a ipeka- 
lek iyan so Allah, na katotodayan iyan angkoto a 
kapepekel o baya a ginawa niyan, sa magegeda 
iyan ko kapepagintao niyan a aden a mapapapason 
a sai a piyakay ron o Allah, sabap sa kagiya so sa- 
katao a darodopa na aden a manga masa a diniyan 
kitonay ko dato so baya a ginawa niyan, ka ibarat 
o mori a ulanolan si-iko masa a karirimbit, goso 
da niyan pen kapaka soti si-iko kiya kanitan iyan, 
goso kapepaka omaon o basa, na goso masa a 
kasasakit. 


Sa palayaden naya masa a pepaka balamban ko 
dato sa kapka sawiti niyan ko kamis o kapaka 
bangon sa walay, sa peka baloy so sagintas ko 
kao-oyagoyag iyan a datar bo o da a karoma ni- 
yan, sa giyanan i mambebetad igiramawto a so ti- 
walaya na dii meroyoda, ogaid na igiramawto a so 
bai na di niyan pangengesemen si karoma niyan 
na mini labaw den a kararasay i mamakasan. 


2. Amaypeman kaso dato na baradosa ka diniyan dii 
ndonsiyanan si karoma niyan, na mataan a penda- 
rowaka den sabenar sa ipilang iyan si darodopa 
iyan, sa ayaden a kadakelan ko manga tao a di 


1) So Essa Aji ub na da niyan saparen so kandowa-doway, aya 
mataan a sumiyaparon naso manga Kristiyan sa kabayabaya iran a 
ginawa. 

maka a-ayon si-iko kandowa-doway na barassina 
ago darowaka, sa diden dii ndowa-doway sa da a 
taman iyan, sa aya liyo san na amayka sekaniyan 
na penggarobaten iyan a giyangkaya a mapapakay 
a kandowa-doway ago diniyan dii pamaawingen a 
obadi katawan iyan so kiya pakayaon o Allah, na 
kakokom a sekaniyan na kapir. 


. Opama o saparen so kandowa-doway na mataan a 
so kadakelan ko manga bai na kapapas kiran so 
kapaka bangon sa walay agoso kapemomoriyatao, 
naso aden a paratiyaya niyan kiran a pago- 
ongowan iyan a ginawa niyan na peka oyagoyag a 
matatarambisa, sa mapapapason so dii kapaka ka- 
kamotan ko kanayosa-dunya, na amaypeman ka 
da a paratiyaya niyan na kabaloy a lalong a ko- 
kowaan a kasambaran o manga darowaka so me- 
nang iyan, na katawan tano a so manga bai na 
madakel i bilangan adiso manga dato, sabap ko 
kadakel a peka doratan ko manga dato si-iko dii 
katitidawa, na goso manga ped a galebek a pago- 
kit siranon sa piligro. 


Go katawan tano pen a so bai na andaden i kabali- 
gi ron na kapakay den a paki pangaroma, naso 
manga dato na kenaoba palaya riparado, sabap sa 
madakel kiran so di paka gaga sa mahar, agoso 
manga ped a paliyogat si-iko katiwalaya. 


Kagiyamawto, na katoon tano a so Islam na ini pagi- 
nontolan iyan so manga bai, nago ini pangalingga- 
gaw niyan siran sa kiya pakaya niyan ko kandowa- 
doway ka pantag sa siyap kiran. Sopman so manga 
tao a penggarobaten iran angkai a mapapakay a 

kandowa-doway na siran i titto a ridoay o manga bai 
agoso parangay a mapiya na goso manga Nabi, sa- 
bap sa kagiya so manga Nabi na miya mangaroma 
siran sa madakel si-iko diyangka a piparo kiran o 
Allah. 


Sopman so maratabat agoso rata a ginawa a peka 
gedam o bai igiran a mini doway na waraan den oto 
a sasartaan a gagaw na rangkono, ogaid naso ranon 
na di kapakay obaon paki langgani so panduan o 
Agama si-iko apiya antonaa a mambebetad. 


So bai na kapakay a isarat iyan ko kapangaromaaon 
a di kidoway i karoma niyan, sa opama o tarimaa oto 
o dato na mini paliyogaton, sa o pangaroma si karo- 
ma niyan na rek iyan so kambayabaya o paki pembe- 
lag atawaadi, sa daden aba mapembagian o dato si- 
iko langowan a mini pamemegayan iyanon. 


So Allah na piparo Niyan so kambelag o karomai 
(SAh) si-iko masa a di kappagayon ago di kapepa- 
rowa o ndarodopa, na goso di kapangengesema o 
oman 1 isa kiran ko ped iyan ka ansiran di maka tata- 
pi sa karingasaan, na maka pangilay so oman i isa 
kiran sa darodopa iyan a masosoaton ka aniyan ka- 
sawiti so matanos a kapepagintao si-iko lamba a 
omor iyan sii sangkai a Dunya na maparoli niyan so 
kapaka dadaya sii sa Alongana-mawri!”, amayka sii 
1) So manga bai a Muslimah a manga ala i paratiyaya na amayka paka 

solden siran o Allah si-iko Surga ko oriyan o kaoyag paroman o 

manga tao sa Alongana-mawri nago mapagitong so amal iran, na 

paka pamamiliin siran o Allah sa kabayaan iran a mitapi iran ko 

manga dato sa Surga na paka tapiin siran o Allah. Sopman so bai = 

kapantagi a kapatay so oman 1 isa kiran si-iko Islam. 


10. Mipantag si-iko kapiya a kanggiginawa: 

So Islam na ini pangendao niyan so manga toma- 
deng o kapamamolong (Midicine), sa matatago sii sa 
Qur'an ago si-iko manga Hadis o Rasulullah 84 so 
manga osayan si-iko manga paniyakit a lawas ago 
paniyakit sa darem na goso osayan si-iko imbolo- 
ngon, mlagid so bolong a pekailay agoso di pekai- 
lay, ka ibarat o kapamamotar. Pittaro o Allah: 


Y 
7 INAPO gyr KAP 8 Er la olb 
a É orasel irma sai palalo alod P 
AY 


"Ipetoron Ami a ped ko manga ayat sa Qur'an so bo- 
long ago limo ko miyamaratiyaya." (Surrah 17: 82) 
Go pittaro o Rasulullah #8 : 


A ea e ASA SI GINA a GI) 
(HE 
"Da a piyaka toron o Allah a paniyakit aba Niyan da 


toronen so bolong iyan, sa miya kenal o miyaka 
sowaon na di katawan o diron matao." 


= a madakel a miyaka pangaromaon sii sa Dunya, na paka pamami- 
liin ko miyaka surga ko manga karoma niyan, na saden sa peka 
babayaan iyanon ago isosorot iyanon na aya niyan mipetapi. 

Go pittaro iyan pen: 
( ehs luli NG db! 3S yali ) 


"Pamamolong kano hay manga oripen o Allah, sa 
oba niyo pamolongen so haram." 


Go si-iko Kitab a (2341315) a reki Ibenul-Qayim na 
mao-0say ron porong so mipantag san na batiyaang- 
ka ka pedanan si-iko manga ala i kipantag a Kitab a 
maka rarangkom, a piyagosay niyan so Islam agoso 
totolan ko kiya pagintao o Rasulullah #4. 


11. Mipantag si-iko kakaoyagan: 


So kandagang, goso kapamangon sa pabrika, goso 
kambasok, na goso nganin a di mipendaraynon ko 
kapaginged a nisisita o manga tao, ka ibarat o yig, 
goso manga pangenengken, goso bitikan a tomatanor 
ko katatanos o manga darpa, mlagid o si-iko manga 
bandara-inged atawaa si-iko manga katasan, na goso 
kapiya a kisosorong o diron dii kapagintawi, na goso 
kapepaka daa ko kaplalalong agoso kapamagakal 
agoso salakaw san, sa palaya denanan miya toon so 
osayan iyan si-iko Islam sa marayag ago tarotop. 


12. Mipantag si-iko manga ridoay o Muslim a di 
peka ilay agoso okit a kaka lidasi niyanon: 


Sii sa Qur'an na piyaki tokawan o Allah ko Muslim a 

mataan a aden a manga ridoay niyan, a opama o 
onoti niyan siran na katonda iran si-iko kabinasaan 
sii sa Dunya na taman sa Alongana-mawri, sa piyaki 
pananggilaan Iyanon nago piyaki tokawan Iyanon so 
okit a kakalidasi niyanon, sa aya paganay sangkanan 
a manga ridoay niyan naso Shaitan a pimorkaan o 
Allah a sekaniyan i pepaka bodiyok ko manga ped a 
ridoay o manosiya. 


Sekaniyan so ridoay o ama tano a Adam agoso ina 
tano a Hawa, a kiya sabapan sa kiyapaka liyo iran 
adowa phoon ko Surga, go sekaniyan i kakal a ri- 
doay o mbawataan o Adam sa taman sa kabangkita 
ko Dunya, sa di niyan den bobotagan a kapetondaa 
niyan kiran sa kaongkira iran ko Allah, ka aniyan si- 
ran miprakes ko Naraka sa dayonsa-dayon -- ilidasen 
tano rono Allah -- naso di niyanon kagaga oba 
niyan maposang ko kakakapiri, na aya diniyan dii 
panamaran na andamanaya i kisaromagen iyanon ko 
kandarowaka a kasabapan sa kararangiti ron o Allah 
na goso kasiksaa Niyanon. 


So Shaitan na kaaden a niyawa a aya kapagokit iyan 
ko lawas o manosiya na datar o kapekedeg o rogo si- 
iko lawas, sa aya galebek iyan na pepamodiyoken 
iyan so manosiya, sa aya kapeka pikira niyan ko 
marata na mapiya, sa taman sa mapaki nggolawla 
niyan ko tao amayka inonotan iyan, sa aya okit a ka- 
kalidasi niyanon na datar o kiyapaki saboti ron o 
Allah a igira a siyakop a rarangit so Muslim, odina 
miya pikir iyan a penggolawla sa maasiya a galebek 
na batiyaa niyan so (eJI SILI! js UL 3,el) sa di 
niyan ipenggolalan angkoto a rarangit iyan odina 

giyangkoto a galebek a marata a miya pikir iyan, sa 
aya pikira niyan sangkoto a kapenggolawla niyan sa 
isasapar na giyoto na bodiyok o Shaitan ka aniyan 
misaomek sangkoto a kabinasaan, orianiyan na tapli- 


sen iyan bo. Pittaro o Allah: 


3 3 3 T0 Bag 


P KATA TETIS S SLING NP 
Ì SEE. pa NAN 


"Mataan a so Shaitan na ridoay niyo na tawaga niyo 
a rido, sabenar a aya ipendolon iyan ko manga tam- 
pila iyan na giya kabaloy ran a manga tao ko Nara- 
ka.” (Surah 35:6) 


Aya ika dowa a ridoay o manosiya naso napeso- 
hawa iyan, peki sabap sangkoto a napesohawa na 
peka gedam o manosiya sa ginawa niyan angkoto a 
babaya sa kapeka sangkaa niyan ko benar, na goso 
di niyanon kapagonoti igiramawto a ini dolonon o 
salakaw ron, peki sabap pen sangkoto a napesohawa 
na tanto a mamis a katataama o tao sangkoto a kape- 
ka sangkaa niyan ko hukoman o Allah, nago giyang- 
koto a di niyanon kipenggolalanen sabap sa kagiya 
soranga o napesohawa iyan. 


Go ped sa kapeka onoti o tao ko napesohawa iyan na 
giyangkoto a pepaki langganan iyan ko ranon so 
benar agoso kaontol, sa aya okit a kakalidasi ron o 
tao na giya kapelindong iyan si-iko Allah sa oba 
niyan peka onoti so napesohawa iyan, na sarta a di 
niyan pagonotan so kabaya o napesohawa iyan ago 
di niya tarimaan, sa petaroon iyan den so benar nago 

aya niyan tarimaan sa apiya pen i kapait iyan. 


Aya ika telo a ridoay o manosiya na soden so gi- 
nawa niyan a ipesogo iyanon so marata. Ped sa so- 
goan iyan a marata naso peka gedam o tao sa ginawa 
niyan a kabay sa kanggolawla sa haram, ka ibarat o 
kassina, goso kainom sa pakabereg, goso kaboka si- 
iko Ramadhan a da a bangen a tharimaan o Islam, na 
goso manga issananan a isasapar o Allah. 


Sa aya okit a kapaka lidas san o tao naso kapelin- 
dong iyan ko Allah si-iko karataan o ginawa niyan 
agoso Shaitan, sa tigeren iyan a di maka nggolawla 
sa haram sa pantag sa soa-soat iyan si-iko Allah, sa 
giyangkoto a kagegenggena niyan sa ginawa niyan 
na datar o katitigri niyan ko pangenengken odina 
panginginomen a peka babayaan iyan, sabap sa ka- 
giya opama o kana niyan odina inoma niyan na paka 
morala ko ginawa niyan, sa pipikira niyan a so kang- 
golawla sa haram na magaan bo komelas na aya 
paka tondogon na kamboko ago mala a kasendit. 


Aya ika pat a ridoay o tao naso manga Shaitan ko 
manga manosiya, a siran so manga darowaka ko 
mbawataan o Adam a kaka kaningkiran o Shaitan, sa 
diiran den dii nggolawlaan so langowan a piyamaka 
sisingay a galebek, na sarta a diiran dii ipagandisan 
ko diiran dii mipelayok, sa aya okit a kakalidasi sa 
giyangkanan a manga tao naso kapananggilai kiran 
agoso kapaka watani kiran, na goso di kiran kapaki 
pelomamka. 

13. Mipantag si-iko singanin a maporo ko kape- 
pagintao, na goso kaparoli o menepenek a 
kaoyagoyag: 


So Allah na kenaoba aya pinggonanao Niyan ko 
manga oripen Iyan a miyamaratiyaya a singanin 
sangkai a kapepagintao naso kaparoliya ko Dunya 
agoso manga parahiyasan iyan a di tatap, ka aya ma- 
taan a pinggonanao Niyan a antap sangkai a kibaba- 
tog ko Dunya, naso dii katiyagari ko titto a kaoya- 
goyag a paka talingoma a ron tano ron katatap, a 
giyanan so kaoyagoyag sa Alongana-mawri ko 
orlyan o kapatay. 


Kagiyamawto, naso titto a Muslim na dii meromasay 
magamal sangkai a Dunya sa aya pipikiren iyan na 
sii niyan peragona sa Alongana-mawri, ka sabap sa 
so Dunya na kenaoba aya titto a apta ka matag lalan 
si-iko kappaka togalin sa Alongana-mawri, sa kata- 


tademan iyan so kattaro o Allah: 
oN okila É PIARES INA IAA a 


"Da a ini aden Aken ko manga Jinn agoso manga 
manosiya arowar sa anako iran masimba” (Surrah 51: 
56) 


Goso kattaro o Allah: 
ae MEA mo n13 22 c09 Abs 7 Y as E YAP 
Fare D5 LIBANGIN > 
r 7 e 7 r “| PG Cs. AG 
b336 I SSY; wo oa lojal laly 


Te s31 7.6v 
pex” GN a bie pe af st 

$ ECES PG. A Bs Pa arok 5 ” 
(3D "EG NA BA ce EY 
KY ` pamali iy gas 


"Hay sekano a miyamaratiyaya na kaleken iyo so 
Allah, nago ilaya o oman i isa o antonaa i miya tiya- 
gar iyan si-iko paka talingoma a gawii, sa kaleken 
iyo so Allah ka mataan a so Allah na kaip Iyan so 
langowan a diniyo dii nggolawlaan, sa oba niyo 
sowaa so siranoto a linipatan iran so Allah, na piya- 
ki lipatan Iyan kiran a ginawa iran (sa mini ndaray- 
non iran), giyanan so manga tao a di pangongono- 
tan ko kabaya o Allah, di maka peroyod so manga 
tao ko Naraka agoso manga tao ko Surga, kaso 
manga tao ko Surga na siran i titto a miyamagon- 
tong” (Surrah 59:18-20) 


Goso kattaro o Allah: 


Pg Pr Pad a PF”. Dr #r d 


VE kk AE NAA 
NET? SAGANA 


"Satao a nggalebek sa issan o kolpong a mapiya na 
mailay niyan, na satao a nggalebek sa issan o kol- 
pong a marata na mailay niyan" (Surrah 99:7-8) 


So Muslim na diniyan dii mandirogod angkai a 
manga ayat a miya aloy agoso manga ped a kattaro o 
Allah a pepaki inengka Iyanon ko manga oripen 
Iyan so antap a kiya adena Niyan kiran, na goso 
paka talingoma a kaoyagoyag a diden dowa-dowa na 
paka togalin siranon, sa dii katiyagaran o tao angka- 
nan a paka talingoma a kaoyagoyag a dayonsa- 

dayon, sa peka tobohalos iyan so simba niyan si-iko 
Allah nago diniyan dii minggolalan so manga gale- 
bek a ikasosoat o Allah, ka araparap iyan sa maparo- 
li niyan so kasosoat o Allah nago ikalimo Iyan sa 
mitonay niyan so simba niyanon sii sangkai a kiba- 
batog ko Dunya na aya sampoma iyan na paka sold- 
en Iyan ko Surga si-iko oriyan o kapatay. 


Sa ibegay ron o Allah so arap iyan nago ikalimo 
Iyan, sa paka pagintaon Iyan sangkai a Dunya sa 
kapipiya ginawa, nago siyapen Iyan sa minggolalan 
iyan so paliyogaton o Allah a manga simba, sa tanto 
a mamis a katataama niyan ko kapesimbaa niyan ko 
Allah, sa lalayon iyan katatademan so Allah nago la- 
layon iyan pembantogen, na peki sabap roo na pepa- 
ka lemek 1 puso nago pepaka piya 1 parangay ko 
manga tao. 


Pekaneg iyan so manga tao a manga pipiya i olawla 
a peka bantog iran angkoto a parangay niyan a ma- 
piya, nago ipepamangni ran sa ipepaka piya a gi- 
nawa niyan ago ipepaka liwanag a puso iyan. Sop- 
man so manga tao a manga dedengki na minsan pen 
aya peka sima iyan kiran na giyangkoto a di iran 
katademi ko parangay niyan a mapiya, na diden oto 
maka babalamban ko diniyan kiran dii kaparangayi 
sa mapiya, sabap sa aya pipikiren iyan na soa-soat 
iyan si-iko Allah agoso balas Iyan. 


Peka sima iyan si-iko manga tao a manga rarata i 
saatan a ipekagowad iran so Islam agoso manga tao 
a bara-Agama sa diiran dii pagesawsaon ago pesa- 
troon iran na peka tademan iyan so kiya rasay o 
manga Rasul, na peka sarabantang sa ginawa niyan a 

giyangkoto a kapeka rasay niyan na pantag sa lalan 
ko Allah, na pepagomareg so babaya iyan si-iko Is- 
lam agoso paniyamar iyanon. 


Dii managontaman ko galebek iyan sii sa opisina, 
odina si-iko babasoka iyan, odina si-iko diniyan dii 
ndagangan, odina si-iko kompaniya a gagalebekan 
iyan, sa aya pipikiren iyan na an makanggay a gona 
so peka pasad iyan si-iko Islam ago si-iko manga 
Muslim, nago aniyan maparoli so balas o Allah sii sa 
Alongana-Qiyamah, sabap ko kapagi-ikhlas iyan na 
goso niat iyan a mapiya. 


Go aya pipikiren iyan sangkoto a diniyan dii kang- 
galebek na anon pepaka sokat sa risski a halal a di- 
niyan dii manggasto ago peki oyag iyan ko manga 
pamilya niyan ago diniyan dii misidka, sa mapipiya 
a ginawa niyan nago masosoat ko kapepagintao 
niyan, nago sii pepangni ko Allah sa balas, sabap sa 
so Allah na peka babayaan Iyan so Muslim a maba- 
ger a mapasang i kanggalebek. 


So Muslim na pepaka torog, nago pekan ago pagi- 
nom sa kenaoba kattabowakar, sa aya pipikiren iya- 
non na an mababager si-iko kapesimbaa niyan ko 
Allah, nago dii mbabangonan-sawalay ka aniyan 
mapindiyara a ginawa niyan ago si karoma niyan 
si-iko ini sapar o Allah, nago an maka pemomoriya- 
tao sa manga moriyatao a Salih, a pepangongonotan 
si-iko Allah ago ipepamangni ran sa mapiya si-iko 
masa a kao-oyagoyag iyan ago si-iko oriyan o kawa- 
fat iyan, sa matatatap a giyangkoto a galebek iyan a 
mapiya, sa giyangkoto a manga moriyatao niyan na 
peki oman siran si-iko bilangan o manga Muslim na 

pembalasanon o Allah. 


Aya betad o Muslim na pepanalamatan iyan so Allah 
si-iko langowan a limo a peki talingomaon, sa pago- 
saren iyan si-iko kapesimbaa niyanon nago tatari- 
maan iyan a giyoto na phoon ko Allah sa pembalasa- 
non o Allah, go tatarimaan iyan a so kapepaka sagad 
iyan igirakowan sa gotem ago kalek nago kasasakit 
na goso manga reregen na giyoto na tiyoba a phoon 
ko Allah, ka aniyan mailay i taman a kappaka sabar 
iyan ago kambabayorantang iyan si-iko takdiron o 


Allah, a obadi so Allah i lebi a matao” ko kappaka 
sabar iyan. 


Sa pesabaren iyan oto nago dii mbayorantang ko ka- 
baya o Allah, sa pembantogen iyan so Allah si-iko 
langowan a pekaolawla, ka araparap iyan ko balas 
Iyan a ititiyagar Iyan ko manga tao a manga papan- 
tang, na peki sabap roo na di tanto masakit a kapeka 
gedama niyan sangkoto a tiyoba o Allah, sa tatari- 
maan iyan piyapiya sa datar o katatarimaa o peka- 
sakit sangkoto a kapait o bolong, ka babaya iyan bo 


1) Ini paliyogat o Allah ko manga oripen Iyan so sogoan Iyan nago ini 
sapar Iyan kiran so di Niyan kabaya, sa katawan Iyan den so tao a 
pangongonotan kiran agoso di kiran pangongonotan si-iko da niyan 
pen kitalemba, sabap sa an marinayag ago an matoman angkoto a 
katawi ron o Allah nago an mibegay ko oripen so balas o galebek 
iyan. Giyoto i sabap a diden dowa-dowa na mapenggolawla angko- 
to a okoran o Allah, kaan di mapettaro o baradusa a liyalim ako o 
Kadnan aken ka ini siksa Iyan raken so kadustaan a dako manggo- 
lawla. Pittaro o Allah: 

ET: Kha By GAL ULI 
"Di patot ko Kadnanka iba Niyan lalima so manga kaaden." 
(Surah 41 : 46) 

sa kapaka bager iyan. 


Kagiyamawto, na opama o songkada o Muslim so 
ini sogoon o Allah a okit a kapagintao niyan sii 
sangkai a Dunya, sa aya diniyan dii kapagamal na 
tiyagar iyan ko Alongana-mawri ka aniyan maparoli 
so samporna a kapaka dadaya sa dayonsa-dayon, a 
giyoto so kapaka dadaya a diron paka alang so 
manga balamban sii sangkai a Dunya, nago diron 
paka sendod so kapatay, na kabaloy a sekaniyan 1 
titto a tatagodaya ko kapepagintao sii sangkai a Dun- 
ya na aya samporna iyan na sii sa Alongana-mawri 


ko oriyan o kapatay. Pittaro o Allah: 


tra Kr. kaso 3 NILA 723 nt. 
BIN AIN AA Naal GUSTING D 
7. Ga 3? rod 
AY: paai iya G NG NAA 
"Giyangkanan a (kasurgaan sa) Alongana-mawri na 
biyaloy Ami a bagian o siranoto a di iran peka ba- 
bayaan so kappaporo agoso kambinasa si-iko liya- 
waw o lupa. So (kattagodaya sa) moriyagawii na ba- 

gian o siranoto a kipanananggila." (Surrah 28: 83) 


Go benar so Allah si-iko kiya tharoa Niyanon: 


da 

La AE MGB AI P8137 a BG AB PS AA a3 
w mi LA .l? 7 8 Pa ” Pig 3 O 

ab P 0 ra aaaea ca a pang 5o] Ng Pd Jos NG a 


7 #79703 y Ar ng 93G DILA 


Ay Jané sp ren TE NAA bas popa I3 
"Saden sa nggalebek sa mapiya, (ndatar so) mama 


odina babay a sekaniyan na mapaparatiyaya, na 
sabenar a paka pagintaon Ami sa mapiya a 

kapagintao, nago mataan a imbegay Ami kiran so 
balas iran, sabap ko galebek iran a mapiya.” (Surah 
16-97) 


Sii sangkai a ayat na piyaki sabotan o Allah a ma- 
taan a mbalasan Iyan so dato a mapaparatiyaya ago- 
so bai a mapaparatiyaya, a dii managontaman ko 
simba niyan ko Allah sii sangkai a Dunya sa soa- 
soat iyanon, sa giyangkoto a balas na katonay ron 
sangkai a Dunya, a giyoto so kapipiya ginawa a ka- 
lombokan iyan sangkai a Dunya, na goso balas a ka- 
taalikon sa Alongana-mawri ko oriyan o kapatay, a 
giyoto so kapaka penggayagomaya iyan ko Surga sa 
dayonsa-dayon, sa giyangkanan a mipantag san na 
aya kattaroon o Rasulullah #4: 


e e 2r PE: 9 2 2 p 
KS OŚ KANAN ACE Í a pal Kb? 
LÚS NG ma o Kalog ca 


"Piyaka memesa so betad o miyaratiyaya ka la- 
ngowan a mao-olawla niyan na palaya den mapiya, 
igira a miya talingoma a kapipiya ginawa na mana- 
lamat si-iko Allah sa giyoto i pirmiro ron, na igira a 
miya sogat a tiyoba na sabar si-iko Allah sa giyoto i 
mapiyaon”. 


Kagiyamawto, na miyaka rayag a sii bo katoon ko 
Islam so pirmiro a pamikiran ago ontol a takes si-iko 
kapaka sesenggaya o mapiya agoso marata, nago sii 
bo katoon ko Islam so tarotop a okitokit a maka 
o-ontol si-iko kapepagintao. 

Naso langowan a manga antangan ago manga 
pamikiran mipantag si-iko Psycology, Sociology, Ec- 
onomics, Politics agoso Education (katao), na goso 
langowan a atoran ago manga bitikan a pasad o ma- 
nosiya, na taralbi a mapaka ontol si-iko pamikiran o 
Islam nago ron mapaka pasod, sabap sa o diron 
maka pasod na mustahil iba maka apas si-iko miso- 
sopak iyanon ko Islam, ka aya mataan naso manga 
tao a ipenggolalan iran na kabaloy oto a peka poo- 
nan a ragaor o kapepagintao iran sii sangkai a Dunya 
nago kasabapan si-iko kapaka rondan iran sii sa 
Alongana-mawri. 

PINTUAN A IKA LIMA 
So osayan ko sabaad a manga Subuhat 


1. So manga tao a pepaka boring ko Islam. 


Aya kadakelan a pepaka boring ko Islam na dowa 
soson a manga tao: 


Paganay ron: Naso manga tao a diiran dii tharoon a 
siran na manga Muslim, ogaid naso manga kattaro 
iran agoso manga galebek iran na masosopak iyan so 
Islam, sa disiran dii maka nggolawla sa manga gale- 
bek a angiyason so Islam, sa giyangkanan a manga 
tao na kenaoba aya diiran dii nggolalanen naso Is- 
lam, sa di patot iba diilen ko Islam angkoto a manga 
galebek iran, sa giyangkanan a manga tao na telo si- 
ran bagi: 


a. Manga tao a maka sisilay so paratiyaya iran, ka 
ibarat o manga tao a diiran dii tawafan so manga 
kubor, sa pepanonggganoyin iran so miyamatay, sa 
aya pipikiren iran na giyangkoto a miyamatay na 
ana kapaka morala iran ago ana kapaka ompiya 
iran, na goso manga ped a pipikiren iran. 


b. Manga tao a miya antiyor so paparangayan iran 
agoso paratiyaya iran, sa ini bagak iran den so 
manga paliyogat o Agama, sa aya diiran dii nggo- 
lawlaan naso manga galebek a ini sapar o Allah, 
ka ibarat o kassina goso kainom sa pakabereg, na 
goso manga ped a galebek a dataranan, sa 
giyangkanan a manga tao na peka babayaan iran 


157 


so manga ridoay o Allah nago aya iran dii pana- 
nayanan. 


k. Manga tao a manga Muslim, ogaid naso para- 
tiyaya iran ko Allah na malobay, na goso diiran 
dii kinggolalanen ko manga panduan o Islam na 
di katatarotopan, sa indadaraynon iran so sabaad 
ko manga paliyogat ogaid na di iran peman tali- 
kodan, go peka sogok iran so sabaad a ini sapar 
a di iperaot sa kapanakoto a mala odina ika kapir. 


Go kiya layaman iran so manga rarata a papa- 
rangayan a isasapar o Islam, ka ibarat o kapamo- 
kag, goso kaplalalong, goso di katoman sa pasad, 
na goso kapaka tipo, sa palaya denai ini itong o 
Islam sa manga ala a dusa, sa giyangkai a manga 
tao na peka boringan iran so Islam, sabap sa ka- 
giya so manga tao a kenaoba manga Muslim a di 
iran sasaboten so Islam, na aya peka pikir iran na 
ba kiran oto piparo o Islam. 


soson a pepaka boring ko Islam naso 
manga ridoay o Islam a peka rarangitan iran so Is- 
lam. 


Giyangkanan a manga tao na ped kiran so manga 
Orientalist © goso manga Missionary a Kristiyan 
ago manga Yahudi, na goso manga tao a datar iran a 
peka rarangitan iran so Islam, sabap ko kababaloy 
niyan a Agama a tarotop ago maloag ago magaan a 


1) Siran so manga tao a kenaoba manga Muslim a piyaganad iran so 
Islam sa aya antap iran na giya kanggebaa iranon (So mindiyoro- 
basa). 

kapelaolad iyan, sabap sa kagiya so Islam na Agama 


a Fitra” sa malebod a kapetarimaaon o ginawa o 
manosiya igira a miya osay ron. 


Langowan a tao a kenaoba Muslim na aya kao- 
oyagoyag iyan na awida akal, sa di tatakena a mo- 
karna niyan si-iko Agama niyan odina so kepit iyan, 
sabap sa kagiya soranga o Fitra a tiyagoon o Allah 
(sa magegedam iyan sa ginawa niyan a aden a mi- 
yadenon a giyoto i patot a pesoa-soaten iyan), inon- 
tabo so titto a Muslim ka sekaniyan i maka lolombok 
ko titto a kapipiya ginawa na goso kattatakena o mo- 
karena niyan si-iko Agama niyan, sabap sa kagiya so 
Islam i ontol a Agama a ini begay o Allah, naso 
Agama o Allah na maga-ayon agoso Fitra a tiyago 
Iyan ko manosiya. 


Sabenar a piyanamaran o manga Qrientalist agoso 
manga Missionary a Kristiyan a kapaawingi ran ko 
Islam, sa aden oto a aya pettaroon iran naso Islam na 


1) Pittaro o Rasulullah 85 : 


t. alanas jl alna yl Go a ohyb idl e Wyn Yay ya 0 
"Daden a imbawata abadi giyangkoto a kini mbawataanon na sii ini 
mbawata ko Fitra (Islam), ogaid naso dowa lokes iyan i peka saba- 
pan sa kapeka baloy niyan a Yahudi odina Kristiyan odina 
Majowsiy." 
Sii sangkai a Hadis na piyaki sabotan o Rasulullah #4 a mataan a so 
manosiya na sii dii mbawataan ko Fitra, sa malebod a kapetarimaa 
niyan ko Islam sabap sangkoto a Fitra niyan, sa opama o bowangi 
sa baya-bayaan si-iko kapamili iyan sa Agama na aya den a piliin 
iyan naso Islam, ogaid na aya kapka tarimaa niyan ko Agama a Ya- 
hudi odina Kristiyan odina Majowsiy odina so ped a Agama odina 
paratiyaya a dadag na sabap si-iko biatan a pimbawataanon. 

kabokagan a Agama, odina soden so Rasulullah #8 i 


pepaawingan iran, a obadi sekaniyan na da a 
paawing iyan, ka soden so Allah i miyarihalaon ko 
langowan a paawing sa apiya pen di iran kabaya, 
odina so sabaad ko manga hukoman o Islam na aya 
iran pepaawingan kaan kapaka watani o manga tao, 
ogaid na kagiya so Allah na di Niyan paka pamonda- 
sen So sorong iran a marata, sabap sa kagiya aya 
peridoon iran naso benar, naso benar na aya pepaka 
daag sa da abaon paka daag. Pittaro o Allah: 
7408s Lr, >47 33 Gb 5 -f a323 79 A 

ELIIT 

244, AAJ 8s? P PA ss? MB 7s 7377 na a, 424. a, 

NSI EIN FINE PEINE TA SN 

= di a j SA sar 


sakali 55I 


"Kabaya iran a kapadeng o Agama o Allah sa 
nggolalan ko manga kattaro iran, ogaid naso Allah 
na tarotopen Iyan den so Agama Niyan, sa apiya 
pen di kabaya o manga Kapir. Sekaniyan i sumiyo- 
go ko Sugo Iyan (a so Muhammad) si-iko toruan 
agoso Agama a benar, ka pakilangkoloban Iyanon 
so langowan a Agama, sa apiya pen di kabaya o 


manga tao a dii manakoto" (Surah 61:8-9) 
So manga pasodan o Agama Islam 


Amayka kabayaaka a makenal ka so titto a bontal o 
Islam na batiyaangka so Qur'an, nago batiyaangka so 


manga Hadis o Rasulullah #5 a midadaptar sangkai a 
manga Kitab a kaaloy: 

2UL (bir PAL DN EI aao -N 


er 3 


UI a 35 pl cyan Kaka 


PINGLA G AIA GUM 

Nago batiyaangka pen so totolan ko kiya pagintao o 
o 

Rasulullah #4 si-iko Kitab a 2 ,:J15,.2| a reki Ibenu 

Hisham, goso Kitab a ok ami, a reki Ibenu 


Katheer, goso Kitab a s435} a reki Ibenul-Qayim, 


goso manga ped a kitab a ini sorat o manga ala a 
Ulama, lagid i kisi Zbenu Taimiyah gosi Muhammad 
bin Abdul Wahab gosi Amir Muhammad bin Saud a 
siran a dowa (si Muhammad bin Abdul Wahab agosi 
Amir Muhammad bin Saud) i siyabapan o Allah sa 
kiyapaka bager o Islam sii sa lupa a Jaziratul-Arabia 
agoso manga ped a darpa si-iko ika sapolo ago dowa 
ka Qaren ko Hijriyah ko oriyan o kiya laolad o ka- 
panakoto. 


Sopman so manga kitab a ini sorat o manga Orien- 
talist, odina so manga tao a pagi-ingaranen iran so 
Islam na sosopaken iran bo, ka aya diiran dii ipano- 
lon naso manga galebek a maka sosopak ko Islam a 
miya ona so kiya aloy o kadakela kiran, odina so 
manga kitab a ini sorat o manga tao a diiran dii nda- 
dawraan ago diiran dii mbabasaan sa marata so 
manga Sahaba o Rasululla #4 odina aya diiran dii 


pamaawingen ago petempowan iran sa kabokagan 
naso manga ala a Ulama a ipepanolon iran so 

Tawheed (so kaparatiyayaa ko Allah sa da a sako- 
towa Iyan), ka ibarat i /benu Taimiyah agosi Ibenul- 
Qayim gosi Muhammad bin Abdul Wahab na ma- 
nga kitab anan a paka dadag, sa pananggilaingka ob- 
akaon maikmat odina bangka peka batiya. 


So manga Mazhab si-iko Islam 


So langowan a Muslim na isa-isa a Mazhab iran ka 
sobo so Islam, sa aya pasodan iran naso Qur'an ago- 

so Hadis, sopman so pembetowan sa manga Mazhab, 

ka ibarat o pat a Mazhab a so Hanbaliy goso Malikiy 
goso Shafi-ey agoso Hanafiy na aya maana yini na 
manga madrasa a pepaganadan ko manga hukoman 
o Islam, sa oman i isa sangkai a manga Imam na 
piyangadian iyan so manga hukoman o Islam si-iko 
Qur'an ago si-iko manga Hadis, na sa kiya sabota 
niyanon na giyoto i ini pangendao niyan ko manga 
morit iyan, na oman 1 isa sangkoto a manga morit 
iran na ini sorat iran so manga hukoman a miya 
paganad iran ko guro iran agoso manga okit a inoki- 
tan angkoto a guro sa kiyapaka mbowata niyan sang- 
koto a manga hukoman phoon si-iko manga ayat sa 


Qur'an ago si-iko manga Hadis o Rasulullah #4, na 
orlaniyan na piyaki pagingaran iran angkoto a 
manga mas-ala (hukoman) si-iko manga Imam iran, 
na bitowan iran sa Mazhab angkoto a Imam. 

Sa giyangkai a manga Mazhab na maga-ayonayon 
si-iko manga tomadeng o Agama Islam, sa aya 
mababaloy a pasodan o oman i isa kiran naso Qur'an 
agoso manga Hadis o Rasulullah #44, sa owaden a 

peka salak a da iran pagayonayoni na sioto peka 
toon ko manga hukoman a kenaoba tomadeng 
(manga sapak). 


Sa aya panduan o oman i isa kiran ko manga morit 
iyan, na giya kakepiti ran ko kepit a mababager a da- 
lil sii sa Qur'an ago sii sa Hadis, sa apiya pen aya 
kikepiton naso salakaw ron, sa kenaoba patoray ko 
Muslim so kakepiti niyan ko isa sangkanan a manga 
Mazhab sa di niyan den pelilingayin so ped a 
Mazhab, ka aya mataan a paliyogat na giya kakepiti 
niyan ko Qur'an agoso Hadis. 


Sopman so kiyapaka silay o paratiyaya o manga tao 
a moonot sangkai a manga Mazhab, ka datar o dii- 
ran dii katawafi ko manga kubor agoso diiran dii 
kapanongganoya ko miyamatay, na goso kapepanaa- 
wila iran ko manga Sipat o Allah, sa pepaka silayin 
iran si-iko maana niyan a marayag, na giyanan na 
misosopak iran ko manga Imam iran, sabap sa ka- 
giya so manga Imam iran na aya paratiyaya iran 
naso paratiyaya o manga Salaf As-Salih a miya aloy 
sa poonan, si-iko bandingan a (Lumpokan a paka se- 
lang sa maliwanag) 


So manga lompokan a maka liliyo ko Islam 


Madadalem sii sangkai a piyagingedingedan o 
manga Muslim so manga lumpokan a maka liliyo ko 
Islam a ipagi-ingaran iran so Islam, ogaid na si-iko 
kamataani ron na kenaoba manga Muslim, sabap sa 
aya kepit iran na di iran paparatiyayaan so Allah, 

agoso manga ayat sa Qur'an. 
So manga Batiniyah 


Ped sangkai a manga lumpokan naso pembetowan sa 
Batiniyah, a aya paratiyaya iran naso Miyangaden 
na dii maniyaropa si-iko manga kaaden Iyan, odina 
so kaaden na matay na ipepansir saroman si-iko 
3 

manga ped a kaaden FSAA] 3 JAJI) nago aya para- 
tiyaya iran naso manga ayat sa Qur'an na aden a 
manga maana niyan a di mipapayag a salakaw ko 
maana niyan a mapayag a ini pangendao o Rasulul- 
lah 4 a pagaayonayonan o manga Muslim, sa 
giyangkanan a maana o manga ayat sa Qur'an a di 
mipapayag na siran i pepangantangon sa saden sa 
kabaya” iran sabap sa kagiya siran i matao ron. 


Aya asal a kiya aden angkai a Batiniyah naso sabaad 
ko manga Yahudi agoso manga Majousiy agoso 
manga Pilosopir a di iran paparatiyayaan so Allah sii 
sa inged a Pirsia (Iran), na gowanl a tabanen siran 
si-iko kiya laolad o Islam, na mitimotimo siran na 
mimomosawira siran na aya kiya opakatan kiran na 
magembaal siran sa Mazhab (kepit) a aya mapipiki- 
1) Madakel a ipagingaran iran sangkanan a manga Batiniyah ago ma- 
dakel siran i lompokan a mabebembar sii sa India ago sii sa inged a 
Shaam ago sii sa Iraq ago sii sa Iran ago si-iko manga ped a inged, 
sa giyal na miya pagosay porong o miyanga o-ona a Ulama, lagid i 
kisi pl si-iko Kitab iyan a Ji, ILJ, go datar pen o kiyapago- 
sayaon o miyanga o-ori a Ulama, na rakes a piyagosay ran so miya- 
mangi bago a lompokan, ka ibarat angkai a tUl ago ay Ji agoso 
salakaw ron. Ped ko manga Ulama a miyamagosay sangkai a = 

ron na giya kasagomparaka iran ko manga Muslim, 
nago giya kambinasaa iran ko sabot o manga Mus- 
lim si-iko Qur'an, sa taman sa mapaka mbelabelag 
iran so manga Muslim. 


Sabap roo na inembaalan iran angkai a kepit a paka 
antiyor nago ini panolon iran, sa piyaki pagingaran 
iran ko manga moriyatao o Rasulullah (Aalul-Bait) 
sa pittaro iran a siran 1 titto a tampila iran, kaan 
malebod a kagawia iran ko madakel a tao, sabap roo 
na miya limpang iran so madakel a tao a da a manga 
peleng iyan sa miyapak silay ran siran si-iko ontol. 


So manga Qadianiyah 


Ped sangkanan a manga lumpokan a miya dadag, 
naso Qadianiyah a ini tompok ko ngaran i Gulam 
Ahmad Al-Qadiany a so pittaro iyan a sekaniyan na 
Nabi, sa ini panolon iyan sa India agoso maka lilibe- 
ton a inged a kaparatiyayaa iranon. Sekaniyan agoso 
manga tao a miyonoton na pinggomaan siran o 
manga Ingles (Manga taga-England) si-iko masa a 
kandadato iran sii sa India, sa biyonggakan siran sa 
tabang o manga Ingles, sa taman sa kiya onotan si- 
ran o manga tao a da a manga peleng iyan, na miya- 
paka tindeg iran angkai a Qadianiyah a aya paki sisi- 
no niyan na pagawidan iyan so Islam, ogaid na 
si-iko kamataani ron na penggebaan iyan, sa pepana- 
gontamanan iran a kapaka liyowa iran ko manga tao 
si-iko goris o Islam. 

= manga lompokan na si SASI ka. dass Si-iko Kitab iyan a UJI p5 

Jesi, ago si kami ines alali as a guro sa Islamic University sa Madi- 

nah, si-iko Kitab iyan a 5, L Ji alidi GA ON 

Kagiyamawto, na kiya tokawan a si Gulam Ahmad 
na mimbaal sa Kitab iyan a bitowan iyan sa „ja 


SA ¿Al na inaloy niyanon a sekaniyan na Nabi, 
nago piyangalin iyanon so maana o manga ayat sa 
Qur'an, sa lagid o kiya aloya niyanon sa so kanjihad 
si-iko Islam na miya mansok, sa aya paliyogat ko 
Muslim na giya kapaki ngginawai niyan ko manga 
Ingles, go aden pen a ini sorat iyan a kitab sangkoto 
33 

a masa a bitowan iyan sa val 545, na si-iko 
ragon a 1908 na miyangindalegan angkanan a 
bokkag si-iko oriyan o kiyapaka dadag iyan sa ma- 
dakel a tao, sa aya miyaka sambion sangkoto a pano- 
lon iyan agoso kapago-olowani niyan sangkoto a 
manga ped iyan, na isa pen ka dadag a aya ngaran 
iyan nasi Al-Hakim Nuroddin. 


So manga Baha-iyah 


Ped pen sangkai a manga lumpokan a maka liliyo ko 
Islam, naso manga tao a pembetowan sa Bahaiyah a 
sii miya bangon sa Iran a aya miyangonon nasi Ali 
Muhammad, ana pettaro sa sikon si Muhammad Ali 
As-Sirazy si-iko paganay ko ika sapolo ago siyaw ka 
Qaren (19th Century). 


Giyangkai a Al-Bahaiyah na ped si-iko manga lum- 
pokan a Shia'h (a sapolo ago dowa) na suminibay sa 
kepit iyan angkai a mimbaalon, ka pittaro iyan a se- 
kani-yan so Mahdi Al-Muntadhar, orianiyan na pitta- 
ro iyan peman a so Allah na aya rekaniyan miyaniy- 
aropa, sa sekaniyan 1 Tuhan o manga manosiya-- 

Miya soti-soti so Allah si-iko nganin a dii panangin- 
en o manga kapir-- sa di niyan paparatiyayaan so ka- 
kaoyag o manga tao ko oriyan o kapatay, na goso 
kapagitonga ko manga amal sa Alongana-mawri, go 
di niyan paparatiyayaan so Surga agoso Naraka, ka 
aya kekedegen iyan naso kepit o manga Barahima 
agoso manga Buzie (Budha) a manga kapir, sa pittaro 
iyan a da a mbidabidaan o manga Yahudi agoso 
manga Kristiyan agoso manga Muslim, sa inongkir 
iyan so kababaloy o Muhammad a Nabi, nago inong- 
kir iyan so kadakelan ko manga hukoman o Islam. 


Na si-iko oriyan o kiya pangindalegan iyan na kiya 
sambian o isa a sana-sanaan iyan a si Al-Baha na 
piyaka dayamang iyan so panolon iyan na miyaka 
dakel a miyonoton, giyoto i sabap a aya ini beto 
sangkai a lumpokan naso ngaran iyan a Al-Baha. 


So manga Shi'ah 


Ped pen sangkai a manga lumpokan a maka sisilay 
ko Islam apiya pen midagodago niyan so Islam, 
nago apiya pen dii manambayang, go dii mamowasa, 
go dii menaihadji, naso isa ka lompokan ko manga 
Shi'ah a siran i madakel kiran i bilangan a so diiran 
dii tharoon a so Jibreel na mindonsiyan ko kiya so- 


goaon, ka sii niyan inowit so Qur'an (,,5-3) si-iko 
Muhammad #4 a obadi aya isosogoon na sii niyan 
pagowita ko Ali (Miya soaton so Allah). 


Go diiran dii tharoon a so Qur'an a matatangan o 
manga Muslim imanto na kiya omanan ago kiya 
lebatan, sa mimbaal siran sa Qur'an a para kiran bo, 

na piyanagoan iran sa manga ayat ago manga Surah 
a siran i miyangembaalon, nago diiran dii ndadaw- 
raan so tindos ko manga Muslim ko oriyan o Nabi 
#5 ka ibarat o Abu Baker agoso Omar (Miya soat ki- 


ran so Allah a dowa), nago diiran dii mbabasaan sa 
marata so A'isha (Miya soaton so Allah). 


Go sii siran dii pamangeni sa tabang ko Ali agoso 
manga mbawataan iyan, igira a masa a maka ndada- 
mar siran odina maka dadaya siran, nago siran i dii- 
ran dii pangangarapanan a liyo ko Allah, sa bitawan 
iran a ginawa iran sa manga tinabanga o mbawataan 


o Ali (cJ Ji.) ogaid naso Ali agoso manga 


mbawataan iyan na angiyas siran sangkanan a 
manga tao, sabap sa biyaloy ran siran a manga katu- 
hanan a ped o Allah, nago piyaka mbokag iran so 
Allah, nago piyaka silay ran so manga kattaro Iyan. 
Miya soti-soti so Allah ko nganin a diiran dii 
pananginen. 


Giyangkai a lumpokan (gropo) a Batiniyah ago 
manga Rafidah a miya aloy ami na matag aya sa- 
baad ko manga lumpokan a manga kapir a midago- 
dago iran so Islam, ogaid na siran i titto a pembina- 
saon. 


Kagiyamawto, na inengkaa niyo a sekano a lango- 
wan a Muslim a matatago si-iko apiyaanda a darpa, 
a so Islam na kenaoba giyabo a diron dii kipagandi- 
sanen, ka aya titto a kapagislam naso kakenalangka 


ko Qur'an agoso manga Hadis o Rasulullah #4 na 
rakes o kinggolalanenon, sa dingka dii perogorogoda 

so manga ayat sa Qur'an agoso manga Hadis o Rasu- 
lullah #4 ka katoon kaon so toruan agoso sindaw a 


maliwanag, na goso lalan a mattito a kisampayka 
niyan ko kapaka lombok sa kapipiya ginawa si-iko 
Surga. 


Panolon si-iko kapaka selang sa maliwanag 


Hay, “ao a ana akal iyan a dapen sold ko Islam, na sii 
aken reka paka panompanga angkai a panolon a 
giyal i lalan si-iko kapaka selang sa maliwanag na 
goso kattagodaya, sa aya mapettaro aken reka na 
lidasenka a ginawangka ko siksa o Allah si-iko ku- 
bor, nago si-iko Naraka ko oriyan o kapatay. 


Lidasenka a ginawangka sa paratiyayaangka SO 
Allah a Sekaniyan i Kadnan, na goso Muhammad #4 


na Sugo o Allah, nago aya titto a Agama naso Islam, 
sa tharoangka sa phoon ko mapoti ko pusooka so: 


Sid E LG AÝ dJ Y 


Na nggolalanenka so lima a sambayang a paralo, 
nago tonggosingka sa zakat so tamok ka, na powa- 
saingka so Ramadhan, nago penaihadji ka sa Baitul- 
lah amayka kagagangka a maka omakaon, na rakes 
a paki tokawingka so kiya pagislamka, ka mataan a 
daden a bangka kilidas ko siksa, nago daden a bang- 
ka ipagontong sa Alongana-mawri a maka liyo san. 


Sa pesapa ako reka ko Allah a so da a Tuhan arowar 
Rekaniyan, ka mataan a giyangkai a Islam na giyai i 

titto a Agama, sa da a tharimaan o Allah a Agama 
si-iko apiya antaonon arowar ko Islam, sa paki 
pesaksian aken ko Allah agoso manga Malaikat Iyan 
agoso kadandan o manga kaaden Iyan, ka mataan a 
da a Tuhan arowar ko Allah, nago mataan a so 
Muhammad na Sugo o Allah, nago mataan a so 
Islam i Agama a benar, nago mataan a saken na ped 
ako ko miyamaratiyaya. 
Sa pangnin aken ko Allah, sabap ko gagaw Niyan 
agoso limo Iyan, a aya katarimaa Niyan raken 28g2s0 
manga moriyatao aken agoso kadandan o manga 
pagari aken a manga Muslim na titto kami a manga 
Muslim, go pangnin aken ko Allah a timoon kami 
Niyan si-iko Surga agoso Nabi ami a Muhammad 845 
agoso kalangowan o manga Nabi, na goso manga 
tonganay niyan agoso manga Sahaba niyan, go paga- 
rapen aken ko Allah a giyangkai a Kitab na maka 
nggay a gona si-iko langowan a pepaka batiyaon 
agoso pepaka negon. 
Ino mini sampay aken? Hay Allah na saksiingka sa 
mini sampay aken. 

apay ali y saas ii A0 dil Loy Ao dil 

